
讟拽住讟 讛讚祝



 讜砖诪讜讗诇 讚讗诪专 讻专讘讬 讗诇注讝专 讚讗诪专 注讚讬 诪住讬专讛 讻专转讬 诇讗 讚讻讜诇讬 注诇诪讗 讻专讘讬 讗诇注讝专 讜讛讻讗 讘讛讗 拽诪讬驻诇讙讬 专讘 住讘专 讞诇讜拽讛 注讚讬驻讗 讜砖诪讜讗诇 住讘专 砖讜讚讗 讚讚讬讬谞讬 注讚讬驻讗 讜诪讬 诪爪讬转 诪讜拽诪转 诇讬讛 诇专讘 讻专' 讗诇注讝专 讜讛讗诪专 专讘 讬讛讜讚讛 讗诪专 专讘 讛诇讻讛 讻专讘讬 讗诇注讝专 讘讙讬讟讬谉 讻讬 讗诪专讬转讛 拽诪讬讛 讚砖诪讜讗诇 讗诪专 讗祝 讘砖讟专讜转 诪讻诇诇 讚专讘 住讘专 讘砖讟专讜转 诇讗 讗诇讗 诪讞讜讜专转讗 专讘 讻专''诪 讜砖诪讜讗诇 讻专讘讬 讗诇注讝专 诪讬转讬讘讬 砖谞讬 砖讟专讜转 讛讬讜爪讗讬诐 讘讬讜诐 讗讞讚 讞讜诇拽讬谉 转讬讜讘转讗 讚砖诪讜讗诇 讗诪专 诇讱 砖诪讜讗诇 讛讗 诪谞讬 专''诪 讛讬讗 讜讗谞讗 讚讗诪专讬 讻专' 讗诇注讝专 讗讬 专''诪 讗讬诪讗 住讬驻讗 讻转讘 诇讗讞讚 讜诪住专 诇讗讞专 讝讛 砖诪住专 诇讜 拽谞讛 讜讗讬 专讘讬 诪讗讬专 讗诪讗讬 拽谞讛 讛讗诪专 注讚讬 讞转讬诪讛 讻专转讬 转谞讗讬 讛讬讗 讚转谞讬讗 讜讞讻诪讬诐 讗讜诪专讬诐 讬讞诇讜拽讜 讜讻讗谉 讗诪专讜 诪讛 砖讬专爪讛 讛砖诇讬砖 讬注砖讛 讗诪讬讛 讚专诪讬 讘专 讞诪讗 讻转讘转讬谞讛讜 诇谞讻住讛 诇专诪讬 讘专 讞诪讗 讘爪驻专讗 诇讗讜专转讗 讻转讘转讬谞讛讜 诇诪专 注讜拽讘讗 讘专 讞诪讗 讗转讗 专诪讬 讘专 讞诪讗 诇拽诪讬讛 讚专讘 砖砖转 讗讜拽诪讬讛 讘谞讻住讗 讗转讗 诪专 注讜拽讘讗 诇拽诪讬讛 讚专讘 谞讞诪谉 讗讜拽诪讬讛 讘谞讻住讗 讗转讗 专讘 砖砖转 诇拽诪讬讛 讚专讘 谞讞诪谉 讗''诇 诪''讟 注讘讚 诪专 讛讻讬 讗''诇 讜诪''讟 注讘讚 诪专 讛讻讬 讗''诇 讚拽讚讬诐 讗''诇 讗讟讜 讘讬专讜砖诇讬诐 讬转讘讬谞谉 讚讻转讘讬谞谉 砖注讜转 讗诇讗 诪专 诪讗讬 讟注诪讗 注讘讚 讛讻讬 讗''诇 砖讜讚讗 讚讚讬讬谞讬 讗''诇 讗谞讗 谞诪讬 砖讜讚讗 讚讚讬讬谞讬 讗''诇 讞讚讗 讚讗谞讗 讚讬讬谞讗 讜诪专 诇讗讜 讚讬讬谞讗 讜注讜讚 诪注讬拽专讗 诇讗讜 讘转讜专转 讛讻讬 讗转讬转 诇讛 讛谞讛讜 转专讬 砖讟专讬 讚讗转讜 诇拽诪讬讛 讚专讘 讬讜住祝 讞讚 讛讜讛 讻转讜讘 讘讞诪砖讗 讘谞讬住谉 讜讞讚 讛讜讛 讻转讜讘 讘讬讛 讘谞讬住谉 住转诪讗 讗讜拽诪讬讛 专讘 讬讜住祝 诇讛讛讜讗 讚讞诪砖讗 讘谞讬住谉 讘谞讻住讬诐 讗诪专 诇讬讛 讗讬讚讱 讜讗谞讗 讗驻住讬讚 讗诪专 诇讬讛 讗转 讬讚讱 注诇 讛转讞转讜谞讛 讗讬诪讗 讘专 讻''讟 讘谞讬住谉 讗转 讗''诇 讜谞讻转讜讘 诇讬 诪专 

专砖"讬



 讜砖诪讜讗诇 讚讗诪专 讻专讘讬 讗诇注讝专 讚讗诪专. 讗注''驻 砖讗讬谉 注诇讬讜 注讚讬诐 讗诇讗 砖谞转谞讜 讘驻谞讬 注讚讬诐 讙讜讘讛 诪谞讻住讬诐 诪砖讜注讘讚讬诐 砖讗讬谉 讛注讚讬诐 讞讜转诪讬谉 注诇 讛讙讟 讗诇讗 诪驻谞讬 转讬拽讜谉 讛注讜诇诐 砖诪讗 讬诪讜转讜 注讚讬 诪住讬专讛 讗讜 讬诇讻讜 诇诪讚讬谞转 讛讬诐 讗诇诪讗 注讚讬 诪住讬专讛 注讬拽专 讜讛讻讗 讬砖 诇讜诪专 砖诪讗 讛讗讞讚 讛讬讛 讞讘讬讘 注诇讬讜 讬讜转专 讜拽讚诐 讜诪住专讜 诇讜 讜讗转 讛砖谞讬 讛讟注讛 讜讻讬 诇讗 讬讚注讬谞谉 谞讬诪讗 砖讜讚讗 讚讚讬讬谞讬 诇驻讬 诪讛 砖讛诐 专讜讗讬诐 诪讬 诪讛诐 讛讬讛 专讙讬诇 讗爪诇讜 讬讜转专 讚砖讜讚讗 注讚讬驻讗 诪讞诇讜拽讛: 讚讻讜诇讬 注诇诪讗 讻专' 讗诇注讝专. 讚拽讬讬诪讗 诇谉 讻讜讜转讬讛 讘讙讟讬谉 讜讗讬讻讗 诇诪讬诪专 砖讜讚讗 讜讗讬讻讗 诇诪讬诪专 讞诇讜拽讛 讜讘讛讗 驻诇讬讙讬: 讞讜诇拽讬谉. 讗诇诪讗 讞诇讜拽讛 注讚讬驻讗: 专''诪 讛讬讗. 讜诇讬讻讗 诇诪讬诪专 砖讜讚讗 讘讞转讬诪转讜: 讻转讘 诇讗讞讚. 讛砖讟专 讜诇讗 诪住专 诇讜 注讚 砖讻转讘 砖讟专 砖谞讬 诇讗讞专 注诇讬讛 讜诪住专 诇讜: 讜讗讬 专''诪 讻讜'. 讗诇讗 诇讗讜 专讘讬 讗诇注讝专 讜讗讬讻讗 诇诪讬诪专 砖讜讚讗 讜讗讬讻讗 诇诪讬诪专 讞诇讜拽讛 讜拽转谞讬 讞讜诇拽讬谉 讗诇诪讗 讞诇讜拽讛 注讚讬驻讗: 转谞讗讬 讛讬讗. 讗讬讻讗 诇诪''讚 砖讜讚讗 注讚讬祝 讜讗讬讻讗 诇诪''讚 讞诇讜拽讛 注讚讬驻讗: 讜讞讻''讗 讻讜'. 讘砖诇讛讬 驻''拽 讚讙讟讬谉 讛讜诇讱 诪谞讛 诇驻诇讜谞讬 讜讛诇讱 讜讘讬拽砖讜 讜诇讗 诪爪讗讜 砖诪转 讬讞讝专讜 诇诪砖诇讞 诪转 讛诪砖诇讞 讬讞讝专讜 诇讬讜专砖讬诐 讻讜' 注讚 讜讞讻''讗 讬讞诇讜拽讜 讬讜专砖讬 诪砖诇讞 讜讬讜专砖讬 诪讬 砖谞砖转诇讞讜 诇讜 讜讻讗谉 讗诪专讜 诪讛 砖讬专爪讛 砖诇讬砖 讬注砖讛 讚讛讬讬谞讜 砖诇讬讞 讬注砖讛 讗诇诪讗 砖讜讚讗 注讚讬驻讗: 讗诪讬讛 讚专诪讬 讘专 讞诪讗 讻讜'. 讜诇讗 谞讜讚注 诇诪讬 诪住专讛 转讞诇讛 砖讟专 诪转谞讛: 讗讟讜 讘讬专讜砖诇讬诐 讬转讘讬谞谉 讻讜'. 讜讻讬讜谉 讚诇讗 讛拽驻讬讚讜 讘谞讬 诪拽讜诐 诇讻转讜讘 砖注讜转 讙讬诇讜 诪谞讛讙诐 砖讗讬谉 讛讜诇讻讬诐 讗讞专 讛拽讜讚诐 诇讘讜 讘讬讜诐 讜砖谞讬讛诐 砖讜讬诐: 讗诇讗 诪专 诪讗讬 讟注诪讗 注讘讚 讛讻讬. 讜诇讗 讗诪专 讬讞诇讜拽讜: 砖讜讚讗 讚讚讬讬谞讬. 讻专讘讬 讗诇注讝专 讚讗诪专 注讚讬 诪住讬专讛 讻专转讬 讜诇讬 谞专讗讛 砖讝讛 讛讬讛 讞讘讬讘 诇讛 讬讜转专 讜拽讚诪讛 讜诪住专讛 诇讜 转讞诇讛: 讗''诇 讗谞讗 谞诪讬. 转讬讛讜讬 讚讬讚讬 砖讜讚讗 讚讚讬讬谞讬 讜讻讬讜谉 砖驻住拽转讬 讗谞讬 讛讚讬谉 砖讜讘 讗讬谉 诇讱 讻讞 诇讛讜爪讬讗 诪讬讚讜 砖讛专讬 讬爪讗 诪讘''讚 讝讻讗讬 讘砖讜讚讗 讚讚讬讬谞讬: 讗谞讗 讚讬讬谞讗. 注诇 驻讬 专讗砖 讙诇讜转讗 讜讛讬砖讬讘讛: 诇讗讜 讘转讜专转 讛讻讬 讗转讬转 诇讛. 诇讗 讗诪专转 讟注诐 砖诇讱 诪砖讜诐 砖讜讚讗 讚讚讬讬谞讬 讗诇讗 诪砖讜诐 讚拽讚讬诐 讘讞转讬诪讛 讻专讘讬 诪讗讬专 讜讘讝讜 讟注讬转 讚讛讗 诇讗讜 讘讬专讜砖诇讬诐 讬转讘讬谞谉: 讛谞讛讜 转专讬 砖讟专讬. 砖诇 诪讻专 砖讬爪讗讜 注诇 砖讚讛 讗讞转: 

转讜住驻讜转



 转诇讬谞谉 诪住讬专讛 讗讞专 砖注讜转 讞转讬诪讛 讛''谞 转诇讬谞谉 讛诪住讬专讛 讘砖注转 讞转讬诪讛 讜讗驻' 讗诐 转讬诪爪讬 诇讜诪专 诇爪诪爪诐 讗讬 讗驻砖专 讜讗讞讚 诪讛诐 谞讞转诐 拽讜讚诐 诇讞讘专讜 讗讬讛讜 诪讬讛讜 住讘专 讚砖谞讬讛诐 谞讞转诪讜 讘讘转 讗讞转 讜讗讬谉 讚注转讜 讻诇诇 讻砖诪讜住专 诇讛诐 讗驻讬' 讘讝讛 讗讞专 讝讛 砖讬拽谞讛 讗讞讚 讬讜转专 诪讞讘专讜 讗诇讗 讚注转讜 砖讬拽谞讛 讝讛 讻诪讜 讝讛 讜讛讜讬 讻讗讬诇讜 诪住专 砖谞讬讛诐 讘讘转 讗讞转 讜讗讬谉 诪讜注讬诇 讛拽讚诪转 讛讞转讬诪讛 讻诇讜诐 讜讗讬 谞诪讬 讛注讚讬诐 砖讜讬诐 讘砖谞讬 砖讟专讜转 讗讬诪讗 讘砖注讛 砖注住讜拽讬谉 讘讗讜转讜 注谞讬谉 讞转诪讜 讚拽谞讬谉 讬讻讜诇 诇讞讝讜专 讘讜 讗讜 诇拽讬讬诐 砖谞讬讛诐 讛诇讻讱 讗诪专 专讘 讞讜诇拽讬谉 讜砖诪讜讗诇 讚讗诪专 讻专讘讬 讗诇注讝专 讚讗诪专 注讚讬 诪住讬专讛 讻专转讬 讜讻讬讜谉 砖讬讜爪讗 讛砖讟专 诪讬讚 讛诪讜讻专 诇讬讚 讛诇讜拽讞 谞讝讛专 讛讜讗 砖诇讗 诇诪住讜专 讘讘转 讗讞转 讗诇讗 讝讛 砖诇讗 讘驻谞讬 讝讛 讚讛诪住讬专讛 讘讬讚 讛诪讜讻专 讚讻讜转讘讬谉 砖讟专 诇诪讜讻专 讗注''驻 砖讗讬谉 诇讜拽讞 注诪讜 讗讘诇 讛讞转讬诪讛 诇专' 讗诇注讝专 诇讗讜 注讬拽专 讛讜讗 讜诇讗 转诇讬谞谉 讘讬讛 讛诇讻讱 讗诪专 砖诪讜讗诇 砖讜讚讗 讚讚讬讬谞讬 砖讬砖 讻讞 讘讬讚 讛讚讬讬谞讬诐 诪讜讘讛拽讬诐 诇讬转谉 诇讻诇 诪讬 砖讬专爪讜 讚讛讜讗讬诇 讜讗''讗 诇驻讬 讛注谞讬谉 诇讛讬讜转 讘讘转 讗讞转 讗讬诪讜专 讗讬转专诪讬 诇讗讜转讜 砖讝讻讛 讜讻谉 (诇注讬诇 讚祝 驻讛:) 讙讘讬 砖谞讬 讟讜讘讬讛 砖谞讬讛诐 转''讞 讚讗讬讻讗 砖讜讚讗 讜讻谉 讙讘讬 讛讛讬讗 讚讻讗谉 讗诪专讜 讘砖讬诇讛讬 驻''拽 讚讙讬讟讬谉 (讚祝 讬讚: 讜砖诐) 讚诪讬讬转讬 讛讻讗 讜讻谉 讘讬' 讬讜讞住讬谉 (拽讚讜砖讬谉 注讚. 讜砖诐) 讙讘讬 谞讗诪谉 讛讚讬讬谉 讜讻谉 讘讛诪讜讻专 讗转 讛讘讬转 (讘''讘 住讘:) 讙讘讬 专讻讘讗 讚讚拽诇讬 讜讻谉 讘砖讘讜注转 讛注讚讜转 讘专讬砖讬讛 (砖讘讜注讜转 诇:) 讜讙讘讬 讗诪专 专讘 谞讞诪谉 讘讞讝拽转 讛讘转讬诐 (讘''讘 诇讛. 讜砖诐) 诪讚诪讬谞谉 讚讬谞讗 讚讗诇讬诐 讙讘专 诇砖讜讚讗 讚讚讬讬谞讬 讜诪砖谞讬谞谉 讚诪讗谉 讚讗诇讬诐 讙讘专 讗讬讻讗 诇诪讬拽诐 注诇讛 讚诪讬诇转讗 砖讜讚讗 讚讚讬讬谞讗 诇讬讻讗 诇诪讬拽诐 注诇讛 讚诪诇转讗 讜诇讗 诪砖讜诐 讗讜诪讚谞讗 讚注转讗 讗讘诇 讘诪拽讜诐 砖讬讻讜诇讬谉 诇讝讻讜转 砖谞讬讛诐 讘讘转 讗讞转 讗''谞 讘' 讘注诇讬 讞讜讘讬谉 讘讬讜诐 讗讞讚 讗讜 砖转讬 讻转讜讘讜转 讘讬讜诐 讗讞讚 讻讜诇讬 注诇诪讗 诪讜讚讜 讚讬讞诇讜拽讜 讚讞砖讜 专讘谞谉 诇讛驻住讚 讘注诇讬 讞讜讘讬谉 诪砖讜诐 谞注讬诇转 讚诇转 讜诇讻转讜讘转 讗砖讛 诪砖讜诐 讞讬谞讗 讗讘诇 讘诇拽讜讞讜转 讗''谞 讘诪转谞讛 注讘讜讚 砖讜讚讗 讛讬讻讗 讚讗讬讻讗 诇诪讬诪专 讚讞讚 拽讚讬诐 讜讛讗讞专 砖拽专 注讚 讻讗谉 诇砖讜谉 专''转: [讜注''注 讘转讜住' 诇注讬诇 驻讛: 讚''讛 砖讜讚讗]: 讻转讘 诇讗讞讚 讜诪住专 诇讗讞专 诇讝讛 砖诪住专 诇讜 拽谞讛. 讗注''驻 砖拽讚诪讛 讛讻转讬讘讛 诇诪住讬专讛 讛''谞 住''诇 诇砖诪讜讗诇 讚讛讗 讗讬转 诇讬讛 砖讜讚讗 讜讛讬讬谞讜 讗诇讬讘讗 讚专讘讬 讗诇注讝专 讚讗诪专 注讚讬 诪住讬专讛 讻专转讬 讜转讬诪讛 讛讗 诪砖诪注 讘驻''拽 讚讘''诪 (讚祝 讬讙. 讜砖诐) 讚砖诪讜讗诇 住''诇 讻讗讘讬讬 讚讗诪专 注讚讬讜 讘讞转讜诪讬讜 讝讻讬谉 诇讜 讚讚讞讬拽 讛转诐 砖诪讜讗诇 讚讗诪专 诇讗 讞讬讬砖讬谞谉 诇驻专注讜谉 讜诇拽谞讜谞讬讗 诪转谞讬' 讚拽转谞讬 诪爪讗 砖讟专讬 讞讜讘 讘讝诪谉 砖讬砖 讘讛谉 讗讞专讬讜转 谞讻住讬诐 诇讗 讬讞讝讬专 讗讬 住''诇 讻讗讘讬讬 讗诪讗讬 诇讗 讬讞讝讬专 讜诪住讬拽 砖诪讜讗诇 诪讜拽讬 诇讛 讘砖讗讬谉 讞讬讬讘 诪讜讚讛 讜驻专讬讱 讗讬谉 讘讛诐 讗讞专讬讜转 谞讻住讬诐 讗诪讗讬 讬讞讝讬专 讜诪住讬拽 讗诪专 砖诪讜讗诇 讗讜诪专 讛讬讛 专''诪 砖讟专 砖讗讬谉 讘讜 讗讞专讬讜转 谞讻住讬诐 讗讬谞讜 讙讜讘讛 讻讜' 诪讚讚讞讬拽 砖诪讜讗诇 诇讜诪专 讛讱 住讘专讗 诇专''诪 砖''诪 讻讗讘讬讬 住''诇 讚诇专讘 讗住讬 讛讜讛 诪爪讬 诇讗讜拽诪讗 讘砖讗讬谉 讘讜 讛拽谞讗讛 讜讗诇讬讘讗 讚讗讘讬讬 诪砖诪注 讻转讘 诇讗讞讚 讜诪住专 诇讗讞专 讗转 砖讻转讘 诇讜 拽谞讛 讚讗诪转谞讬' 讚拽转谞讬 讻讜转讘讬谉 砖讟专 诇诇讜讛 讗注''驻 砖讗讬谉 诪诇讜讛 注诪讜 驻专讬讱 讛转诐 讜诇讬讞讜砖 讚诇诪讗 讻转讘 诇诇讜讜转 讘谞讬住谉 讜诇讗 诇讜讛 注讚 转砖专讬 讜讗转讬 诇诪讬讟专祝 诇拽讜讞讜转 砖诇讗 讻讚讬谉 讚诪谞讬住谉 讜注讚 转砖专讬 讜诪砖谞讬 讗诪专 讗讘讬讬 注讚讬讜 讘讞转讜诪讬讜 讝讻讬谉 诇讜 讗诇诪讗 讗注''讙 讚诪住专 诇诇拽讜讞讜转 拽讜讚诐 诇诪诇讜讛 诇讝讛 砖诪住专 诇讜 诇讗 拽谞讛 讜讘住讜祝 讛驻专拽 (砖诐 讻. 讜砖诐) 诪砖谞讬 讗讘讬讬 讘讻讛讗讬 讙讜讜谞讗 讙讘讬 诪爪讗 砖讜讘专 讘讝诪谉 砖讛讗砖讛 诪讜讚讛 讬讞讝讬专 诇讘注诇 讚诇讗 讞讬讬砖讬谞谉 讚诇诪讗 讻转讘讛 讘谞讬住谉 讜诇讗 谞转谞讛 注讚 转砖专讬 讻讜' 讜讗''讻 拽砖讬讗 砖诪讜讗诇 讗讚砖诪讜讗诇 讜讘诇讗 砖诪讜讗诇 讗讬讻讗 诇讗拽砖讜讬讬 诪讗讘讬讬 讙讜驻讬讛 讚诪砖诪注 讘驻专拽 讝讛 讘讜专专 (住谞讛讚专讬谉 讚祝 讻讞: 讜砖诐) 讚住''诇 讻专讘讬 讗诇注讝专 讚诪住拽讬谞谉 讛转诐 讗讛讛讬讗 诪转谞转讗 讚讛讜讜 讞转讬诪讬 注诇讛 转专讬 讙讬住讬 讻讜' 讗''诇 专讘 讬讜住祝 讝讬诇 拽谞讬讬讛 讘注讚讬 诪住讬专讛 讜诪住讬拽 讗''诇 讗讘讬讬 讜讛讗 诪讜讚讛 专讘讬 讗诇注讝专 讘诪讝讜讬讬祝 诪转讜讻讜 砖讛讜讗 驻住讜诇 诪砖诪注 讚讗讬 诇讗 讛讜讛 诪讝讜讬讬祝 诪转讜讻讜 讛讬讛 诪讻砖专 讻专讘讬 讗诇注讝专 讜讝讛讜 讚讜讞拽 诇讜诪专 讚讗讘讬讬 诇讚讘专讬讜 讚专讘 讬讜住祝 拽讗诪专 讜诇讬讛 诇讗 住''诇 讜讘诇讗讜 讗讘讬讬 讙讜驻讬讛 讛讜讛 拽砖讛 砖诐 讛讗 讚驻住讬拽 专''转 讛诇讻讛 讻讗讘讬讬 诪讚诪讛讚专 讛砖''住 诇讗讜拽讜诪讗 诪讬诇转讬讛 讚砖诪讜讗诇 讻讜讜转讬讛 讜注讜讚 讚讗讘讬讬 讘转专讗讛 讛讜讛 讜拽讬讬''诇 讻专' 讗诇注讝专 讚讗诪专 注讚讬 诪住讬专讛 讻专转讬 讜讗诪专讬谞谉 讻转讘 诇讗讞讚 讜诪住专 诇讗讞专 讗转 砖诪住专 诇讜 拽谞讛 讜转讬专抓 专讘讬 讚讻讬 讗诪专讬谞谉 注讚讬讜 讘讞转讜诪讬讜 讝讻讬谉 诇讜 讛''诪 讘砖谞讬 讬诪讬诐 砖谞讬讻专 诪转讜讱 讛砖讟专 砖拽讚诐 讝讻讜转讜 砖诇 讝讛 诇讝讻讜转讜 砖诇 讝讛 讗讘诇 讛讻讗 诪讬讬专讬 砖谞讻转讘讜 讘讬讜诐 讗讞讚 讛诇讻讱 讗注''驻 砖谞讻转讘 讝讛 拽讜讚诐 讛拽讜讚诐 讘诪住讬专讛 讝讻讛 讚诇讗 讗诪专讬谞谉 注讚讬讜 讘讞转讜诪讬讜 讝讻讬谉 诇讜 讛讜讗讬诇 讜讗讬谉 谞讬讻专 砖拽讚诐 讝讻讜转讜 诪转讜讱 讛砖讟专 讜拽砖讬讗 诇讬 讙讘讬 诪爪讗 砖讜讘专 讘讝诪谉 砖讛讗砖讛 诪讜讚讛 讬讞讝讬专 诇讘注诇 讚驻专讬讱 谞讬讞讜砖 讚诇诪讗 讻转讘讛 诇讬转谉 讘谞讬住谉 讜诇讗 谞转谞讛 注讚 转砖专讬 讜讗讝诇讗 讝讘讬谞转讛 诇讻转讜讘转讛 讘讟讜讘转 讛谞讗讛 讜诪驻讬拽 诇讬讛 诇砖讜讘专 讚讻转讜讘 讘谞讬住谉 讜讗转讬 诇诪讬讟专祝 诇拽讜讞讜转 砖诇讗 讻讚讬谉 诪讗讬 拽讗 诪砖谞讬 讗讘讬讬 注讚讬讜 讘讞转讜诪讬讜 讝讻讬谉 诇讜 讗讻转讬 谞讬讞讜砖 讘讗讜转讜 讬讜诐 砖谞讻转讘 讛砖讜讘专 诪讻专讛 讻转讜讘转讛 拽讜讚诐 诪住讬专转 讛砖讜讘专 讚诇讗 讗诪专讬谞谉 讛转诐 注讚讬讜 讘讞转讜诪讬讜 讝讻讬谉 诇讜 讛讜讗讬诇 讜讗讬谉 谞讬讻专 诪转讜讱 讛砖讜讘专 砖谞讻转讘 拽讜讚诐 讛诪住讬专讛 讜讗诪专 诇讬 专讘讬 讚讻讜诇讬 讛讗讬 诇讗 讞讬讬砖讬谞谉 讚讘讗讜转讜 讬讜诐 注爪诪讜 诪讻专讛 讻转讜讘转讛: 讗诪讬讛 讚专诪讬 讘专 讞诪讗 讻讜'. 讗讬谉 讝讛 讛讛讜讗 注讜讘讚讗 讚诪讬 砖诪转 (讘''讘 拽谞讗.). 驻讬' 专''讞 讚拽讘诇讛 讘讬讚讬谞讜 讚砖讜讚讗 讚讚讬讬谞讬 讚讜拽讗 讘诪拽专拽注讬 讜讚讜拽讗 讚讬讬谉 诪讜诪讞讛 讻专讘 谞讞诪谉 讘讚讜专讜 讚讛讗 专讘 砖砖转 讙讘专讗 专讘讛 讛讜讛 讜讗诪专 诇讬讛 专讘 谞讞诪谉 讗讬谞讱 讚讬讬谉 诇注砖讜转 砖讜讚讗 讚讚讬讬谞讬 讜诇讬 谞专讗讛 砖讜讚讗 谞诪讬 讘诪讟诇讟诇讬 讚讙讘讬 砖诇讬讞 诪讬讬转讬 诇讛 讘驻专拽 拽诪讗 讚讙讟讬谉 (讚祝 讬讚:): [讜注''注 转讜住' 讘''讘 诇讛. 讚''讛 砖讜讚讗]: 

专砖讘"讗

 讛谞讛讜 转专讬 砖讟专讬 讚讗转讜 诇拽诪讬讛 讚专讘 讬讜住祝 讞讚 讛讜讛 讻转讜讘 讘讞诪砖讗 讘谞讬住谉 讜讞讚 讛讜讛 讻转讜讘 讘讬讛 讘谞讬住谉 住转诪讗 讜讻讜'. 讜讻转讘 讛专砖讘"讗 讬砖 诪讬 砖讗讜诪专 讚诪讬 砖诪讻专 诇砖谞讬诐 讜诇讗讞讚 驻讬专砖 讘砖讟专 讘讻"讛 讘谞讬住谉 讜诇砖谞讬 讻转讘 讘谞讬住谉 住转诪讗, 讗讬谉 讘注诇 讞讜讘 讬讻讜诇 诇讟专讜祝 诪讗讞讚 诪讛诐, 讜讻诇 讗讞讚 诪讛诐 讬讻讜诇 诇讚讞讜转讜 讗爪诇 讛砖谞讬 诇讜诪专 讛谞讞转讬 诇讱 诪拽讜诐 诇讙讘讜转 讜讗讬谞讜 讚讗诐 讻谉 讻诇 讗讚诐 讬讛讜 注讜砖讬谉 讻谉 讜讬注专讬诪讜 诇讛驻住讬讚 诪讘注诇 讞讜讘 讘讻注谞讬谉 讝讛, 讗诇讗 诪讛讗讬 讚讻转讘 讘谞讬住谉 住转诪讗 讙讘讬. 讜讟注诪讗 讚诪诇转讗 诪砖讜诐 讚砖讚讜转 讚砖谞讬讛诐 诪砖讜注讘讚讬诐 诇讘注诇 讞讜讘 讗诇讗 砖讛转拽讬谞讜 诇讛诐 讞讻诪讬诐 砖讗讬谉 谞驻专注讬谉 诪谞讻住讬诐 诪砖讜注讘讚讬诐 讘诪拽讜诐 砖讬砖 讘谞讬 讞讜专讬谉, 讗诐 讻谉 注诇讬讜 诇讘专专 砖讛讜讗 诪砖讜注讘讚 讘诪拽讜诐 讘谞讬 讞讜专讬谉 讜注诇讬讜 讛专讗讬讛, 讛讬诇讻讱 讝讛 砖讛讜讗 住转诐 讬讚讜 注诇 讛转讞转讜谞讛 讻讱 谞专讗讛 诇讬 讟注诐 讛注谞讬谉 注讻"诇 (专"谉 注诇 讛专讬"祝 诪"诪 讛诇' 诪诇讜讛 讜诇讜讛 驻"讻 讛"讛).





专讬讟讘"讗

讗讬诪讗 住讬驻讗 讻' 诇讗' 讜诪住专 诇讗' 讝讛 砖诪住专 诇讜 拽谞讛 讜讗住"讚 专"诪 讗诪讗讬 拽谞讛 讛讗 讗诪专 注"讞 讻专转讬 讜诇讗 谞讬讞讗 诇讗讜拽诪讬 诇谉 讻砖谞诪住专讜 砖谞讬讛诐 讘讜 讘讬讜诐 讻讬讜谉 讚住转诪' 拽转谞讬 诇讛讜 讟驻讬 谞讬讞讗 诇谉 诇讜诪专 讚转谞讗讬 讛讬讗 讚转谞讬讗 讙讘讬 讛讜诇讱 诪谞讛 诇驻诇讜谞讬 讜诪转 讛诪砖诇讞 讜砖谞砖转诇讞讜 诇讜 讜诪住驻拽讗 诇谉 讗诐 讛讜诇讱 讻讝讻讬 讚诪讬 讗讜 诇讗 讜讞讻诪讬诐 讗讜诪专讬诐 讬讞诇讜拽讜 讜讻讗谉 讗诪专讜 诪讛 砖讬专爪讛 砖诇讬砖 讬注砖讛 讗诇诪讗 讘诪诇转讗 讚住驻讬拽讗 驻诇讜讙转讗 讚转谞讗讬 讛讬讗 讗讬 讞诇讜拽讗 注讚讬驻讗 讗讜 砖讜讚讗 讚讚讬讬谞' 注讚讬驻讗 讜诇讙讘讬 砖讜讚讗 砖驻讬专 诪讬讬转讬 专讗讬讬' 诪讛转诐 讚讛讗 讜讚讗讬 讛讗 讚讛讻讗 注讚讬驻讗 诇诪注讘讚 砖讜讚讗 讟驻讬 诪讛讛讬讗 讚讛讜讛 住驻拽 砖拽讜诇 讚讛讜诇讱 讗讬 讛讜讛 讻讝讻讬 讗讜 诇讗讜 讻讝讻讬 讜讗驻"讛 讗诪专 讬讞诇讜拽讜 讻"砖 讛讻讗 讚讗驻砖专 砖讝讻讜 砖谞讬讛诐 讻讗' 讜诪讬讛讜 讘诇讗讜 讛讻讬 谞诪讬 讗讬讻讗 诪转谞讬' 讚诪讜转讘讬谞谉 讛讬诪谞讛 讚诪住讬讬注 诇专讘 讘讛讚讬' 讜诇讗 诪讬讬转讬 转谞讗讬 讗诇讗 诪砖讜诐 砖诪讜讗诇 讜讚讻讜讜转讗 讘转诇诪讜讚讗 讻谞"诇 讜诪拽砖讬谞谉 讛砖转讗 砖讜讚讗 诇讛讗 讚转谞讬讗 诪讛 砖讬专爪讛 砖诇讬讞 讬注砖讛 讬砖 诇诇诪讜讚 诪讻讗谉 专讗讬讛 诇诪讛 砖驻讬' 讘砖讜讚讗 讚讚讬讬谞讬 诇注讬诇 讘驻专' 讛讻讜转讘 讗讬诪讗 讚专诪讬 讘专 讞诪讬 讻转讘讬谞讛讜 诇谞讻住讬 诇专诪讬 讘专 讞诪讗 讘爪驻专讗 讜讘讗讜专转' 讻转讘讬谞讛讜 诇诪专 注讜拽讘讗 讘专 讞诪讗 驻讬' 讜诇讗 谞讜讚注 诇诪讬诪住专 砖讟专讜 转讞诇讛 讻讚驻讬' 专砖"讬 讝"诇. 



讞讚讗 讚讗谞讗 讚讬讬谞讗 讜诪专 诇讗 讚讬谞讗 注"驻 专讬砖 讙诇讜转' 讜诇讗 谞讛讬专讗 讚讛讗 专讘 砖砖转 谞诪讬 讚讬讬谞讗 讛讜讛 讚讙诪讬专 讜住讘讬专 讜谞拽讟 专砖讜转讗 讜讬砖 砖驻讬专砖讜 讚讗谞讗 讚讬讬谞讗 讘讛讗讬 讚讜讻转讗 砖讛讚讬谉 讛讝讛 讛讬讛 讘诪拽讜诪讜 砖诇 专讘 谞讞诪谉 讜讗讬谉 专讗讜讬 诇注砖讜转 诇讗讞专讬诐 砖讜讚讗 讘讗讜转讜 诪拽讜诐 砖讝讛 讻注讬谉 讛驻拽专 讘"讚 讛讜讗 讜讗讬谉 专讗讜讬 诇注砖讜转讜 讘诪拽讜诐 砖讙讚讜诇 诪诪谞讜 讗讜 砖讛讬讛 讚讬讬谉 拽讘讜注 讘诪拽讜诐 讛讛讜讗 砖讛讬讛 专讗讜讬 诇讚讜谉 讘讜 讜诪讬讛讜 讛讗 讘讚讬注讘讚 砖驻讬专 讚诪讬 讜讗讬谉 注讬拽专 讟注诪讗 讘讻讗谉 诇讛讞讝讬专 讚讬谞诐 讘讚讬注讘讚 讗诇讗 诪砖讜诐 讗讬讚讱 讟注诪讗 讚诪注讬拽专讗 诇讗 讗转讜 注诇讛 讗诇讗 诪砖讜诐 讟注诪讗 讚讗讬讛讜 拽讚讬诐 讜注讬讚讬讜 讘讞讜转诪讬讜 讝讻讬谉 诇讜 讜讛讜讛 诇讬讛 讟讜注讛 讘讚讘专 诪砖谞讛 砖讛讜讗 讞讜讝专 讜讻谉 驻讬' 诪讜专讬 讛专讘 讛诇讜讬 讝"诇 讘砖诐 讗讞讬讜 讛专讬 驻谞讞住 讛诇讜讬 讝"诇. 



讛谞讛讜 转专讬 砖讟专讬 讚讗转讜 诇拽诪讬讛 讚专讘 讬讜住祝 驻讬'  专砖"讬 讝"诇 讚砖讟专讬 诪讻专 讛讬讜 讘讗讞专讬讜转 砖讬爪讗讜 注诇 拽专拽注 讗讞讚 讝讛 讗讜诪专 讗谞讬 讝讻讬转讬 讘讜 转讞诇讛 讜讝讛 讗讜诪专 讜讻讜' 讜讗讜拽诪讬 专讘 讬讜住祝 讘讬讚讗 讚讛讛讜讗 讚讻转讜讘 讘讬讛 讘讛' 讘谞讬住谉 讚讗讬诇讜 讗讬讚讱 讚诇诪讗 讘专 讻"讟 讘谞讬住谉 讛讜讗 讜讬讚讜 注诇 讛转讞转讜谞' 讜讗诪专 诇讬' 讚诇讻转讜讘 诇讬' 讟专驻讗 诪砖讜诐 讗讞专讬谞讗 注诇 讗讜转诐 砖诇拽讞讜 诪讗讬讬专 讜讗讬诇讱 讜讗"诇 讚讗讬谞讛讜 诪讚讞讬 诇讬' 讚讚诇诪讗 讘专 讞讚 讘谞讬住谉 讛讜讗 讜砖诇讗 讻讚讬谉 讟专驻讜讛 诪诪谞讜 讜诇讗 讙专住讬' 诇讛讗讬 驻讬' 讜讛谞讞谞讜 诇讱 诪拽讜诐 诇讙讘讜转 诪诪谞讜 讜讬砖 砖驻讬' 诇驻讬 讙讬专住讗 讝讜 讚砖谞讬 砖讟专讬 讛诇讜讗讛 讛讬讜 砖讬爪讗讜 注诇 拽专拽注 讗讞讚 讘谉 讞讜专讬谉 诪专 讗诪专 讗谞讬 诪讜拽讚诐 讜专讗讜讬 诇讙讘讜转讜 讜诪专 讗诪专 讗谞讬 诪讜拽讚诐 讜专讗讜讬 诇讙讘讜转讜 讜讗讜拽诪讬 专讘 讘讛讛讬讗 讚讛' 讘谞讬住谉 讻诇讜诪专 讚讗讙讘讬' 讘注诇 讛' 讚谞讬住谉 讜讻讬 讗转讜 讗讬讚讱 诇诪讟专讬祝 诇拽讜讞讜转 讚讘转专 讗讬讬专 讜讗诪专讬 诇讬讛 讗转 讘专 讞讚 讘谞讬住谉 讗转 讜讛谞讞谞讜 诇讱 诪拽讜诐 诇讙讘讜转 诪诪谞讜 讜砖谞讬 讛驻讬专讜砖讬诐 讚专讱 讗' 诇讛诐 讜讻讜诇诐 注谞讬谉 讗讞讚 讜专砖"讬 讝"诇 驻讬' 讘砖讟专讬 诪讻专 诪砖讜诐 讚住讜讙讬讬谉 讚诇注讬诇 诪讬讬专讬 讘讛讻讬 讜讻讚驻讬' 诇注讬诇 讜诪"诪 砖诪注讬谞谉 诪讛讻讗 砖讻诇 讛讘讗 诇讙讘讜转 砖讜诐 砖注讘讜讚 讘诇砖讜谉 诪住讜驻拽 注诇讬讜 诇讛讘讬讗 专讗讬讛 讗祝 注诇 驻讬 砖讞讬讜讘讜 讘专讜专 爪专讬讱 诇讘专专 砖注讘讜讚讗.





讛诪讗讬专讬

讜诇注谞讬谉 讛讜诇讱 诪谞讛 诇驻诇讜谞讬 讜诪转 诪砖诇讞 讜诪讬 砖谞砖转诇讞讜 诇讜 讬转讘讗专 讘专讗砖讜谉 砖诇 讙讬讟讬谉 讬"讚 讘' 砖讗诐 讛讬讛 讘专讬讗 专讜讗讬谉 讗诐 诪转 诪拽讘诇 讘讞讬讬 谞讜转谉 讬讞讝专讜 诇讬讜专砖讬 诪砖诇讞 讚讛讜诇讱 讘讘专讬讗 诇讗讜 讻讝讻讬 讜讗诐 诪转 谞讜转谉 讘讞讬讬 诪拽讘诇 讬讞讝专讜 诇讬讜专砖讬 诪讬 砖谞砖转诇讞讜 讚拽讬讬诪讗 诇谉 诪爪讜讛 诇拽讬讬诐 讚讘专讬 讛诪转 讜讗讬 砖讻讬讘 诪专注 讛讜讗 讗讬 讗讬转讬讛 诇诪拽讘诇 讘砖注转 诪转谉 诪注讜转 讬讞讝专讜 诇讬讜专砖讬 诪讬 砖谞砖转诇讞讜 诇讜 讚拽讬讬诪讗 诇谉 讚讘专讬 砖讻讬讘 诪专注 讻讻转讜讘讬谉 讜讻诪住讜专讬谉 讚诪讜 讜讗讬 诇讬转讬讛 诇诪拽讘诇 讘砖注转 诪转谉 诪注讜转 讬讞讝专讜 诇讬讜专砖讬 诪砖诇讞 讚拽讬讬诪讗 诇谉 讗讬谉 拽谞讬谉 诇诪转 讜砖诐 讬转专讞讘讜 讛讚讘专讬诐 讘注谞讬谉 讝讛 讘注"讛:



讛讜讝讻专 讘讻讗谉 诪注砖讛 讘讗讬诪讬讛 讚专诪讬 讘专 讞诪讗 讚讘爪驻专讗 讻转讘转讬谞讛讜 诇谞讬讻住讛 诇专诪讬 讘专 讞诪讗 讜诇讗讜专转讗 专"诇 讘注专讘 讜诪讻诇 诪拽讜诐 讚讜拽讗 讘讗讜转讜 讬讜诐 讻转讘转讬谞讛讜 诇专讘 注讜拽讘讗 讘专 讞诪讗 讗转讗 专诪讬 讘专 讞诪讗 诇拽诪讬讛 讚专讘 砖砖转 讗讜拽诪讬讛 讘谞讬讻住讬讛 专"诇 注诇 讬讚讬 讗讬 讝讛 诪转诇诪讬讚讬讜 砖讛专讬 讛讜讗 住讙讬讗 谞讛讜专 讛讬讛 讜讞讜抓 诪讻讘讜讚讜 诇讗 讛讬讛 专讗讜讬 诇讚讜谉 讗讝诇 专讘 注讜拽讘讗 诇拽诪讬讛 讚专讘 谞讞诪谉 讗讜拽诪讬讛 讘谞讬讻住讬 讗诪专 诇讬讛 专讘 砖砖转 诇专讘 谞讞诪谉 诪讗讬 讟注诪讗 注讘讚 诪专 讛讻讬 讗诪专 诇讬讛 专讘 谞讞诪谉 讜诪专 诪讗讬 讟注诪讗 注讘讚 讛讻讬 讗诪专 诇讬讛 讚拽讚讬诐 讗诪专 诇讬讛 讗讟讜 讘讬专讜砖诇诐 拽讬讬诪讬谞谉 讚讻转讘讬 砖注讜转 驻讬专讜砖 讚讗诇讜 讘讬专讜砖诇诐 讛讜讛 讗讜诪专讬诐 诪谉 讛住转诐 砖诇讗讜转讜 砖讻转讘 讛砖注讛 讛拽讜讚诪转 诪住专 转讞诇讛 砖讛砖注讜转 讘讬专讜砖诇诐 讻讬诪讬诐 砖讘砖讗专 诪拽讜诪讜转 讜讻诪讜 砖讘砖讗专 诪拽讜诪讜转 讻诇 砖讻转讜讘 讘讝讜 讘讗讞讚 讘谞讬住谉 讜讘讝讜 讘砖谞讬 讘谞讬住谉 谞讜转谞讬谉 诇讗讜转讜 砖讘讗讞讚 讘谞讬住谉 砖诪谉 讛住转诐 诇讗讜转讜 砖讘讗讞讚 讘谞讬住谉 砖讛讬讜诐 拽讜讚诐 谞诪住专 转讞诇讛 讻讱 讛讚讬谉 讘讬专讜砖诇诐 讘砖注讜转 讗讘诇 讗谞谉 讚诇讗 讻转讘讬谞谉 砖注讜转 讗讬谉 讘讬专讜专 讻转讬讘转 砖注讜转 砖诇 讻转讬讘讛 诪讜注讬诇 讗诇讗 讗诐 讻谉 谞转讘专专 诇诪讬 诪住专 转讞诇讛 讜讻诇 砖诇讗 谞讜讚注 诇诪讬 谞诪住专 转讞诇讛 砖讜讚讗 讚讚讬讬谞讬 讜砖讜讚讗 讚讬讚讬 讚诇专讘 注讜拽讘讗 讬讛讘转讬谞讛讜 讜讘转专 讛讻讬 讗诪专 诇讬讛 专讘 砖砖转 讜讗讬 诪讟注诐 砖讜讚讗 讗转讛 讚谉 讻谉 讗祝 讗谞讗 谞诪讬 砖讜讚讗 讚讬讚讬 讚诇专诪讬 讬讛讘转讬谞讛讜 讜诪讗讬 讗讜诇诪讗 讚砖讜讚讗 讚讬讚讱 诪砖讜讚讗 讚讬讚讬 讜讛砖讬讘讜 讞讚讗 讚讗谞讗 讚讬讬谞讗 讜诪专 诇讗讜 讚讬讬谞讗 讗诇诪讗 诇讗 谞讗诪专 砖讜讚讗 讗诇讗 讘讚讬讬谉 讛拽讘讜注 讗讜 讚讬讬谉 砖拽讘诇讜讛讜 注诇讬讛诐 讗讘诇 讘讝讜 诇讗 拽讘诇讜讛讜 注诇讬讛诐 砖讛专讬 专讘 砖砖转 诇讗 讛讝诪讬谞诐 诇讚讬谉 讗诇讗 砖诪讻讞 砖讟专讜 讛注诪讬讚讜 讘谞讻住讬讜 讜讗祝 讗诐 拽讘诇讜讛讜 注诇讬讛诐 诪讻诇 诪拽讜诐 诪注讬拽专讗 诇讗讜 诪转讜专转 砖讜讚讗 讗转讗 讜诇注谞讬谉 讙讜祝 讛诪注砖讛 讻转讘讜 讙讚讜诇讬 讛驻讜住拽讬诐 砖诇讗 谞讗诪专 讻诇 讻讬讜爪讗 讘讝讛 讗诇讗 讘诪转谞转 讘专讬讗 讘诇讗 拽谞讬谉 砖讗诇讜 讛讬讛 讘讛 拽谞讬谉 讻诇 砖拽讚诐 讛拽谞讬谉 讗驻讬诇讜 专讙注 诪砖谞注转拽讜 诪讗讜转讜 注谞讬谉 拽谞讛 讜讻谉 讛讚讬谉 讘诇讗 拽谞讬谉 讻诇 砖谞转讘专专讛 拽讚讬诪转 讛讙注转 讛砖讟专 讘讬讚 讗讞讚 诪讛诐 讗驻讬诇讜 专讙注 讻诪讜 砖讛转讘讗专 讜讗诇讜 讛讬讛 诪转谞转 砖讻讬讘 诪专注 讗讬谉 住驻拽 砖讛讗讞专讜谉 讝讜讻讛 砖讚讬讗转讬拽讬 诪讘讟诇转 讚讬讗转讬拽讬 讻诪讜 砖讬转讘讗专 讘诪拽讜诪讜:



诪诪讛 砖讻转讘谞讜 诇诪讚转 砖讗讬谉 讚讬谉 砖讜讚讗 谞讗诪专 讗诇讗 讘讚讬讬谞讬诐 讛拽讘讜注讬诐 讗讜 砖拽讘诇讜诐 注诇讬讛诐 讜讻谉 诇诪讚转 砖讗祝 讛讬讞讬讚 讛讚谉 讘讬讞讬讚讬 讚谉 讘讚讬谉 砖讜讚讗 讜讘注专讜讱 谞诪爪讗 砖讗讬谉 讚讬谉 砖讜讚讗 讗诇讗 讘拽专拽注讜转 讗讘诇 诇讗 讘诪讟诇讟诇讬谉 讜讝讜 讜讚讗讬 讚讘专讬诐 诪转诪讬讛讬诐:



诪讬 砖讬爪讗讜 注诇讬讜 砖谞讬 砖讟专讬 讞讜讘 讗讞讚 讻转讜讘 讘讜 注砖专讛 讘谞讬住谉 讜讗讞讚 讻转讜讘 讘讜 讘谞讬住谉 住转诪讗 讜讗讬谉 讻讗谉 讘谞讬 讞讜专讬谉 讗诇讗 诇讙讘讬讬转 讛讗讞讚 诪讙讘讬谉 讗讜转谉 诇讝讛 砖讻转讜讘 讘讜 讘注砖专讛 讘谞讬住谉 讜讬讚 讛讗讞专 注诇 讛转讞转讜谞讛 诇讜诪专 砖诪讗 讘注砖专讬诐 讜转砖注讛 讘谞讬住谉 讛讬讛 讜讻转讘讜 讛讙讗讜谞讬诐 砖讗驻讬诇讜 转驻住 诪讜爪讬讗讬谉 诪诪谞讜:



诪讻专 诇讜讛 讝讛 诪讗讬讬专 讜讗讬诇讱 讜讝讛 砖讻转讜讘 讘讜 讘砖讟专讜 谞讬住谉 住转诐 拽讜讘诇 诇讘讬转 讚讬谉 诇讛讙讘讜转讜 诪诪讛 砖诪讻专 讗讞专 谞讬住谉 砖讛专讬 注诇 讻诇 驻谞讬诐 讛诇讜讗转讜 讘谞讬住谉 讛讬转讛 讗讬谉 讝讛 讻诇讜诐 砖讗祝 讛诇拽讜讞讜转 讗讜诪专讬谉 诇讜 砖诪讗 讘专 讞讚 讘谞讬住谉 讗转 讜讚讬谞讱 注诇 讛讘谞讬 讞专讬 砖讙讘讛 讗讜转讜 砖讻转讜讘 讘砖讟专讜 注砖专讛 讘谞讬住谉 讜诪讻诇 诪拽讜诐 讗诐 讻转讘 诇讜 讛讗讞专 讛专砖讗讛 讘讞讜讘讜 注讚 砖讝讛 砖诇 谞讬住谉 住转诐 转讜讘注 砖谞讬 讛砖讟专讜转 讗讞转 诪爪讚 注爪诪讜 讜讗讞转 诪讻讞 讛专砖讗讛 讛专讬 讝讛 讙讜讘讛 砖讟专 讗讞讚 诪谉 讛讘谞讬 讞专讬 讜砖讟专 砖谞讬 诪谉 讛诇拽讜讞讜转 砖讛专讬 讻砖讬讗诪专讜 讗转 讘专 讞讚 讘谞讬住谉 讗转 讗讜诪专 诇讛诐 讜讛专讬 讻讘专 讙讘讬转讬 讘谞讬 讞专讬 诪讻讞 讞讚 讘谞讬住谉 讜注讻砖讜 讗谞讬 讘讗 诇讟专讜祝 诪讻讞 讗讜转讛 砖诇 注砖专讛 讘谞讬住谉 讜讗讬 讗诪专讬转讜 讚砖讟专讗 讚讬讚讬讛 拽讚讬诐 讗祝 讗谞讬 讙讘讬转讬 讘谞讬 讞专讬 讘砖讘讬诇讛 讜讛讘讜 诇讬 讛砖转讗 讘讚讬讚讬 讜讻谉 讛讚讬谉 讘砖讟专讬 诪讻专 讜讗转讛 诇诪讚 诪讻讗谉 讘诪讬 砖诇讜讛 诪谞讛 讜诇讜 砖谞讬 拽专拽注讜转 砖讻诇 讗讞讚 砖讜讛 诪谞讛 讜诪讻专 讗讞讚 诇讗讚诐 讗讞讚 讜讻转讘 诇讜 讘谞讬住谉 诪讻专 讛砖谞讬 诇讗讞讚 讜讻转讘 诇讜 谞讬住谉 住转诪讗 讗讬谉 讘注诇 讞讜讘 讟讜专祝 诪讗讞讚 砖讻诇 讗讞讚 讗讜诪专 诇讜 讛谞讞转讬 诇讱 诪拽讜诐 讜讻谉 讘讻诪讛:





转讜住驻讜转 专讬"讚

讗讬诪讬讛 讚专诪讬 讘专 讞诪讗 讘爪驻专讗 讻转讘转讬谞讛讜 诇谞讻住讛 诇专诪讘"讞 诇讗讜专转讗 讻转讘转讬谞讛讜 诇专注讘"讞 讗转讗 专诪讘"讞 诇拽诪讬' 讚专"砖 讗讜拽诪讬' 讗谞讻住讬' 讗转讗 专"注 诇拽诪讬' 讚专"谞 讗讜拽诪讬' 讗谞讻住讬' 讗转讗 专"砖 诇拽诪讬' 讚专"谞 讗"诇 诪"讟 注讘讬讚 诪专 讛讻讬 讗"诇 讚拽讚讬诐 讗"诇 讗讟讜 讘讬专讜砖诇讬诐 讬转讘讬谞谉 讚讻讜转讘讬诐 砖注讜转 讗诇讗 诪专 诪"讟 注讘讬讚 讛讻讬 讗"诇 砖"讚 讗"诇 讗谞讗 谞诪讬 砖"讚 讗"诇 讞讚讗 讚讗谞讗 讚讬讬谞讗 讜诪专 诇讗讜 讚讬讬谞讗 讜转讜 诪注讬拽专讗 诇讗讜 讘转讜专转 讛讻讬 讗转讬转 诇讬' 驻讬' 讛注讚讬诐 讛讬讜 诪注讬讚讬诐 砖讝讛 讛砖讟专 谞讻转讘 讘讘讜拽专 讜讝讛 谞讻转讘 住诪讜讱 诇注专讘 讗讘诇 诇讗 讛讬' 讬讜讚注讬诐 诇诪讬 谞诪住专 转讞诇讛 讜诪转谞讜转 讘专讬讗 讛讬转讛 讜讘诇讗 拽谞讬谉 砖讗讬诇讜 讛讬转讛 诪转谞转 砖"诪 讛讬' 讝讜讻讛 讛讗讞专讜谉 讻讚讗诪专讬' 讘驻专拽 诪讬 砖诪转 讜诇讗 讛讬' 爪专讬讱 专"谞 诇砖"讚 讗诇讗 讛讬讛 讗讜诪专 诇专"砖 讗讚专讘讛 诪讗谉 讚讗拽讚讬诐 讛驻住讬讚 讗"讜 诪转谞讜转 讘专讬讗 讛讬转讛 讜讘诇讗 拽谞讬谉 砖讗讬诇讜 讛讬转讛 讘拽谞讬谉 讛拽讜讚诐 讝讻讛 讜讗注"驻 砖诇讗 讛讙讬注 讛砖讟专 诇讬讚讜 讜诇讗 讛讬讛 讬讻讜诇 专"谞 诇注砖讜转 砖讜讚讗 讗"讜 讘诇讗 拽谞讬谉 讛讬转讛 讜讛讬' 爪专讬讻讬诐 诇拽谞讜转 讘拽讘诇转 讛砖讟专 讜诪砖讜诐 讚拽讚讬诐 专诪讘"讞 住讘专 专"砖 诇诪讬诪专 诪住转讘专讗 讻讬 讛讬讻讬 讚拽讚讬诐 讘讻转讬讘转 讛砖讟专 讛"谞 拽讚讬诐 讘讞转讬诪讛 讜讗"诇 专"谞 讗讟讜 讘讬专讜砖诇讬诐 讬转讘讬谞谉 讚讻讜转讘讬诐 砖注讜转 驻讬' 讻讱 讛诐 诇讛谉 讛砖注讜转 讻诪讜 砖讬砖 诇谞讜 讛讬诪讬诐 讜讗讬诇讜 谞讻转讘 讛砖讟"讞 讛讗讞讚 讛讬讜诐 讜讗' 诇诪讞专 讗注"驻 砖诇讗 讬讚注谞讜 诇诪讬 谞诪住专 转讞诇讛 (讚诇讗 诪住转驻拽讬谉 讛讻讬) 讛讬讬谞讜 讗讜诪专讬诐 诪住转诪讗 讝讛 砖讝诪谞讜 拽讜讚诐 诇讜 谞诪住专 转讞诇讛 讚诇讗 诪住转驻拽讬谉 讛讻讬 讗诇讗 讻砖讬讜爪讬讗讜 讘讬讜诐 讗' 讗讘诇 讘讝讗"讝 讛拽讜讚诐 讘讝诪谞讜 讛讜讗 讝讜讻讛 讜诇讗 讗诪专讬谞谉 砖诪讗 诇砖谞讬 谞诪住专 转讞诇讛 讜讛"谞 讘讬专讜砖诇讬诐 讜讻讜转讘讬谉 砖注讜转 讻诇 讛拽讜讚诐 讘讻转讬讘转讜 讗驻讬' 砖注讛 讗' 诪住转诪讗 讛讜讗 拽讚诪讜 讘诪住讬专转讜 讻讚转谞谉 讻诇 讛拽讜讚诐 讗转 讞讘专转讛 讗驻讬' 砖注讛 讗' 讝讻转讛 讗讘诇 诇讚讬讚谉 讚诇讗 拽驻讚讬谞谉 讗砖注讜转 讗注"驻 砖讝讛 拽讚诐 讗转 讞讘讬专讜 讘砖注讜转 讗讬谉 讛拽讚诪讛 讝讜 诪讜注诇转 诇讜 诇讜诪专 诪住转诪讗 讝讛 拽讚诐 诇诪住讬专讛 讗诇讗 砖谞讬讛谉 砖讜讬谉 讜讚谞讬谉 讘讬谞讬讛诐 砖"讚 砖诪讗 讛讜讗 讞讘讬讘 讘注讬谞讬讛诐 讬讜转专 讜诇讗讜转讜 诪住专 转讞诇讛 讜讛讜讗 讝讜讻讛 讘谞讻住讬诐 讗"诇 讗谞讗 谞诪讬 砖"讚 驻讬' 转讛讜讬 讚讬讚讬 谞诪讬 砖"讚 讜讻讬讜谉 砖驻住拽转讬 讛讚讬谉 砖讜讘 讗讬谉 诇讱 讻讞 诇讛讜爪讬讗 诪讬讚讜 砖讛专讬 讬爪讗 诪讘"讚 讝讻讗讬 讘砖"讚 讗"诇 讞讚讗 讚讗谞讗 讚讬讬谞讗 讜讻讜' 驻讬' 砖专"谞 讛讬讛 诪诪讜谞讛 注"驻 专讬砖 讙诇讜转讗 讗讘诇 专"砖 诇讗 讜砖"诪 讚诇讗讜 讻诇 讚讬讬谞讗 注讘讬讚 砖"讚 讗讱 讗诐 讛讜讗 诪讜诪讞讛 讚谞拽讬讟 专砖讜转讗 讜转讜 诪注讬拽专讗 讜讻讜' 驻讬' 砖诇讗 讗诪专转 砖诇讱 诪砖讜诐 砖讜讚讗 讗诇讗 诪砖讜诐 讚拽讚讬诐 讘讞转讬诪讛 讻专"诪 讜讘讝讛 讟注讬转 讚讛讗 诇讗讜 讘讬专讜砖诇讬诐 讬转讘讬谞谉:



讜讝讛 讛诪注砖讛 讗讬谞讜 讚讜诪讛 诇讗讜转讜 诪注砖讛 讚讙专住讬' 讘驻' 诪"砖 讗讬诪讬' 讚专诪讘"讞 [讘讗讜专转讗] 讻转讘转讬谞讛讜 诇谞讻住讬讛 诇专诪讘"讞 讜讘爪驻专讗 讻转讘转讬谞讛讜 诇诪"注 讘"讞 讜砖讻讬讘讗 讗讝讬诇 专诪讘"讞 诇拽诪讬' 讚专"砖 讗讜拽诪讬' 讘谞讻住讬 讗讝诇 专"注 讘"讞 诇拽诪讬讛 讚专"谞 讗讜拽诪讬' 讘谞讻住讬 讗讝诇 专"砖 诇拽诪讬讛 讚专"谞 讗"诇 诪"讟 讗讜拽诪讬讛 诪专 诇专"注 讘谞讻住讬 讗讬 诪砖讜诐 讚讛讚专讛 讛讗 砖讻讬讘讗 讗"诇 讛讻讬 讗"砖 讻诇 砖讗讬诇讜 注诪讚 讞讜讝专 讞讜讝专 讘诪转谞转讜 讗讬诪讜专 讚讗诪专 砖诪讜讗诇 诇注爪诪讜 诇讗讞专 诪讬 讗诪专 讗"诇 讘驻讬专讜砖 讗诪专 砖诪讜讗诇 讘讬谉 诇讜 讘讬谉 诇讗讞专. 讛讛讬讗 诪注砖讛 讛讜转 诪转谞讜转 砖"诪 讜诇驻讬讻讱 讛诪讗讜讞专 讝讻讛 讗讘诇 讝讛 讛讬讛 诪转谞讜转 讘专讬讗 讜讻诇 讛拽讜讚诐 讝讻讛 讜讻讱 诪爪讗转讬 讻转讜讘 讘驻讬' 专"讞 讜拽讬"诇 讚讛讗 讚专诪讬 讜专"注 转专讬 注讜讘讚讬 讛讜讛 讛讻讗 诪转谞讜转 讘专讬讗 讜讛转诐 讘诪讬 砖诪转 诪转谞讜转 砖"诪:



讛谞讛讜 转专讬 砖讟专讬 讚讗转讜 诇拽诪讬讛 讚专讘 讬讜住祝 驻讬' 砖讟专讬 诪讻专 讛讬讛 注诇 砖讚讛 讗' 讞讚 讛讜讛 讻转讜讘 讘讬讛 讘讛' 讘谞讬住谉 讜讞讚 讛讜讛 讻转讜讘 讘讬讛 讘谞讬住谉 住转诪讗 讗讜拽诪讬' 专"讬 诇讛讛讬讗 讚讛' 讘谞讬住谉 讘谞讻住讬 讗"诇 讗讬讚讱 讜讗谞讗 讗驻住讬讚 讗"诇 讗转 讬讚讱 注诇 讛转讞转讜谞讛 讗讬诪讗 讘专 讻"讟 讘谞讬住谉 讗转 讗"诇 诇讬讻转讜讘 诇讬 诪专 讟专驻讗 诪讗讬讬专 讜讗讬诇讱 驻讬' 诇讟专讜祝 讛诇拽讜讞讜转 砖诇拽讞讜 诪诪谞讜 诪讗讬讬专 讜讗讬诇讱 砖讘讗讞专讬讜转 诪讻专讛 诇讜 讗"诇 讬讻诇讬 诇拽讜讞讜转 诇诪讬诪专 诇讱 讗转 讘专 讞讚 讘谞讬住谉 讗转 讜砖讟专讱 拽讜讚诐 讜砖诇讗 讻讚讬谉 谞讟诇讛 诪诪讱 诪讗讬 转拽谞转讬讬讛讜 讬讻转讘讜 讛专砖讗讛 讝讛 诇讝讛 讬讘拽砖 诪讗转 讞讘讬专讜 讘专 讛' 讘谞讬住谉 讜讬诪住专 诇讜 砖讟专讜 讜讬讻转讜讘 诇讜 讛专砖讗讛 注诇讬讜 讜讬诇讱 讝讛 诇讟专讜祝 诇拽讜讞讜转 讜讗诐 讬讗诪专讜 诇讜 讘专 讞讚 讘谞讬住谉 讗转 讬讗诪专 诇讛诐 讗谞讬 讘讗 诇讟专讜祝 注讘讜专 讞讘讬专讬 砖诇 讛' 讘谞讬住谉 砖讛专讬 诇砖谞讬谞讜 诪讻专讛 讘讗讞专讬讜转 讜讗谞讬 讘讗 注诇讬讻诐 讘讛专砖讗讛 诪讻讞讜 讜讗诐 讬讗诪专讜 诇讱 讛讜讗 拽讜讚诐 讜讗转 讘专 讻"讟 讘谞讬住谉 讛讬讬转 讗讜诪专 诇讛诐 讗谞讬 讘讗 诪讞诪转 注爪诪讬:





讛专讗"讛

讜讗诪专讬谞谉 诇讗 讚讻"注 讻专"讗 讜讛讻讗 讘讛讗 拽讗 诪驻诇讙讬. 专讘 住讘专 讞诇讜拽讛 注讚讬驻讗 讜讗驻讬' 诇专"讗 讻讬讜谉 讚讗驻砖专 讘讞诇讜拽讛 讻诇诇 讜讻讙讜谉 砖讝讬讻讛 诇砖谞讬讛诐 讻讗讞讚 讜诇讛讻讬 注讚讬驻讗 诪砖讜诐 讚诇讗 讗驻砖专 讚谞讬讟注讬 讗诇讗 讘驻诇讙讗. 讜砖诪讜讗诇 住讘专 砖讜讚讗 注讚讬驻讗 诪讟注诪' 讚讗诪专谉 讚讟驻讬 砖讻讬讞讗 诇专"讗 砖讜讚' 诪讞诇讜拽' 讜转讜 讚讛讻讬 注讚讬驻讗 诇谉 讚讛讗 讻讬 讗诪专讬谞谉 砖讜讚讗 讗驻讬' 讛讜转 讛讻讬 讚砖谞讬讛诐 讝讻讜 讻讗讞转 诇讗 讗驻砖专 讚谞讬讟注讬 讗诇讗 讘驻诇讙讗 讜讗讬驻砖专 讚讬讛讘讬谞谉 讻诇讛讜 诇讛讛讜讗 讚讝讻讬 诪讚讬谞讗. 讜讛砖转讗 讚讗转讬谞谉 诇讛讻讬 讛讜讗 讛讚讬谉 谞诪讬 讚讛讜讛 讬讻讬诇 诇诪讬诪专 砖诪讜讗诇 讚讗诪专 讻专"讗 讚讗诪专 注讬讚讬 诪住讬专讛 讻专转讬. 驻讬' 讗祝 注讬讚讬 诪住讬专讛 讜讛讜讗 讛讚讬谉 诇注讬讚讬 讞转讬诪讛. 讜诪讬讛讜 讗诇讬讘' 讚砖诪讜讗诇 讗讬讻讗 转专转讬 拽谞讬讜转 讘注讬讚讬 讞转讬诪讛 讜讘注讬讚讬 诪住讬专讛 讜诇讗 讬讚注讬谞谉 讛讗讬 住讘专讗 讘诪讗讬 讝讻讬 诇讛讜 诇讛谞讬 讗讬 讘注讬讚讬 讞转讬诪讛 讗讬 讘注讬讚讬 诪住讬专' 讚讗注"讙 讚讛谞讬 砖讟专讬 讛讗 讗讬转谞讛讜 拽诪谉 讜讞转讬诪讬 讗驻砖专 讚讝讻讬 诇讛讜 讘注讬讚讬 诪住讬专' 诪拽诪讬 讚诇讜讞转诪讬谞讛讜 诇住讛讚讬 讗讜 讗驻砖专 讚讙诇讬 讗讚注转讬' 讚诇讗 讘注讬 讚诇讬讝讻讜 讗诇讗 讘注讬讚讬 诪住讬专讛. 讜讗诐 讗讬转讛 讚讘注讬讚讬 诪住讬专讛 讘诇讞讜讚 讝讻讬 诇讛讜 诇讗 住讙讬讗 讚诇讗 诇讬讛讜讬 讘讜 讘讬讜诐 讜讗讬 诇讗 讛讜讛 诇讬讛 诪讜拽讚诐 讚讛讗 诇讗 讝讻讜 讗诇讗 诪讚讬谉 注讬讚讬 诪住讬专讛 讘诇讞讜讚 讜讻讬讜谉 讚诇讗 住讙讬讗 讚诇讗 诇讬讛讜讬 讘讜 讘讬讜' 讘讜讜讚讗讬 讚讞讚 诪讬谞讬讬讛讜 讘诇讞讜讚 讛讜讗 讻讚驻专讬' 诇注讬诇 讚讻诇 讛讬讻讗 讚讛讜讬 讘讜 讘讬讜诐 讛讜讬 讚讞讚 诪讬谞讬讬讛讜. 讜讗讬 谞诪讬 讝讻讬 诇讬讛 讘注讬讚讬 讞转讬诪讛 讗讬 讘讜 讘讬讜诐 诪住专讬谞讛讜 讘讜讜讚讗讬 讚讞讚 诪讬谞讬讬讛讜 讘诇讞讜讚 讛讜讗 讗讘诇 讗讬 讘转专 讛讻讬 诪住专讬谞讛讜 讛讜讜 讚转专讜讬讬讛讜. 讜讻讬讜谉 讚讻谉 砖讜讚讗 砖讻讬讞讗 讟驻讬 讗诇讬讘讗 讚专"讗 讚讗讬转 诇讬' 讛谞讬 转专转讬 讝讻讜转 讚讗讬 讘注讬讚讬 诪住讬专讛 讝讻讬 诇讬' 讛讗 诇讗 住讙讬讗 讚诇讗 讛讜讗讬 讘讜 讘讬讜诐. 讜讗驻讬' 讝讻讬 诇讬' 讘讞转讬诪' 讗驻砖' 谞诪讬 讚讝讻讬 诇讬' 讘讜 讘讬讜诐 讜讻诇 讛讬讻讗 讚讛讜讗讬 讘讜 讘讬讜诐 讗讬讻讗 诇诪讬诪专 砖讜讚讗 讚讗讬 讚诪专 诇讗讜 讚诪专 讻讚驻专讬砖谞讗. 诪讗讬 讗诪专转 讚讬诇诪讗 讝讻讛 诇砖谞讬讛诐 讻讗讞转 讛讗 诇讗 砖讻讬讞讗 讜专讘 谞诪讬 讚讗讬转 诇讬' 讞诇讜拽讛 拽讗诪专 讟注诪' 讻讬讜谉 讚讗讬转 诇讬' 诇专"诪 讚诇讬讻讗 讗诇讗 讞讚讗 讝讻讬讛 讚讛讬讬谞讜 注讬讚讬 讞转讬诪讛 讜诇讗 住讙讬讗 讚讝讻讬 诇讬' 讗诇讗 讘讛讗 讜讘讛讗 讗驻砖专 讚讝讻讬 诇讬' 讘讜 讘讬讜诐 讜讗驻砖专 讚讝讻讬 诇讬' 讘转专 讛讻讬 讜讻诇 讛讬讻讗 讚讝讻讬 诇讬' 讘转专 讛讻讬 讛讜讬讗 讚转专讜讜讬讬讛讜 讜讗驻讬' 讘讜 讘讬讜' 讗驻砖专 讻讙讜谉 讚讝讻讬 诇砖谞讬讛诐 讻讗讞转 讛讬诇讻讱 讞诇讜拽讛 砖讻讬讞讗 讟驻讬 讗诇讬讘讗 讚专"诪 讻讱 讗驻砖专 诇驻专砖'. 讜爪"转. 讜砖诪讜讗诇 讚讗诪专 讻专"讗 讚讗诪' 注讬讚讬 诪住讬专' 讻专转讬. 谞专讗讛 诇讬 讚讗诇讬讘讗 讚专"讗 讚讗诪专 注讬讚讬 诪住讬专讛 讻专转讬 讘讜讜讚讗讬 诇讬转 诇讬' 注讚讬讜 讘讞讜转诪讬讜 讝讻讬谉 诇讜 讚讟注诪讗 讚专"讗 诪住转讘专讗 诪砖讜' 讚拽住讘专 讚诪住讬专' 讛讜讗 注讬拽专 讜诇讗 讘注讬' 住讛讚讬 讗诇讗 诇砖讜讜讬讛 砖讟专讗 讚讗讬 诇讗讜 住讛讚讬 讻讬讜谉 讚讗驻砖专 诇讗讻讞讜砖讬 诇讛讛讬讗 砖讟专讗 诇讬讻讗 注诇讬讛 转讜专转 砖讟专. 讜讗驻砖专 谞诪讬 讚住讙讬讗 诇谉 诇讛讻讬 讘注讬讚讬 讞转讬诪讛 讚讛谞讛讜 谞诪讬 诪讛谞讬 诇讛讻讬 讚讻讬讜谉 讚讗讬转谞讛讜转讜 诇讗 讗驻砖专 诇讗讻讞讜砖讬 诇讛讛讜讗 砖讟专讗 讜讗讬讻讗 注诇讬讛 转讜专转 砖讟专 讜讻讬讜谉 讚讛讬讬谞讜 讟注诪讗 讚专"讗 讘讜讜讚讗讬 诇讬转 诇讬' 注讚讬讜 讘讞转讜诪讬讜 讝讻讬谉 诇讜 讚讛讗 注讬拽专 诪讬诇转讗 诪住讬专讛 讜讞转讬诪讛 诇讗 讻诇讜诐 讛讜讗 讻讚驻专讬'. 讛讬诇讻讱 诪讗谉 讚住讘专 诇讛 讻专"诪 讗驻砖专 讚讗讬转 诇讬' 注讬讚讬讜 讘讞讜转诪讬讜 讝讻讬谉 诇讜. 讗讘诇 诪讗谉 讚住讘专 诇讛 讻专"讗 讘讜讜讚讗讬 诇讬转 诇讬讛 注讚讬讜 讘讞讜转诪讬讜 讝讻讬谉 诇讜 讜讝讛 谞专讗讛 谞讻讜谉:



讜讘注谞讬谉 诪爪讜转 爪专讬讻讜转 讻讜讜谞讛 讗讜 讗讬谉 爪专讬讻讜转 谞专讗讛 讚讘讛讗 驻诇讬讙讬 讚诪"讚 爪专讬讻讜转 讻讜讜谞讛 讛专讬 砖讛讬讛 驻住讞 讜讬讜讚注 砖讛讜讗 讻谉 讜砖讛讜讗 讞讬讬讘 讘诪爪讛 讜讗诪' 讘驻讬' 砖讗讬谞讜 讗讜讻诇 诇爪讗转 讬讚讬 诪爪讜讛 诇讗 讬爪讗 讜诇诪"讚 讗讬谉 爪专讬讻讜' 讬爪讗 讗讘诇 讗诐 讛讬讛 住讘讜专 砖讛讜讗 住讻讜转 讜讗讻诇 诪爪讛 诇讚讘专讬 讛讻诇 诇讗 讬爪讗 讜讝讛 爪专讬讱 注讬讜谉 讜讘讚讬拽' 讘砖诪讜注讜转. 讚讻"注 讗讬转 诇讛讜 讻专"诪 讜讘讛讗 驻诇讬讙讬 讗讬 讗诪专讬' 砖讜讚讗 注讚讬驻讗 讗讜 讞诇讜拽' 注讚讬驻讗 诪讬讛讜 谞诪讬 讚诪爪讬 诇讛拽砖讜转 诇讬' 讚诇讬讻讗 诇诪讬诪' 讚砖诪讜讗诇 讻专"诪 讚讛讗 砖诪讜讗诇 讻专"讗 住"诇 讻讚诪拽砖讬' 谞诪讬 讜诪讬 诪爪讬转 诪讜拽诪' 诇讛 诇专讘 讻专"讗 讻讜':



讜讗讬 专"诪 讗诪讗讬 拽谞讛. 讗讬 拽砖讬讗 诇讱 诇讜拽诪讛 讻讙讜谉 砖讻转讘 讜诪住专 诇讗' 转讞诇讛 拽讜讚诐 砖讬讻转讜讘 诇讞讘讬专讜. 讗讜 讻转' 诇砖谞讬讛诐 讜诪住专 转讞诇讛 诇讗' 诪讛诐 讘讜 讘讬讜诐, 讬砖 诇讜诪专 讚讻讬讜谉 讚住转诪讗 拽转谞讬 诪砖诪注 诇谉 讚诇注讜诇诐 拽讗诪专 讞讜诇拽讬谉 讜诇讗 砖谞讬 诇讬' 讘讬讛 讻诇诇. 讜诪转专爪讬' 转谞讗讬 讛讬讗 讚转谞讬讗 讘讙讬讟讬谉 驻专' 专讗砖讜谉 讜讞讻诪讬诐 讗讜诪专讬诐 讬讞诇讜拽讜 讜讻讗谉 讗诪专 诪讛 砖讬专爪讛 砖诇讬砖 讬注砖'. 讜拽讬讬诪讗 诇谉 讻砖诪讜讗诇 讚拽讗讬 专"谞 讻讜讜转讬讛. 讜专讘 砖砖转 谞诪讬 讚讗诪专讬' 讗讬诪讬讛 讚专诪讬 讘专 讞诪讗 讻转讘转讬谞讛讜 诇谞讻住讛 讘爪驻专讗 诇专诪讬 讘专 讞诪讗 诇讗讜专转讗 讻转讘转讬谞讛讜 诇专讘 注讜拽讘讗 讘专 讞诪讗. 驻讬' 讜讘讜 讘讬讜诐 诇讗 诪住专讛 诇讗讞讚 诪讛诐 讜讗讞' 砖注讘专 讗讜转讜 讬讜诐 诪住专讛 诇砖谞讬讛诐 讘讝讛 讗讞专 讝讛. 讜讛讗讬 讚讗诪专讬' 诇讗讜专转讗 诇讗讜 讚讜讜拽讗. 讗诇讗 讻诇讜' 讘讗讜专转讗 讘专诪砖讗 讗转讗 专诪讬 讘专 讞诪讗 拽诪讬讛 讚专讘 砖砖转 讗讜拽诪讬' 讘谞讻住讬' 讗转讗 专讘 注讜拽讘讗 讘专 讞诪讗 拽诪讬' 讚专讘 谞讞诪谉 讗讜拽诪讬' 讘谞讻住讬' 讗转讗 专讘 砖砖转 诇拽诪讬' 讚专讘 谞讞诪谉 讗诪专 诇讬' 诪"讟 注讘讚 诪专 讛讻讬 讗诪专 诇讬' 讚拽讚讬诐 驻讬' 讚讛讜讛 诇谉 住讛讚讬 讚诪爪驻专讗 讻转讘转讬谞讛讜 诇专诪讬 讜讻讬讜谉 砖讻谉 诇讗讞专 砖谞诪住专 诇讜 讛砖讟专 讝讻讛 诇诪驻专注 诪讗讜转讛 砖注讛 讗诪专 诇讬' 讗讟讜 讘讬专讜砖诇讬诐 讬转讘讬谞谉 讚讻转讘讬谞谉 砖注讜转 驻讬' 讚讗谞谉 讻讬讜谉 讚诇讗 讻转讘讬谞谉 砖注讜转 讗讬谞讜 讝讜讻讛 讗诇讗 诪砖注' 砖诪讜讻讬讞 诪转讜讱 讛砖讟专 讚讛讬讬谞讜 住讜祝 讛讬讜诐 讗诇讗 诪"讟 注讘讚 诪专 讛讻讬 讗诪' 诇讬' 砖讜讚讗 讚讚讬讬谞讗 注讘讚讬 讗诪专 诇讬' 讗谞讗 谞诪讬 砖讜讚讗 讚讚讬讬谞讬 注讘讚讬 讗诪专 诇讬' 专讘 谞讞诪谉 讞讚讗 讚讗谞讗 讚讬讬谞讗 讜诪专 诇讗讜 讚讬讬谞讗. 讜诇讗 讻驻砖讟讗 讞住 诇谉 诇诪讬诪专 讛讻讬 讚讜讜讚讗讬 专讘 砖砖转 诪讜诪讞讛 讛讬讛 讜讚讬谞讬讜 讚讬谉. 讗诇讗 专讘 谞讞诪谉 讛讬讛 讘拽讬 讘讚讬谞讬谉 讬讜转专 讜诪讜诪讞讛 诇讚讜谉 讜诇讗 拽讗诪专 诇讬' 讗诇讗 砖讘诪拽讜诪讜 砖诇 专讘 谞讞诪谉 诇讗 讛讬讛 诇讜 诇讚讜谉. 讜注讬拽专 讟注诪讗 诪讗讬讚讱 讚讗诪专讬谞谉 讜注讜讚 诪注讬拽专讗 诇讗讜 讘转讜专转 讛讻讬 讗转讬讗 诇讬'. 讜讛讜讬讗谉 诇讛讜 讞讚讗 讜注讜讚 讚爪专讬讻谉 诇讛讚讚讬 讜讗砖讻讞谉 讚讻讜讜转' 讘转诇诪讜讚讗 讜讻谉 驻讬专砖讗 诪讜专讬 讗讞讬 谞"专. 讗"谞 讘讟讜注' 讘砖讬拽讜诇 讛讚注转 讛讜讛 讚砖讜讚讗 砖讬拽讜诇 讛讚注转 讛讜讗 讜讟讜注讛 讘砖讬拽讜诇 讛讚注转 讘诪拽讜诐 砖讬砖 讙讚讜诇 讛讬诪谞讜 讞讜讝专 讜拽砖讬讗 讻讚讻转讬讘谞讗 讘诪住讻' 住谞讛讚专讬谉 讘住"讚. 讜拽砖讬讗 诇谉 讚讛讻讗 拽讬讬"诇 讻砖诪讜讗诇 讚拽讗讬 讻专' 讗诇讬注讝专. 讜讘诪住讻转 讙讬讟讬谉 讗讬转 诇谉 讚诇讬转 讛诇讻转讗 讻专"讗 讘砖讟专讜转 讗诇讗 讘讙讬讟讬谉 讜讛讻讬 诪讜讻讞 讛转诐 讘讛讚讬讗 讜讻诇讛讜 专讘谞谉 讗讬转 诇讛讜 讛讻讬 讛转诐. 讜转讬专抓 专讘讬谞讜 谞"专 讚专讘 讚拽讗讬 讛讻讗 讻专"诪 诪"讟 讗诪专 讞诇讜拽讛 诪砖讜诐 注讚讬讜 讘讞讜转诪讬讜 讚讗讬 诇讗 讜讜讚讗讬 诪讬 砖谞诪住专 诇讜 转讞诇讛 拽谞讛 讜讗谞谉 诇讬转 诇谉 注讚讬讜 讘讞讜转诪讬讜 讝讻讬谉 诇讜 讜诇讛讻讬 讗诪专讬' 砖讜讚讗. 讜注讜讚 谞专讗讛 诇讜诪专 讚讛讗 讗砖讻讞谉 转谞讗讬 讚驻诇讬讙讬 讘讛 讗讬 讞诇讜拽讛 注讚讬驻讗 讗讜 砖讜讚讗 讜讻讬讜谉 砖讻谉 讗祝 注诇 讙讘 讚拽讬讬诪讗 诇谉 讻专' 诪讗讬专 讗讬驻砖专 讚拽讬讬"诇 讚砖讜讚讗 注讚讬驻讗 讜讛讬讬谞讜 住讘专讗 讚专讘 谞讞诪谉 讜拽讬讬诪' 诇谉 讻讜讜转讬讛:



讜讻转讘 专讘讬谞讜 讞谞谞讗诇 讝"诇 讚讻讬 讗讬驻诇讬讙讜 专讘 讜砖诪讜讗诇 讘讬谉 讘砖讟专讬 诪拽讞 讜诪诪讻专 讘讬谉 讘砖讟专讬 讛讜讚讗讜转 讜讛专讘 讗诇驻住讬 讝"诇 讛砖讬讘 注诇讬讜 诇讜诪专 诇讗 谞讞诇拽讜 讗诇讗 讘砖讟专讬 诪拽讞 讜诪诪讻专 讜砖讟专讬 诪转谞' 讗讘诇 讘砖讟专讬 讛讜讚讗讜转 讜讛诇讜讜讗讜转 诇讗 讜讛讘讬讗 专讗讬讛 诇讚讘专讬讜 讚讗诐 讻谉 讚讗驻讬诇讜 讘砖讟专讬 讛讜讚讗讜转 讜讛诇讜讜讗讜转 讗讬转讛 讗讚诪拽砖讛 诪讘专讬讬转讗 转讬拽砖讬 诇讬' 诪诪转谞讬' 讚转谞谉 讛讬讜 讻诇诐 讬讜爪讗讜转 讘砖注讛 讗讞转 讞讜诇拽讜转 讘砖讜讛. 讜诇讬转讛 讚讗讬讻' 诇转专讜爪讬 诪转谞讬' 专"诪 讛讬讗 讜诪诪转谞讬转讗 注讚讬驻讗 诇讬' 诇讛拽砖讜转 讚拽砖讬讗 诇谉 讗讬 专"诪 讗讬诪讗 住讬驻讗. 讜诪诪转谞讬转讗 讚诇注讬诇 谞诪讬 讚转谞讬讗 讝讜 诪砖谞转 专' 谞转谉 专讘讬 讗讜诪专 讗讬谉 讗谞讬 专讜讗讛 讚讘专讬 专讘讬 谞转谉 讘讗诇讜 讗诇讗 讞讜诇拽讜转 讘砖讜' 讗讬讻讗 诇诪讬诪专 讚专' 讻专"诪. 讜转讜 讚讗讬讻讗 诇驻专讜拽讬 讻讚驻专拽讬' 谞诪讬 诇讛讱 讚转谞讗讬 讛讬讗 讜诪讗讬 讚讗讬讬转讬 专讗讬' 谞诪讬 诪讚拽讬"诇 诇讜讛 讜诇讜' 讜讗讞"讻 拽谞讛 讞讜诇拽讬谉. 讛讗 谞诪讬 诇讬转' 讚专讘 讜砖诪讜讗诇 诇讗 讗驻诇讬讙讬 讗诇讗 讘讛谞讬 讚诪住驻拽讗 诇谉 讛讬讻讬 讛讜' 讜讗讬 讛讜' 讛讻讬 驻砖讬讟' 诇谉 讚讞诇讜拽讛 讗诪专讬' 讜诇讗 砖讜讚' 讜讗讬 讛讜讛 讛讻讬 驻砖讬讟讗 诇谉 讚砖讜讚讗 讗讬讻讗 诇诪讬诪专 讜诇讗 讞诇讜拽讛. 讜诇驻讜诐 讛讻讬 驻诇讬讙讬 诪住驻讬拽' 诪讗讬 谞讬讚讜谉 讘讛. 讗讘诇 讘讛讛讬讗 讚诇讜' 讜诇讜' 讗谞谉 诪讬拽诐 拽讬诐 诇谉 诪讬诇转' 讛讬 拽讚讬诐. 讜讗驻讬' 讛讻讬 讗讬转 诇谉 讚讘谞讻住讬诐 讚讝讻讜 讘讛讜 讘转专 讛讻讬 砖讬注讘讜讚讬' 砖讜讛. 讛讗 诇讗 讚诪讬讗 讗诇讗 诇讛讬讻讗 讚讗转讜 住讛讚讬 讚讝讬讻' 诇砖谞讬讛诐 讻讗讞转 讚讜讜讚讗讬 讘讛讗 讗驻讬' 砖诪讜讗诇 诪讜讚讛 讚讞讜诇拽讬谉. 讜诪讬讛讜 讛诇讻转讗 讻讜讜转讬' 讚专讘讬谞讜 讝"诇 诪砖讜诐 讚讘砖讟专讬 讛讜讚讗讜' 讜讛诇讜讗讜转 诇注讜诇' 诇讗 诪砖讻讞转 诇讛 讚讗讬讻讗 诇诪讬诪' 砖讜讚讗 讗诇讗 讞诇讜拽讛 讚讜讜讚讗讬 转专讜讬讬讛讜 砖讜讬谉 讚讗驻讬诇讜 讗讬转讗 讚讻转讘 讜诪住专 诇讝讛 拽讜讚诐 砖讬讻转讜讘 诇讗讞专 讘讜讜讚讗讬 讗讬谉 砖讬注讘讜讚 砖讟专 讞诇 讗诇讗 诪砖注讛 砖诪讜讻讬讞 诪转讜讻讜. 讜讗诇讜 讻转讜讘 讘讜 讘砖谞讛 驻诇讜谞讬' 讗注"驻 砖讘讗讜 注讚讬诐 砖讝讛 讛砖讟专 谞讻转讘 讘专讗砖 讛砖谞讛 讗讜 讘讗诪爪注 讛砖谞讛 讗讬谞讜 讙讜讘讛 诪谉 讛诪砖讜注讘讚讬' 讗诇讗 诪住讜祝 讛砖谞讛 砖讛专讬 讻诇 注讬拽专 讗讬谞讜 讟讜专祝 诪谉 讛诪砖讜注讘讚讬谉 讗诇讗 讘砖讘讬诇 讛砖讟专 砖诪讜爪讬讗 拽讜诇 讜讗讬谞讜 诪讜爪讬讗 拽讜诇 讗诇讗 诪讝诪谉 砖诪讜讻讞 诪转讜讻讜. 讜讻讬讜谉 砖讻谉 讗注"驻 砖讘讗讜 注讚讬诐 砖讻转讘 讜诪住专 诇讗讞讚 诪讛诐 拽讜讚诐 砖讬讻转讜讘 讻诇诇 诇讞讘专讜 讜谞诪爪讗 砖讻讬讜谉 砖讻谉 讛讜讗 砖谞转讞讬讬讘 诇讜 转讞诇讛 诪讻讬讜谉 砖谞讻转讘 讜谞诪住专 诇讜 转讞诇讛. 诪"诪 讘诪讛 砖讗讬谉 诪讜讻讬讞 诪转讜讱 讛砖讟专 讛讜讛 诇讬' 诪诇讜讛 注诇 驻讛 讜讗讬谉 诇讛 讚讬谉 拽讚讬诪讛 讜诪诪讛 砖诪讜讻讬讞 诪转讜讱 讛砖讟专 讛专讬 砖谞讬讛诐 砖讜讜讬谉. 讛诇讻讱 诇注讜诇诐 诇讗 诪砖讻讞转 诇讛 讚诇讗 讗诪专讬谞谉 讘讛讜 讞讜诇拽讬谉. 讜讗讬 讘砖讟专讬 讗拽谞讬讗转' 讘讛讗 讜讜讚讗讬 诇讗 驻诇讬讙讬 讚讻"注 讛讜讗 讚讗诪专讬' 讘讛讜 砖讜讚讗 砖讻讬讜谉 砖讛拽谞讛 诇讗讞讚 诪讛诐 拽谞讛 诇讙讘讜转 诪谉 讛诪砖讜注讘讚讬谉 讜诇讬讻讗 讞诇讜拽讛 讗诇讗 讘砖讛拽谞' 诇砖谞讬讛' 讻讗讞转 讜讛讗 诇讗 砖讻讬讞讗. 讜讘砖讟专讬 讗拽谞讬讬转讗 谞诪讬 诇讗 驻诇讬讙讬 专讘 讜砖诪讜讗诇 讚讘讛谞讬 讗驻讬' 讘砖讟专讬 诪讻专 讜诪转谞讛 砖讜讚讗 注讚讬驻讗 转讚注 诪讚拽讗 讗转讜 注诇讬讛 诪砖讜诐 讟注诪' 讚注讬讚讬 诪住讬专' 讜注讬讚讬 讞转讬诪讛 讜讘砖讟专讬 讗拽谞讬讗转' 诇讬讻讗 诇诪讬诪专 讛讻讬 讜讝讛 谞专讗讛 注讬拽专. 讛谞讛讜 转专讬 砖讟专讬 讻讜' 讗驻砖专 诇驻专砖' 讘砖谞讬 砖讟专讬 讛诇讜讜讗讛 讜讗"诇 讗讬讚讱 讜讗谞讗 讗讬驻住讜讚 讗"诇 讬讚讱 注诇 讛转讞转讜谞' 讗讬诪专 讘专 注砖专讬谉 讜转砖注讛 讘谞讬住谉 讗转 讜讻讬讜谉 砖讻谉 讛诇讛 诪讜拽讚诐 讜拽讜讚诐 诇讜. 讗"诇 讜谞讬讻转讜讘 诇讬 诪专 讟专驻讗 诪讗讬讬专 讜讗讬诇讱. 驻讬' 砖讛讬讛 拽专拽注 讝讛 砖讟专驻讜 讛讛讜讗 讚讻转讬讘 讘讬讛 讘讞诪砖讛 讘谞讬住谉 诪讗讜讞专 砖讘讻讜诇谉 讜讗诪专 诇讜 讛讗讬 讚讻转讬讘 讘讬讛 讘谞讬住谉 住转诪讗 讚诇讬讻转讜讘 讘讬讛 专讘 讬讜住祝 讟专驻讗 诪讗讬讬专 讜讗讬诇讱 诇讙讘讜转 诪砖讗专 拽专拽注讜转 砖讛讬讜 诇砖诐 诪砖讜注讘讚讬谉 砖谞讟专祝 讛诇讛 砖讛讬讛 诪讗讜讞专 讚讬谞讜 诇讙讘讜转 诪谉 讛谞砖讗专讬诐. 讜讗讛讚专 诇讬讛 讬讻诇讬 诇诪讬诪专 诇讱 讗转 讘专 讞讚 讘谞讬住谉 讗转 讜讛谞讞转讬 诇讱 诪拽讜诐 诇讙讘讜转 诪诪谞讜 讻诇讜诪专 讗转 讘专 讞讚 讘谞讬住谉 讗转 讜讻讬讜谉 讚讻谉 讗讜转讜 拽专拽注 砖讙讘讛 讛讛讜讗 讚讻转讬讘 讘讬讛 讘讞诪砖讛 讘谞讬住谉 讛讬讛 专讗讜讬 诇讱 砖转讙讘讛讜 讗转讛 砖讛谞讞谞讜讛讜 诇讱 诪拽讜诐 诇讙讘讜转 诪诪谞讜. 讜诪讬讛讜 讘砖讟专讬 讛诇讜讜讗讛 住转诪讗 诇讗 讗转讬讗 讚讛讗 驻专讬砖谞讗 砖讗讬谉 砖讬注讘讜讚 讛砖讟专 讞诇 讗诇讗 诪讝诪谉 砖诪讜讻讬讞 诪转讜讻讜 讜讻讬讜谉 砖讻谉 讗驻讬' 讛讬讜 砖诐 注讚讬诐 讚讛讜讗 讘专 讞讚 讘谞讬住谉 专讗讜讬 诇讻转讜讘 诇讜 讟专驻讗 诪讗讬讬专 讜讗讬诇讱 砖讗讬谉 讛砖讬注讘讜讚 讞诇 讗诇讗 诪讗讬讬专 讜讗讬诇讱 讗诇讗 讘砖讟专 讗拽谞讬讗转'. 讜讻谉 讬砖 诇驻专砖 讜讘砖谞讬 砖讟专讬 诪讻专 砖讻转讘谉 诇讗讞讚 讗讜拽诪讬讛 专讘 讬讜住祝 诇讛讛讜讗 讚讞诪砖讛 讘谞讬住谉 讘谞讻住讬' 讗"诇 讗讬讚讱 讜讗谞讗 讗讬驻住讜讚 讗"诇 讬讚讱 注诇 讛转讞转讜谞讛 讗讬诪专 讘专 注砖专讬谉 讜转砖注' 讘谞讬住谉 讗转 讗"诇 谞讬讻转讜讘 诇讛 诪专 讟专驻讗 诪讗讬讬专 讜讗讬诇讱 诇讙讘讜转 诪谉 讛诪砖讜注讘讚讬谉 讘砖讘讬诇 砖谞转讞讬讬讘 诇讜 讘讗讞专讬讜转 讬讻诇讜 诇诪讬诪专 诇讱 讗转 讘专 讞讚 讘谞讬住谉 讗转 讻诇讜诪专 讜讗讜转讜 拽专拽注 诪谉 讛讚讬谉 砖诇讱 讛讜讗. 讜诇讗 讙专住讬谞谉 讜讛谞讞谞讜 诇讱 诪拽讜诐 诇讙讘讜转 讛讬诪谞讜 讜讻谉 讛讬讗 讘诪拽爪转 讛住驻专讬诐. 讗"谞 讗讬讻讗 诇驻专讜砖讛 讗驻讬' 讗讞讚 砖讟专 讛诇讜讜讗讛 讜讗讞讚 砖讟专 诪讻专 讜讛讛讜讗 讚讻转讬讘 讘讬讛 讘讞诪砖讛 讘谞讬住谉 讛讬讛 砖讟专 讛诇讜讜讗讛. 讜讛讛讜讗 讚讻转讬讘 讘讬讛 讘谞讬住谉 讛讬讛 砖讟专 诪讻专 讗讜拽诪讬讛 专讘 讬讜住祝 诇讛讛讜讗 讚讞诪砖讛 讘谞讬住谉 讘谞讬讻住讬讛 砖讛拽专拽注 讘讞讝拽转 讘注诇讬诐 注讜诪讚转 注讚 砖讬讘讬讗 专讗讬讛 讜讻讬讜谉 砖讻谉 讛讗讬 讚讻转讬讘 讘讬讛 讘讛' 讘谞讬住谉 注讚讬祝 诪讛讛讜讗 讚讻转讬讘 讘讬讛 讘谞讬住谉 住转诪' 讚讗讬诪专 讘专 注砖专讬谉 讜转砖注讛 讘谞讬住谉 讗转 讗诪专 诇讬' 谞讬讻转讜讘 诇讬' 诪专 讟专驻讗 诪讗讬讬专 讜讗讬诇讱 讗"诇 讬讻诇讜 诇诪讬诪专 诇讱 讗转 讘专 讞讚 讘谞讬住谉 讗转. 讜诇讗 讙专住讬谞谉 谞诪讬 诇讛讗讬 驻讬专讜砖讗 讜讛谞讞谞讜 诇讱 诪拽讜诐 诇讙讘讜转 诪诪谞讜. 讜讻谉 驻讬专砖' 讛专讘 专' 砖诇诪讛 讚诪讜谞驻砖诇讬专 讝"诇:





砖讬讟讛 诪拽讜讘爪转

  诇讗  讚讻"注 讻专' 讗诇注讝专 讜讗讬讻讗 诇诪讬讚拽 拽爪转 讚讬讜拽讬 讘讛讗讬 砖诪注转讗 讞讚讗 诇诪讛 诇讬 诇讗讜专讜讻讬 讻讜诇讬 讛讗讬 讜诪讬 诪爪讬转 诪讜拽诪转 诇讬讛 诇专讘 讻专' 讗诇注讝专 诇拽砖讬 诇讛讚讬讗 讜讛讗诪专 专讘 讬讛讜讚讛 讜讻讜'. 讜注讜讚 讗诪讗讬 拽讗诪专 讗诇讗 诪讞讜讜专转讗 专讘 讻专"诪 讜讻讜' 驻砖讬讟讗 讜讚讗讬 讚讻讬讜谉 讚讗讬讚讞讬讗 诇讛 讗讜拽诪转讗 讚诇注讬诇 讗讬谉 诇讱 诇讜诪专 讗诇讗 讚专讘 讻专"诪 讜砖诪讜讗诇 讻专"讗 讜注讜讚 讗诪讗讬 诇讗 诪讜拽诪讬谞谉 驻诇讜讙转讬讬讛讜 讘讚专' 讗诇注讝专 讗注"讙 讚诇讗 住"诇 诇专讘 讻专"讗 讚讛讻讬 讗砖讻讞谉 讘讻诪讛 讚讜讻转讬 讚驻诇讬讙讬 讗诪讜专讗讬 讗诇讬讘讗 讚诪讗谉 讚诇讬转 讛诇讻转讗 讻讜转讬讛 讻讙讜谉 讗诇讬讘讗 讚讘"砖 讜讛讻讗 谞诪讬 讗讬诪讗 讚驻诇讬讙讬 讗诇讬讘讗 讚专"讗 讗注"讙 讚诇讗 住"诇 讻讜讜转讬讛 讜诇讗 转讜拽诪讛 诇讛讜 诇驻诇讜讙转讬讬讛讜 讘转谞讗讬 讜谞专讗讛 讚讘讛讱 拽讜砖讬讗 讘转专讬讬转讗 诪转专爪讛 讻讜诇讛 住讜讙讬讬谉 讚讗讬讘专讗 讜讚讗讬 讚讛讜讛 诪爪讬谞谉 诇讗讜拽诪讗 驻诇讜讙转讬讬讛讜 讗诇讬讘讗 讚专' 讗诇注讝专 讗诇讗 诪讬讛讜 诇讛讻讬 拽讗诪专 讚讻"注 讻专' 讗诇注讝专 诪砖讜诐 讚拽讬"诇 讻讜讜转讬' 讘讙讬讟讬谉 讜诇讗 诪爪讬谞谉 诇讗讜拽诪讛 驻诇讜讙转讬讬讛讜 讘讚专"诪 诪砖讜诐 讚讘讚专"诪 诇讗 诪爪讬谞谉 诇讗砖讻讜讞讬 砖讜讚讗 讜讻讚驻讬专砖 专砖"讬 诇注讬诇 讗讘诇 讘讚专' 讗诇注讝专 讗讬讻讗 诇诪讬诪专 砖讜讚讗 讜讗讬讻讗 诇诪讬诪专 讞诇讜拽讛 讚砖诪讗 拽讚诐 讜诪住专讜 诇诪讬 砖讛讬讛 讞讘讬讘 诇讜 讜讗转 讛砖谞讬 讛讟注讛 讗讜 砖诪讗 诇讗 拽讚诐 讜诪住专讜 讚诇讚讬讚讬讛 注讚讬 讞转讬诪讛 谞诪讬 讻专转讬 讗诇讗 讚注讚讬 诪住讬专讛 注讬拽专 讛诇讻讱 诪讜拽诪讬谞谉 驻诇讜讙转讬讬讛讜 讘讚专' 讗诇注讝专 讜诇讗 诪讜拽诪讬谞谉 驻诇讜讙转讬讬讛讜 讗诇讬讘讗 讚专' 讗诇注讝专 讜诇讗 住"诇 诪砖讜诐 讚拽讬"诇 讻讜讜转讬讛 讘讙讬讟讬谉 讜讻讚讻转讬讘谞讗 讜讝讛讜 砖讻转讘 专砖"讬 讝"诇 讚讻"注 讻专' 讗诇注讝专. 讚拽讬"诇 讻讜讜转讬讛 讘讙讬讟讬谉 讜讗讬讻讗 诇诪讬诪专 砖讜讚讗 讜讗讬讻讗 诇诪讬诪专 讞诇讜拽讛. 讜讻讬 驻专讻讬' 讜诪讬 诪爪讬转 讗诪专转 讜讻讜' 诇讗 驻专讬讱 讗注讬拽专 讗讜拽诪转讬谉 讚驻砖讬讟讗 讜讚讗讬 讚砖驻讬专 诪爪讬谞谉 诇讗讜拽诪讗 驻诇讜讙转讬讬讛讜 讘讛讻讬谉 讜讗诇讬讘讗 讚专' 讗诇注讝专 讗诇讗 讗讛讗 驻专讻讬谞谉 讚讗诪专讬谞谉 讚讻"注 讻专' 讗诇注讝专 讚诪讜拽诪讬谞谉 诇专讘 讻专' 讗诇注讝专 讜驻专讻讬谞谉 讜诪讬 诪爪讬转 诪讜拽诪讬转 讜讻讜' 讜讛讜讛 诪爪讬谞谉 诇砖谞讜讬讬 讚讗诇讬讘讗 讚专' 讗诇注讝专 驻诇讬讙讬 讜诇讗 住"诇 诇专讘 讗诇讗 讚住讘专 讚诇专' 讗诇注讝专 讞诇讜拽讛 注讚讬驻讗 讗诇讗 讚诇讗 谞讬讞讗 诇讬讛 诇砖谞讜讬讬 讛讻讬谉 讚诇驻诇讙讜 讗诇讬讘讬讛 讜诇讗 诇住讘专讜 讻谉 讜诪转讞讜讜专 诇转诇诪讜讚讗 讟驻讬 诇砖谞讜讬讬 讚专讘 讻专"诪 讜砖诪讜讗诇 讻专"讗 讜讛讬讬谞讜 讚拽讗诪专 转诇诪讜讚讗 讗诇讗 诪讞讜讜专转讗 专讘 讻专"诪 讜砖诪讜讗诇 讻专' 讗诇注讝专 驻讬' 讗注"讙 讚诪爪讬谞谉 诇讗讜拽诪讗 驻诇讜讙转讬讬讛讜 讘讙讜谞讗 讗讞专讬转讬 讛诪讞讜讜专 讚专讘 讻专"诪 讜砖诪讜讗诇 讻专' 讗诇注讝专 讻谞"诇. 讜讗"转 讜讛讬讻讬 讗住拽讬谞谉 诪讞讜讜专转讗 专讘 讻专"诪 讜砖诪讜讗诇 讻专' 讗诇注讝专 讜诪注讬拽专讗 驻专讻讬谞谉 诇讬诪讗 专讘 讻专"诪 讜砖诪讜讗诇 讻专' 讗诇注讝专 讚讜讞拽讜 讚讛讜讛 讚讞讬拽讗 诇讬讛 讚驻诇讬讙讬 讗诪讜专讗讬 讘驻诇讜讙转讗 讚转谞讗讬 讛讬讻谉 讗讝讬诇 讜讬"诇 讚诪注讬拽专讗 讛讜讛 住讘专讬谞谉 讚诇专"诪 注"讻 讗讬转 诇讬讛 讞诇讜拽讛 讜诇专' 讗诇注讝专 讗讬转 诇讬讛 砖讜讚讗 讜讛讬诇讻讱 驻诇讬讙讬 讗诪讜专讗讬 讘驻诇讜讙转讗 讚转谞讗讬 讜诇讗 讞讚砖讜 诪讬讚讬 讗讘诇 讛砖转讗 讚诪转专爪讬谞谉 讚讗驻讬' 诇专"讗 诪爪讬谞谉 诇诪讬诪专 讚讞诇讜拽讛 注讚讬驻讗 讛讬诇讻讱 砖驻讬专 诪爪讬谞谉 诇诪讬诪专 讚专讘 讻专"诪 讜砖诪讜讗诇 讻专"讗 讜讞讚砖 诇谞讜 砖诪讜讗诇 讚砖讜讚讗 注讚讬驻讗 诇专' 讗诇注讝专 讜专讘 谞诪讬 讛"拽 讗讬谉 诇讱 诇讜诪专 讗诇讗 讞讜诇拽讬谉 诪砖讜诐 讚住"诇 讻专"诪 讜讻讬讜谉 讚讞讚讗 诪讬谞讬讬讛讜 讞讚讬转 诇谉 住讘专讗 讚诇讗 讛讜讛 讬讚注讬谞谉 诇讛 诪讚讘专讬 讛转谞讗 诇讗 驻专讻讬谞谉 诇讬诪讗 讻谞"诇. 讜讛砖转讗 谞讬讞讗 拽讜砖讬讗 讗讞专讬转讬 讚讻讬讜谉 讚讗讜拽诪讬谞谉 专讘 讻专"诪 讜砖诪讜讗诇 讻专' 讗诇注讝专 诪讗讬 诪讜转讘讬' 注诇讬讛 讚砖诪讜讗诇 诪讚转谞讬讗 砖谞讬 砖讟专讜转 讛讬讜爪讗讬诐 讘讬讜诐 讗讞讚 讞讜诇拽讬谉 讜讛讗 砖诪讜讗诇 讻专' 讗诇注讝专 讜讗讬 转讬讜讘转讬讛 诪讚拽转谞讬 住讬驻讗 讻转讘 诇讗' 讜诪住专 讜讻讜' 讗"讻 讝讜 讛讜讛 诇讬讛 诇讗转讜讬讬 讘专讬砖讗 讜诇讗讜转讜讘讬 诪讬谞讛 转讬讜讘转讗 讚讛讬讬谞讜 转讬讜讘转讬谉 讚诪专讬砖讗 诇讬讻讗 诇讗讜转讜讘讬 讻诇诇 讚讛讗 讻专' 讗诇注讝专 讗诪专讛 诇砖诪注转讬讛 讜讘诪讗讬 讚讻转讬讘谞讗 谞讬讞讗 讚注讬拽专 转讬讜讘转讬谉 讗诪讗讬 讚住讘专 讚砖讜讚讗 注讚讬驻讗 讚诪讚拽转谞讬 讻诇讬砖谞讬讛 诪诪砖 讜拽转谞讬 讞讜诇拽讬谉 诪砖诪注 讚讛讗 讗转讗 诇讗砖诪讜注讬谞谉 讚讞诇讜拽讛 注讚讬驻讗 讚讗讬 诇专"诪 驻砖讬讟讗 讚讞讜诇拽讬谉 讚诇讚讬讚讬' 诇讗 砖讬讬讱 砖讜讚讗 讜诪砖谞讬 讗诪专 诇讱 砖诪讜讗诇 讛讗 诪谞讬 专"诪 讛讬讗 讜讻讜' 驻讬专讜砖 讗讬讘专讗 讚诇讬讻讗 诇诪讬诪专 砖讜讚讗 讘讞转讬诪转讜 讜诪讬讛讜 讘诪住讬专讛 讗讬讻讗 诇诪讬诪专 砖讜讚讗 讜讻诪讜 砖讛拽砖讛 讛专讬讟讘"讗 讝"诇 讜讻讚讻转讘讬谞谉 诇注讬诇 讜讛讗 讗转讗 诇讗砖诪讜注讬谞谉 讚讞讜诇拽讬谉 诇专"诪 讻讚转专爪讬' 诇注讬诇 讜讗驻砖专 讚诇讛讻讬 讻转讘 专砖"讬 讞讜诇拽讬谉. 讗诇诪讗 讞诇讜拽讛 注讚讬驻讗. 专' 诪讗讬专 讛讬讗 讜诇讬讻讗 诇诪讬诪专 砖讜讚讗 讘讞转讬诪转讜. 注讚 讻讗谉 讚讜拽 讜转砖讻讞:
讛诇讻讛  讻专' 讗诇注讝专 讘讙讬讟讬谉 砖讞转讬诪转 讛讙讟 讗讬谞讛 注讬拽专 讚讗讬谉 注讚讬诐 讞讜转诪讬谉 注诇 讛讙讟 讗诇讗 诪驻谞讬 转讬拽讜谉 讛注讜诇诐 讗讘诇 讘砖讗专 讚讘专讬诐 讚诇讗 诪爪讬 讗讬谞砖 诇讗拽谞讜讬讬 诪讬讚讬 讘诇讗 住讛讚讬 讜讚讗讬 讞转讬诪讛 讚讛转诐 注讬拽专 讜讘讞转讬诪讛 拽谞讜 讗讬谞砖讬 讘砖讟专 讗讜 讗祝 讘砖讟专讜转 讛诇讻讛 讻专"讗 讚注"诪 讛砖讟专 讻专转讬 拽谞讬讬讛 讛讗 诪谞讬 专' 诪讗讬专 讜讗驻砖专 诇爪诪爪诐 讛诇讻讱 拽转谞讬 讞讜诇拽讬谉. 专砖"讬 讘诪讛讚讜专讗 拽诪讗:


 诪讬转讬讘讬  砖谞讬 砖讟专讜转 讛讬讜爪讗讬诐 讘讬讜诐 讗讞讚 讜讻讜'. 讜讗"转 讜诇专讘 诪讬 谞讬讞讗 讜讛讗 诪转专爪讬谞谉 专讘 讻专"诪 讗诇诪讗 讚住"诇 诇专讘 讚诇专"诪 讚讜拽讗 讞讜诇拽讬谉 讗讘诇 诇专' 讗诇注讝专 诪讜讚讛 讛讜讗 谞诪讬 讚砖讜讚讗 注讚讬驻讗 讜讛砖转讗 拽住"讚 讚专' 讗诇注讝专 讛讜讗 讚拽讗诪专 讞讜诇拽讬谉 讜转拽砖讬 谞诪讬 诇专讘 讜讬砖 诇讜诪专 讗讬讘专讗 讚讛讻讬 诪讜拽诪讬谞谉 诇讛 专讘 讻专"诪 讜讻讜' 讜诪讬讛讜 讛讗 讗诪专讬谞谉 讚讛讜讛 诪爪讬谞谉 诇讗讜拽诪讗 驻诇讜讙转讬讬讛讜 讚讘讚专' 讗诇注讝专 驻诇讬讙讬 讗注"讙 讚诇讗 住"诇 诇专讘 讻讜讜转讬讛 讚专' 讗诇注讝专 讛诇讻讱 诇讗 诪爪讬谞谉 诇讗讜转讜讘讬 诇专讘 讚诇讗 讘专讬专讗 住讘专转讬讛 讗讬 讗诇讬讘讗 讚专"诪 拽讗诪专 诇讬讛 讗讜 讗驻讬诇讜 诇专' 讗诇注讝专 讗讘诇 诇砖诪讜讗诇 讚注"讻 拽讗诪专 讚诇专' 讗诇注讝专 砖讜讚讗 注讚讬驻讗 诪讜转讬讘 砖驻讬专 讻谞"诇:


 讻转讘  诇讗讞讚 讜诪住专 诇讗讞讚 讝讛 砖诪住专 诇讜 拽谞讛 驻讬专砖讜 讘转讜住驻讜转 讗注"驻 砖拽讚诪讛 讛讻转讬讘讛 诇诪住讬专讛 讜讛讻讬 谞诪讬 住讘讬专讗 诇讬讛 诇砖诪讜讗诇 讚讛讗 讗讬转 诇讬讛 砖讜讚讗 讜讛讬讬谞讜 讗诇讬讘讗 讚专' 讗诇注讝专 讚讗诪专 注讬讚讬 诪住讬专讛 讻专转讬 讜讛拽砖讜 讚讛讗 诪砖诪注 讘驻"拽 讚讘"诪 讚砖诪讜讗诇 住"诇 讻讗讘讬讬 讚讗诪专 注讬讚讬讜 讘讞转讜诪讬讜 讝讻讬谉 讚讚讞讬拽 讛转诐 砖诪讜讗诇 讚讗诪专 诇讗 讞讬讬砖讬谞谉 诇驻专注讜谉 讜诇拽谞讜谞讬讗 诪转谞讬' 讚拽转谞讬 诪爪讗 砖讟专 讞讜讘 讘讝诪谉 砖讬砖 讘讛诐 讗讞专讬讜转 谞讻住讬诐 诇讗 讬讞讝讬专 讗讬 住"诇 讻讗讘讬讬 讗诪讗讬 诇讗 讬讞讝讬专 讜诪住讬拽 砖诪讜讗诇 讗诪专 讗讜诪专 讛讬讛 专"诪 讜讻讜'. 讜讗讬谉 诇讜诪专 讚砖诪讜讗诇 讘注讬 诇讗讜拽诪讛 讘讻讜诇讛讜 砖讟专讬 讜讗驻讬诇讜 诇诪讗谉 讚住讘讬专讗 诇讬讛 讚注讬讚讬讜 讘讞转讜诪讬讜 讝讻讬谉 诇讜 讜诇讗 诪砖讜诐 讚住"诇 讛讻讬谉 诪讚讚讞讬拽 砖诪讜讗诇 谞驻砖讬讛 讻讜诇讬 讛讗讬 诇讜诪专 讛讱 住讘专讗 诇专"诪 砖"诪 讚讻讗讘讬讬 住"诇 讜讗诇讬讘讗 讚讗讘讬讬 诪砖诪注 讻转讘 诇讗' 讜诪住专 诇讗' 讗转 砖讻转讘 诇讜 拽谞讛 讚讗诪转谞讬' 讚拽转谞讬 讻讜转讘讬谉 砖讟专 诇诇讜讛 讗注"驻 砖讗讬谉 诪诇讜讛 注诪讜 驻专讬讱 讛转诐 讜诇讬讞讜砖 讚诇诪讗 讻转讘 诇诇讜讜转 讘谞讬住谉 讜诇讗 诇讜讛 注讚 转砖专讬 讜讗转讬 诇诪讟专祝 诇拽讜讞讜转 砖诇讗 讻讚讬谉 讚诪谞讬住谉 讜注讚 转砖专讬 讜诪砖谞讬 讗诪专 讗讘讬讬 注讬讚讬讜 讘讞转讜诪讬讜 讝讻讬谉 诇讜 讗诇诪讗 讗注"讙 讚诪住专 诇诇拽讜讞讜转 拽讜讚诐 诇诇讜讛 诇讝讛 砖诪住专 诇讜 诇讗 拽谞讛 讜讬砖 诇讚讞讜转 讚诇注讜诇诐 讗讘讬讬 谞诪讬 注讬讚讬讜 讘讞讜转诪讬讜 讝讻讬谉 诇讜  讗诇诪讗 讗注"讙 讚住"诇 注讬讚讬讜 讘讞讜转诪讬讜 讝讻讬谉 诇讜 讛讬讬谞讜 讻砖讗讬谉 诪住讬专讛 谞讙讚 讛讞转讬诪讛 讗讘诇 讻砖讝讬讻讛 诇讗讞讚 讘诪住讬专讛 讛讱 讚诪住讬专讛 注讚讬祝 讟驻讬 讜砖谞讬讗 讛讛讬讗 砖拽诇讗 讜讟专讬讗 讚讻讜转讘讬谉 砖讟专 诇诇讜讛 讜讻讜' 诪砖讜诐 讚讛诪住讬专讛 诇诇拽讜讞讜转 讛讜讬讗 讻诪讻专 讜讻转讬讘转 讛砖讟专 诇诇讜讛 讛讬讬谞讜 砖"讞 讜讗讬讻讗 诇诪讬诪专 讚诇讗讞专 讚诇讜讛 讘转砖专讬 讞诇 讛砖注讘讜讚 诇诪驻专注 讘谞讬住谉 讚注讬讚讬讜 讘讞转讜诪讬讜 讝讻讬谉 诇讜 讜讛讜讬讗 诇讬讛 讻转讬讘讛 讜诪住讬专转 讛诇讜讛 拽讜讚诐 诪住讬专转 讛诇拽讜讞讜转 讗讘诇 讘讘' 砖讟专讬 诪讻专 诇讝讛 讻转讘 讜诇讝讛 诪住专 讗讜转讜 砖谞诪住专 诇讜 注讚讬祝 讟驻讬 讜拽谞讛 讜诪讬讛讜 讗讻转讬 拽砖讬讗 讚讘住驻"拽 讚诪爪讬注讗 诪砖谞讬 讗讘讬讬 讻讛"讙 讙讘讬 诪爪讗 砖讜讘专 讘讝诪谉 砖讛讗砖讛 诪讜讚讛 讬讞讝讬专 诇讘注诇 讜讻讜' 讚诇讗 讞讬讬砖讬谞谉 讚诇诪讗 讻转讘讛 诇讬转谉 讘谞讬住谉 讜诇讗 谞转谞讛 注讚 转砖专讬 讜讗讝诇 讝讘谞谞讛 诇讻转讜讘转讛 讘讟讜讘转 讛谞讗讛 诪谞讬住谉 讜注讚 转砖专讬 讜诪驻讬拽 诇讬讛 诇砖讜讘专 讻讜' 讛讗 拽诪谉 讚讘砖谞讬 砖讟专讬 诪讻专 诇讝讛 讻转讘 讜诇讝讛 谞诪住专 诇讝讛 砖谞讻转讘 拽谞讛 讜诇讗 诇讝讛 砖谞诪住专. 讜专砖"讬 讻转讘 讘砖诪注转讬谉 讜讝"诇 讻转讘 诇讗' 讛砖讟专 讜诇讗 诪住专 诇讜 注讚 砖讻转讘 砖讟专 砖谞讬 诇讗讞专 注诇讬讛 讜诪住专 诇讜. 注"讻. 诪砖诪注 讚讘讛讻讬 诪讬转专爪讗 讛讱 拽讜砖讬讗 讚砖谞讬讗 讛讻讗 讚讬砖 诇讝讛 讻转讬讘讛 讘诇讞讜讚讛 讜诇讝讛 讻转讬讘讛 讜诪住讬专讛 讜诪"讛 讝讛 砖谞诪住专 诇讜 拽谞讛 诪砖讜诐 讚讗讬转 诇讬讛 转专转讬 讻转讬讘讛 讜诪住讬专讛 讜诇讛讻讬 讻转讬讘转讜 注讚讬驻讗 讟驻讬 讜诪"诪 注"讻 讛讬讬谞讜 讻专' 讗诇注讝专 讚讗诇讜 诇专"诪 注讬讚讬 讞转讬诪讛 讘诇讞讜讚 讻专转讬 讜讛诪住讬专讛 诇讗 砖讜讬讗 讜诇讗 诪讬讚讬 讜讻诪讗谉 讚诇讬转讗 讚诪讬 讛诇讻讱 诇诪讗谉 讚拽讚讬诐 讘讻转讬讘讛 讬讛讘讬谞谉 诇讛 讗注"讙 讚诇讬讻讗 诪住讬专讛 讘讛讚讛 讚讛诪住讬专讛 诇讗 诪注诇讛 讜诇讗 诪讜专讬讚 讜讛诇讻讱 诇讗 拽砖讬讗 讜诇讗 诪讬讚讬 讚砖谞讬讗 讛讻讗 讚砖谞讬 讛讻转讬讘讜转 砖讜讜转 讗诇讗 讚讬转讬专讛 讛讗讞转 注诇 讞讘专转讛 讚讬砖 注诪讛 诪住讬专讛 讜诇讛讻讬 注讚讬驻讗 讟驻讬 讗讘诇 讻转讬讘转 讛砖讜讘专 讗讬谞讜 讻讻转讬讘转 诪讻讬专转 讛讻转讜讘讛 讜拽"诇. 讗讘诇 讛转讜住驻讜转 诇讗 驻讬专砖讜 讻谉 砖讻转讘讜 讜讝"诇 讻转讘 诇讗讞讚 讜诪住专 诇讗讞专 讜讻讜' 讗注"驻 砖拽讚诪讛 讛讻转讬讘讛 诇诪住讬专讛 讜讻讜' 讜讻讚讻转讘讬谞谉 诇注讬诇 讗诇诪讗 诪砖诪注 讚诇讗 讗讬讬专讬谞谉 讗诇讗 讘诪住讬专讛 讜讗讬讛讬 讛讬讗 讚注讚讬驻讗 讟驻讬 诪讛讻转讬讘讛 讜讛讻转讬讘讛 讚讗讬讻讗 讘讛讚讬 讛诪住讬专讛 诇讗 诪注诇讛 讜诇讗 诪讜专讬讚 讜讛诇讻讱 拽砖讬讗 诇讛讜 诪讛 讚讗拽砖讜 讜讗讝诇讬 诇砖讬讟转讬讬讛讜 讚诇注讬诇 驻讬专砖 专"讬 讝"诇 讚诇专"诪 讚讗讬转 诇讬讛 讛讞转讬诪讛 注讬拽专 讗讬谉 诇谞讜 诇诪讬讝诇 讘转专 诪讗讬 讚诪讜专讛 讛砖讟专 讜讻讬讜谉 讚诪转讜讱 注讚讬 讛讞转讬诪讛 讗讬谉 谞讬讻专 砖拽讚诐 拽谞讬讬谞讜 砖诇 讝讛 诇拽谞讬讬谞讜 砖诇 讝讛 拽讜谞讬谉 砖谞讬讛诐 讘讘转 讗讞转 讗驻讬诇讜 谞讻转讘 讜谞诪住专 诇讗讞讚 转讞诇讛 讜讻讜' 讗诇诪讗 诪砖诪注 讚讗驻讬诇讜 诇专"诪 注讚讬 诪住讬专讛 谞诪讬 诪讛谞讬 讗诇讗 讚注讚讬 讞转讬诪讛 注讬拽专 诪注转讛 讛讬讻讬 诪爪讬谞谉 诇驻专讜砖讬 讻讚驻专砖"讬 讝"诇 讚诇诪讗 专"诪 谞诪讬 讛讻讬 住"诇 讚讻转讬讘讛 讘讛讚讬 诪住讬专讛 注讚讬驻讗 讟驻讬 诪讻转讬讘讛 诇讞讜讚讛 讜讛讬讻讬 拽讗 诪讻专讬讞 转诇诪讜讚讗 诪讚拽转谞讬 住讬驻讗 讻转讘 诇讗讞讚 讜诪住专 诇讗讞专 讜讻讜' 讚讛讬讬谞讜 专' 讗诇注讝专 讜诇讗 专"诪 讚讬诇诪讗 专"诪 讛讬讗 讚住"诇 讚注讚讬驻讗 讻转讬讘讛 讜诪住讬专讛 诪讻转讬讘讛 诇讞讜讚讛 诇讻讱 驻讬专砖讜 讚诪讛讱 住讬驻讗 砖诪注讬谞谉 讚讛讻转讬讘讛 诇讗 诪注诇讛 讜诇讗 诪讜专讬讚 讜诇诪讬 砖谞诪住专 拽谞讛 讜注"讻 讻专讘讬 讗诇注讝专 讗转讬讗 讜诇讗 讻专"诪 讜讛讬讬谞讜 讚拽转谞讬 讻转讘 诇讗' 讜诪住专 诇讗讞专 讚讗诇讜 诇砖讬讟转 专砖"讬 讛讜"诇 诇诪讬转谞讬 讻转讘 诇讗讞讚 讜讻转讘 讜诪住专 诇讗讞专 讻讬讜谉 讚诇讗 拽谞讛 诪讬 砖谞诪住专 诇讜 讗诇讗 诪砖讜诐 讚讗讬讻讗 讘讛讚讛 讻转讬讘讛 讗诇讗 注"讻 讟注诪讗 讚住讬驻讗 讛讬讬谞讜 诪砖讜诐 讚诪住讬专讛 注讬拽专 讜讻转讬讘讛 诇讗讞专 讻转讬讘讛 诇讗 诪注诇讛 讜诇讗 诪讜专讬讚 讜诇讻讱 拽"诇 诇转讜住驻讜转 诪讚砖诪讜讗诇 讗讚砖诪讜讗诇 讜讻讚讻转讬讘谞讗 诇注讬诇. 讜讻讬 诪注讬讬谞转 砖驻讬专 转诪爪讗 讚拽讜' 讛转讜住' 讗讬谞讛 讗诇讗 诇砖讬讟转 专"讬 讝"诇 讚诇专"诪 讚住"诇 注"讞 讻专转讬 讜诪转讜讱 注"讞 讗讬谉 谞讬讻专 砖拽讚诐 拽谞讬谞讜 砖诇 讝讛 诇拽谞讬谞讜 砖诇 讝讛 诇讻讱 讞讜诇拽讬谉 讗注"驻 砖诪转讜讱 注"诪 谞讬讻专 讗讘诇 诇专' 讗诇注讝专 讻讬讜谉 讚诪转讜讱 注"诪 谞讬讻专 诇讗 讗讬讻驻转 诇谉 讘注讚讬诐 讛讞转讜诪讬诐 讘砖讟专 讜讛诇讻讱 注"讻 住"诇 诇专' 讗诇注讝专 讻转讘 诇讗讞讚 讜诪住专 诇讗讞讚 讝讛 砖谞诪住专 诇讜 拽谞讛 讜砖诪讜讗诇 谞诪讬 讛讻讬 住"诇 讗讘诇 诇砖讬讟转 专"转 讝"诇 讗讬讻讗 诇诪讬诪专 讗注"讙 讚住"诇 诇砖诪讜讗诇 讚注讘讚讬谞谉 砖讜讚讗 讛讬讬谞讜 诪砖讜诐 讚住"诇 讚注"诪 谞诪讬 讻专转讬 讜讘注"诪 讗"讗 诇讛讬讜转 讘讘"讗 讜诇讻讱 转谞讬谞谉 讘讛讜 讜注讘讚讬谞谉 砖讜讚讗 (讛讬讬谞讜 诪砖讜诐 讚住"诇 讚注"诪 谞诪讬 讻专转讬 讜讘注"诪 讗"讗 诇讛讬讜转 讘讘"讗 讜诇讻讱 转诇讬' 讘讛讜 讜注讘讚讬谞谉 砖讜讚讗) 诪讬讛讜 讛讬讻讗 讚讬讚注讬' 讘讜讚讗讬 讚诇讝讛 谞讻转讘 讜诇讝讛 谞诪住专 讗驻砖专 讚住"诇 诇砖诪讜讗诇 讚讗转 讗砖专 讻转讘 诇讜 拽谞讛 讗讘诇 讘砖谞讬 讛砖讟专讜转 讛讬讜爪讗讬谉 诇驻谞讬谞讜 讚诇讗 讬讚注讬谞谉 拽讜砖讟讗 讚诪诇转讗 住"诇 诇砖诪讜讗诇 讚转诇讬谞谉 讘诪住讬专讛 讻讬讜谉 砖讛诪住讬专讛 讗"讗 诇讛讬讜转 讘讘转 讗讞转 讜讛讞转讬诪讛 专讜讘 讛驻注诪讬诐 讗"讗 诇爪诪爪诐 讘讻讱 住"诇 讚注讘讚讬谞谉 砖讜讚讗 讜专讘 住"诇 讚诇讗 转诇讬谞谉 讘注"诪 讻诇诇 讜注"诪 讘转专 注"讞 讙专讬专讬 讜注"讞 讗驻砖专 诇讛讬讜转 讘讘转 讗讞转 讜诇讻讱 讞讜诇拽讬谉 讗"谞 住"诇 诇砖诪讜讗诇 讚注"诪 注讬拽专 讜讛讬讬谞讜 讚讜拽讗 诇注谞讬谉 讚转诇讬谞谉 讘讛讜 讟驻讬 诪讘注讚讬 讞转讬诪讛 讜诇讻讱 注讘讚讬谞谉 砖讜讚讗 讗讘诇 注"讞 谞诪讬 讻专转讬 讜讗讬 讬讚注讬谞谉 讘讜讚讗讬 讚拽讚讬诐 讜讻转讘 诇讝讛 拽谞讛 讗转 砖讻转讘 诇讜 讗注"讙 讚砖讜讘 诪住专 诇讗讞专 讚注"讞 谞诪讬 讻专转讬 讜讗讞专 砖拽谞讛 讛讗讞专 讗驻讬诇讜 讘拽谞讬谉 讙专讜注 讻讬讜谉 讚住"住 拽谞讛 讗讬谞讜 拽讜讚诐 诇砖诇' 讗讞专讬讜 讗注"讙 讚注讚讬祝 拽谞讬讬谞讬讛 讚讻讘专 讝讻讛 讛拽讜讚诐 讜讗驻砖专 讚专' 讗诇注讝专 讛讻讬 住"诇 讚注"讞 谞诪讬 讻专转讬 讜讛讗 讚拽转谞讬 讻转讘 诇讗讞讚 讜诪住专 讜讻讜' 转谞讗 砖诇讬砖讬 讛讜讗 讜讗讬谞讜 诇讗 专"讗 讜诇讗 专"诪 讜诪注转讛 诇讗 转拽砖讬 诇讗 诪讚砖诪讜讗诇 讗讚砖诪讜讗诇 讜诇讗 诪讚讗讘讬讬 诇讗讘讬讬 诇讗 诪讛诇讻转讗 讗讛诇讻转讗 讗讘诇 诇砖讬讟转 专"讬 拽砖讬讗 讻诇讛讜 讜转讬专抓 专"讬 讚讻讬 讗诪专讬谞谉 注讚讬讜 讘讞讬转讜诪讬讜 讝讻讬谉 诇讜 讛"诪 讘砖谞讬 讬诪讬诐 讻讜' 讻诪"砖 讛转讜住' 讻谞"诇:


 讜讗讬  住"讚 专"诪 讗诪讗讬 拽谞讛 讜讻讜'. 讜诇讗 谞讬讞讗 诇讗讜拽诪讬 讻砖谞诪住专讜 砖谞讬讛诐 讘讜 讘讬讜诐 讻讬讜谉 讚住转诪讗 拽转谞讬 诇讛讜 讟驻讬 谞讬讞讗 诇谉 诇讜诪专 讚转谞讗讬 讛讬讗. 讛专讬讟讘"讗 讝"诇 讜讗讝讬诇 诇砖讬讟转讬讛 讻讚讻转讬讘谞讗 诇注讬诇:
转谞讗讬  讛讬讗 驻讬' 诇讗 讗诇讬讘讗 讚专' 讗诇注讝专 拽讗诪专 讚诇讛讻讬 诇讗 诪讬讬转讬 砖讜诐 专讗讬讛 诪讛讛讬讗 讘专讬讬转讗 讚诪讬讬转讬 讚诇讗 谞讝讻专 专"讗 讛转诐 讘讘专讬讬转讗 讻诇诇 讗诇讗 讛"拽 讚讗讬讻讗 转谞讗讬 讚驻诇讬讙讬 讘讛讻讬 讚讗讬讻讗 诇诪"讚 砖讜讚讗 注讚讬祝 讜讗讬讻讗 诇诪"讚 讞诇讜拽讛 注讚讬祝 讜讻谉 驻专砖"讬 讝"诇:


 讚转谞讬讗  讜讞讻诪讬诐 讗讜诪专讬诐 讜讻讜'. 讘砖诇讛讬 驻"拽 讚讙讬讟讬谉 讛讜诇讱 诪谞讛 诇驻' 讜讛诇讱 讜讘拽砖讜 讜诇讗 诪爪讗讜 讬讞讝专讜 诇诪砖诇讞 诪转 诪砖诇讞 讬讞讝专讜 诇讬讜专砖讬诐 讻讜' 注讚 讜讞讻"讗 讬讞诇讜拽讜 讬讜专砖讬 诪砖诇讞 讜讬讜专砖讬 诪讬 砖谞砖转诇讞讜 诇讜 讜讻讗谉 讗诪专讜 诪讛 砖讬专爪讛 砖诇讬砖 诪谉 讛讘专讬讬转讗 讛讜讗 讜讻讗谉 讗诪专讜 讜讗谞讗 住"诇 讚讻讗谉 讗诪专讜 诪讛 砖讬专爪讛 砖诇讬砖 讚讛讬讬谞讜 砖诇讬讞 讬注砖讛 讗诇诪讗 砖讜讚讗 注讚讬驻讗 讻讱 驻专砖"讬 讘诪讛讚讜专讗 讘转专讗 讜讛讻讬谉 讗讬转讗 讘驻讬专讜砖讬 讚讜拽谞讬 讜讻转讘 讛专讬讟讘"讗 讜讝"诇 讚转谞讬讗 讙讘讬 讛讜诇讱 诪谞讛 诇驻' 讜诪转 讛诪砖诇讞 讜砖谞砖转诇讞讜 诇讜 讜诪住驻拽讗 诇谉 讗诐 讛讜诇讱 讻讝讻讬 讗讜 诇讗 讜讞讻诪讬诐 讗讜诪专讬诐 讬讞诇讜拽讜 讜讻讗谉 讗诪专讜 诪讛 砖讬专爪讛 砖诇讬砖 讬注砖讛 讗诇诪讗 讘诪讬诇转讗 讚住驻讬拽讗 驻诇讜讙转讗 讚转谞讗讬 讛讬讗 讗讬 讞诇讜拽讛 注讚讬驻讗 讗讜 砖讜讚讗 注讚讬祝 讜诇讙讘讬 砖讜讚讗 砖驻讬专 诪讬讬转讬 专讗讬讛 诪讛转诐 讚讛讗 讜讚讗讬 讛讗 讚讛讻讗 注讚讬驻讗 诇诪注讘讚 砖讜讚讗 讟驻讬 诪讛讛讬讗 讚讛讜讬 住驻拽 砖拽讜诇 讚讛讜诇讱 讗讬 讛讜讬 讻讝讻讬 讗讬 诇讗 讛讜讬 讻讝讻讬 讜讗驻"讛 讗诪专 讬讞诇讜拽讜 讻"砖 讛讻讗 讚讗驻砖专 砖讝讻讜 砖谞讬讛诐 讻讗讞转 讜诪讬讛讜 讘诇讗讜 讛讻讬 谞诪讬 讗讬讻讗 诪转谞讬转讗 讚讗讜转讘讬讛 诪讬谞讛 讚诪住讬讬注讗 诇专讘 讘讛讚讬讗 讜诇讗 诪讬讬转讬 转谞讗讬 讗诇讗 诪砖讜诐 砖诪讜讗诇 讜讚讻讜讜转讛 讘转诇诪讜讚讗 讻谞"诇. 讜诪讚拽专讬谞谉 讛砖转讗 砖讜讚讗 诇讛讗 讚转谞讬讗 诪讛 砖讬专爪讛 砖诇讬砖 讬注砖讛 讬砖 诇诇诪讜讚 诪讻讗谉 专讗讬讛 诇诪讛 砖驻讬专砖谞讜 讘砖讜讚讗 讚讚讬讬谞讬 诇注讬诇 讘驻' 讛讻讜转讘 注"讻:
讜讝"诇  专砖"讬 讘诪讛讚讜专讗 拽诪讗 讚转谞讬讗 讘砖诇讛讬 驻"拽 讚讙讬讟讬谉 讛讜诇讱 诪谞讛 诇驻诇讜谞讬 讜讘拽砖讜 讜诇讗 诪爪讗讜 砖讛专讬 诪转 讬讞讝专讜 诇诪砖诇讞 讚讛讜诇讱 诇讗讜 讻讝讻讬 讚诪讬 诪转 诪砖诇讞 讬讞讝专讜 诇讬讜专砖讬 诪讬 砖谞砖转诇讞讜 诇讜 讻讚诪驻专砖 讛转诐 讚诪住驻拽讗 诇讛讜 诇专讘谞谉 讗讬 讛讜诇讱 讻讝讻讬 讚诪讬 讚讻讬 讗诪专 诇讬讛 讛讜诇讱 诪谞讛 讝讛 诇驻诇讜谞讬 讻诪讗谉 讚讗诪专 诇讬讛 讝讻讛 讘诪谞讛 诇驻诇讜谞讬 讜讻讙讜谉 讚讛讛讬讗 砖注转讗 讛讜讛 诪砖转诇讞 拽讬讬诐 讗讜 讗诪专讬谞谉 讛讜诇讱 诇讗讜 讻讝讻讬 讜诇讗 拽谞讛 讛诪砖转诇讞 讘讗诪讬专讛 讚诪砖诇讞 讜讛讬讻讗 讚讗讬讻讗 住驻讬拽讗 讞诇讜拽讛 注讚讬驻讗 讜讻讗谉 讗诪专讜 砖讗专 讻诇 讛讞讻诪讬诐 诪讛 砖讬专爪讛 砖诇讬砖 讚讛讬讬谞讜 砖诇讬讞 讬注砖讛 砖讗诐 讬专讗讛 砖诇讬砖 砖谞转谉 诪砖诇讞 讘注讬谉 讬驻讛 讻诇 讻讱 砖讛讬讛 讞驻抓 砖讬讘讗 讛诪谞讛 诇讬讚 讬讜专砖讬谉 讬谞转谞讜 诇讬讜专砖讬 诪砖转诇讞 讜讗诐 诇讗讜 讬讞讝专讜 诇讬讜专砖讬 诪砖诇讞 讗诇诪讗 砖讜讚讗 注讚讬驻讗 讚讘转专 砖讜讚讗 讚砖诇讬砖 讗讝诇讬谞谉 注"讻:


 讗诪讬讛  讚专诪讬 讘专 讞诪讗 讜讻讜'. 讗"诇 专讘 谞讞诪谉 诇专讘 砖砖转 讜诪专 诪讗讬 讟注诪讗 讜讻讜' 讗"诇 专讘 砖砖转 诇专讘 谞讞诪谉 诪砖讜诐 讚专诪讬 讘专 讞诪讗 拽讚讬诐 讚讘爪驻专讗 讻转讘讬谞讛讜 谞讬讛诇讬讛. 讚讻转讘讬 砖注讜转 讚讛讬讻讗 讚讻转讘讬 砖注讜转 诇讗 讚讬讬拽讬 讻诇诇 讘转专 诪住讬专转 讛砖讟专 讚讻讬讜谉 讚讞讝讬谞谉 诇讬讛 讚拽讚讬诐 诇讗 讗诪专讬谞谉 讗讬诪专 讛讛讜讗 讚拽讚讬诐 讘转专讗讛 讛讜讛 诇诪住讬专讛 讚拽讬"诇 讻专' 讗诇注讝专 讚讗诪专 注讚讬 诪住讬专讛 讻专转讬 讗诇讗 讛讛讜讗 讚讞讝讬谞谉 诇讬讛 讚拽讚讬诐 诪讞讝拽讬谞谉 诇讬讛 讘讞讝拽转 讚讛讜讗 拽讚讬诐 谞诪讬 诇诪住讬专讛 讚讗讬 诇讗 转讬诪讗 讛讻讬 讗驻讬诇讜 讛谞讛讜 砖讟专讬 讗讬谞谉 讬讜爪讗讬谉 讘讬讜诐 讗讞讚 讗诇讗 讝讛 讘讬讜诐 驻' 讜讝讛 讘讬讜诐 驻' 讛讬讻讬 讬讛讬讘 诇讬讛 诇拽讚诪讗讛 讛讗 讗讬讻讗 诇住驻讜拽讬 讚讬诇诪讗 讛讛讜讗 讚拽讚讬诐 讘转专讗讛 讛讜讛 诇诪住讬专讛 讗诇讗 讜讚讗讬 讛讬讻讗 讚讻转讬' 讻讛诇讻转 诪谞讛讙 讛诪拽讜诐 诇讗 讚讬讬拽讬谞谉 讻诇诇 讘转专讛 讗诇讗 讘讞讝拽转 讚拽诪讗 诇讻转讬讘讛 讛讜讛 谞诪讬 拽讚讬诐 诇诪住讬专讛 诪讞讝拽讬谞谉 诇讬讛 讗讘诇 讛讬讻讗 讚诇讗 讻转讘讬 砖注讜转 讜讬讜爪讗讬谉 讘讬讜诐 讗讞讚 砖诇讗 讻诪谞讛讙 讛诪拽讜诐 讗诪专讬谞谉 讗讬诪专 讘转专讗讛 拽讚讬诐 诇诪住讬专讛 讛讜讛 讜讗讬谞讱 砖讟专讬 讚专诪讬 讘专 讞诪讗 讜诪专 注讜拽讘讗 讚诇讗 讛讜讜 讬讚注讬 讛讬 诪谞讬讬讛讜 拽讚讬诐 诇诪住讬专讛 讛讬诇讻讱 讚讬讬谉 诇讛讜 专讘 谞讞诪谉 讘砖讜讚讗 讚讚讬讬谞讬. 诇"砖. 讜诪讻讗谉 讗诪专 专' 讬讛讜讚讛 讚讛拽讜谞讛 讘砖讟专 爪专讬讱 砖讬诪住讜专 诇讜 诪拽谞讛 诇讬讚讜. 专砖"讬 讘诪讛讚讜专讗 拽诪讗:


 讜讝"诇  转诇诪讬讚讬 专讘讬谞讜 讬讜谞讛 讝"诇 讘爪驻专讗 讻转讘讬谞讛讜 诇讛讜 诇谞讻住讬 诇专诪讬 讜讻讜'. 讻诇讜诪专 讛注讚讬诐 诪注讬讚讬诐 讚诇注专讘 拽专讜讘 诇砖拽讬注转 讛讞诪讛 讻转讘诐 诇诪专 注讜拽讘讗 讜讛注讚讬诐 讛讗讞专讬诐 诪注讬讚讬诐 砖讘讘拽专 讘讗讜转讜 讛讬讜诐 注爪诪讜 讻转讘诐 诇诪专讬 讜诪讬讬专讬 讘诪转谞转 讘专讬讗 讘砖讟专 诇讞讜讚 讘诇讗 拽谞讬谉 讬讜注讬诇 讛拽讚讬诪讛 讜诇驻讜诐 讛讻讬 讗讜拽诪讬讛 诇专诪讬 讘谞讻住讬诐 讜讗"诇 专讘 谞讞诪谉 讗谞谉 讘讬专讜砖诇讬诐 讗谞谉 讚讻转讘讬谞谉 砖注讜转. 讜讗诇讗 诪专 诪讗讬 讟注诪讗 注讘讚 讛讻讬 讗"诇 砖讜讚讗 讚讚讬讬谞讬 讜讻讜' 讬砖 诇讛拽砖讜转 讜讛诇讗 砖诪讜讗诇 讚讗讬转 诇讬讛 讘砖谞讬 砖讟专讜转 讛讬讜爪讗讬谉 讘讬讜诐 讗讞讚 砖讜讚讗 讚讚讬讬谞讬 住"诇 讻专' 讗诇注讝专 讚讗诪专 注讚讬 诪住讬专讛 讻专转讬 讜诪讬讚 砖谞诪住专 讛砖讟专 讝讻讛 诪谉 讛讚讬谉 讗讜转讜 砖谞诪住专 诇讜 讜诪驻谞讬 砖讗讬谉 讗谞讜 讬讜讚注讬谉 诇诪讬 谞诪住专 转讞诇讛 讛讬讛 讗讜诪专 砖诪讜讗诇 砖讜讚讗 讚讚讬讬谞讬 讻讚讻转讘讬谞谉 讘驻' 讛讻讜转讘 讗讘诇 讛讬讻讗 讚谞转讘专专 诇谞讜 诇诪讬 谞诪住专 转讞诇讛 诪讜讚讛 砖诪讜讗诇 讚诇讗 讗诪专讬谞谉 砖讜讚讗 讚讚讬讬谞讬 讗诇讗 诇讗讜转讜 砖谞诪住专 转讞诇讛 讬讝讻讛 讜讗"讻 讛讻讗 砖谞转讘专专 诇谞讜 讻讬 诇专诪讬 讝讻讛 转讞诇讛 讛讬讗讱 讛讬讛 谞讜转谉 专讘 谞讞诪谉 诇诪专 注讜拽讘讗 诪转讜专转 砖讜讚讗 讜讬砖 诇讛砖讬讘 砖讗诐 讛讬讜 讛注讚讬诐 诪注讬讚讬诐 砖谞诪住专 讛砖讟专 诇专诪讬 讘讘拽专 讜讚讗讬 讛讜讗 讛讬讛 讝讜讻讛 讗讘诇 讛讻讗 诪讬讬专讬 讘讚诇讗 讬讚注讬谞谉 讛讬 诪讬谞讬讬讛讜 拽讚讬诐 讘诪住讬专转 讛砖讟专 砖讛注讚讬诐 诪注讬讚讬诐 砖谞讻转讘 讘讘拽专 讜讗讬谞诐 讬讜讚注讬诐 讗诇讗 诪谉 讛讻转讬讘讛 讗讘诇 诇讗 诪谉 讛诪住讬专讛 讜专讘 砖砖转 讗讜拽诪讬讛 诇专诪讬 讘谞讻住讬诐 诪砖讜诐 讚拽讚讬诐 砖讛讬讛 住讜讘专 讚诪住转诪讗 讻诪讜 砖谞讻转讘 讘讘拽专 讻诪讜 讻谉 谞诪住专 讘讘拽专 讜讗"诇 专讘 谞讞诪谉 讗讟讜 讘讬专讜砖诇讬诐 讗谞谉 讚讻转讘讬谞谉 砖注讜转 诇讗 谞转讻讜讜谉 诇讜诪专 砖讗诐 讬讻转讘讜 砖注讜转 讘诪拽讜诪讜转 讗讞专讬诐 诇讗 讬讜注讬诇 拽讚讬诪转 讛砖注讜转 讚讜讚讗讬 讘讻诇 诪拽讜诐 砖讬讻转讘讜 砖注讜转 讬讜注讬诇 讛拽讚讬诪讛 讗诇讗 讛"拽 讗讟讜 讘讬专讜砖诇讬诐 讗谞谉 讚讻转讘讬 砖注讜转 讚讘砖诇诪讗 讗诐 讛讬讜 讻讜转讘讬谉 砖注讜转 讻诪讜 讘讬专讜砖诇讬诐 讛讬讛 诪谉 讛讚讬谉 诇讜诪专 砖讬讝讻讛 专诪讬 讚讻讬讜谉 砖讬砖 诇谞讜 注讚讬诐 讚拽讚讬诐 讜讻转讘讬' 砖注讜转 诪讜讻讞讗 诪讬诇转讗 讚拽驻讚讬 讘诪住讬专转 讛砖讟专 砖讬诪住专讜 讗讜转讜 讘砖注转 讛讻转讬讘讛 讘注爪诪讛 诪住转诪讗 讘讛讛讬讗 砖注转讗 谞诪住专讛 讜讬讝讻讛 讗讜转讜 砖谞讻转讘 砖讟专讜 转讞诇讛 讜讗注"驻 砖讗讬谉 诇谞讜 注讚讬诐 砖谞诪住专 讘讗讜转讛 砖注讛 讘注爪诪讛 讗讘诇 讻讬讜谉 砖讗讬谉 讗谞讞谞讜 讻讜转讘讬谉 讛砖注讜转 诪讜讻讞讗 诪讬诇转讗 讚诇讗 拽驻讚讬 讘诪住讬专转 讛砖讟专 讗诇讗 砖转谞转谉 讘讬讜诐 砖谞讻转讘 讘诇讘讚 讜讗驻砖专 砖诇讗 谞诪住专讛 讝讗转 讗诇讗 拽专讜讘 诇诇讬诇讛 讜谞诪住专讛 讗讜转讛 砖谞讻转讘 讘讗讞专讜谞讛 转讞诇讛 讜诪砖讜诐 讚诪住驻拽讗 诇谉 讗讬讝讛 诪讛谉 谞诪住专 转讞诇讛 讛讬讛 谞讜转谉 专讘 谞讞诪谉 诇诪专 注讜拽讘讗 诪讞诪转 砖讜讚讗 注"讻:
讞讚讗  讚讗谞讗 讚讬讬谞讗 讜诪专 诇讗讜 讚讬讬谞讗  注诇 驻讬 专讬砖 讙诇讜转讗 讜诇讗 谞讛讬专讗 讚讛讗 专讘 砖砖转 谞诪讬 讚讬讬谞讗 讛讜讗 讚讙诪讬专 讜住讘讬专 讜谞拽讬讟 专砖讜转讗 讜讬砖 砖驻讬专砖讜 讚讗谞讗 讚讬讬谞讗 讘讛讗讬 讚讜讻转讗 砖讛讚讬谉 讛讝讛 讛讬讛 讘诪拽讜诪讜 砖诇 专讘 谞讞诪谉 讜讗讬谉 专讗讜讬 诇讗讞专讬诐 诇注砖讜转 砖讜讚讗 讘讗讜转讜 诪拽讜诐 砖讝讛 讻注讬谉 讛驻拽专 讘讬转 讚讬谉 讛讜讗 讜讗讬谉 诇注砖讜转讜 讘诪拽讜诐 砖讙讚讜诇 诪诪谞讜 讗讜 砖讛讜讗 讚讬讬谉 拽讘讜注 讘诪拽讜诐 讛讛讜讗 砖讛讬讛 专讗讜讬 诇讚讜谉 讜诪讬讛讜 讛讗 讘讚讬注讘讚 砖驻讬专 讚诪讬 讜讗讬谉 注讬拽专 讟注诪讜 讘讻讗谉 诇讛讞讝讬专 讚讬谞讜 讘讚讬注讘讚 讗诇讗 诪砖讜诐 讗讬讚讱 讟注诪讗 讚诪注讬拽专讗 诇讗 讗转讗 注诇讛 讗诇讗 诪砖讜诐 讟注诪讗 讚讗讬讛讜 拽讚讬诐 讜注讚讬讜 讘讞讜转诪讬讜 讝讻讬谉 诇讜 讜讛讜讛 诇讬讛 讟讜注讛 讘讚讘专 诪砖谞讛 砖讛讜讗 讞讜讝专 讜讻谉 驻讬专砖 诪讜专讬 讛专讗"讛 讘砖诐 讗讞讬讜 讛"专 驻谞讞住 讛诇讜讬 讝"诇. 讛专讬讟讘"讗 讝"诇:
讜讻转讘讜  转诇诪讬讚讬 专讘讬谞讜 讬讜谞讛 讝"诇. 讜讝"诇 讻转讘 专"讞 讝"诇 讚诪讛讻讗 砖诪注讬谞谉 讚诇讗 讚讬讬谞讬谉 砖讜讚讗 讘讝诪谉 讛讝讛 讚讛讗 专讘 砖砖转 讞讻诐 讙讚讜诇 讜讻讜' 讜讝讛 讗讬谞讛 专讗讬讛 讻诇 讻讱 砖讗驻砖专 砖讗诐 诇讗 讛讬讛 讘诪拽讜诪讜 砖诇 专讘 谞讞诪谉 讛讬转讛 诪讜注讬诇讛 砖讜讚讗 砖诇 专讘 砖砖转 讚专讘 谞讞诪谉 讛"拽 诇讬讛 讘诪拽讜诪讬 讚讬谉 讛讜讗 砖讬讜注讬诇 讛砖讜讚讗 砖诇讬 诪砖讜讚讗 砖诇讱 讻讬讜谉 砖讗谞讬 诪诪讜谞讛 诪专讬砖 讙诇讜转讗 讜注讜讚 讚讛讗 讞讝讬谞谉 讘讙诪专讗 讙讘讬 讛讜诇讱 诪谞讛 诇驻诇讜谞讬 讜讻讜' 讛谞讛 砖讗驻讬诇讜 讛砖诇讬讞 讗诪专讜 砖讬讻讜诇 诇注砖讜转 砖讜讚讗 讜讻"砖 讛讚讬讬谞讬谉 讗讘诇 诪讻诇 诪拽讜诐 讛住讻诪转 讻诇 讛讙讗讜谞讬诐 讝"诇 砖讗讬谉 诇谞讜 诇讚讜谉 砖讜讚讗 讘讝诪谉 讛讝讛 讻讬 砖诪讗 诇讗 讬讚拽讚拽讜 讘讚讘专 讻专讗讜讬 讜讗讬谉 诇讛专讛专 讗讞专 转拽谞讜转讬讛诐 注"讻:


 讛谞讛讜  转专讬 砖讟专讬 砖诇 诪讻专 砖讛讬讜 砖诇 砖谞讬 讘"讗 讜讛讬讜 讻转讜讘讬谉 注诇 砖讚讛 讗讞转. 讛讜讛 讻转讬讘讬 讘讬讛 讘砖讟专讗 讘讛' 讘谞讬住谉 诪讻专 驻诇讜谞讬 诇驻诇讜谞讬 砖讚讛 讝讜. 讘谞讬住谉 住转诪讗 讘谞讬住谉 诪讻专 驻诇讜谞讬 诇驻诇讜谞讬 砖讚讛 讝讜. 讜讗谞讗 讗驻住讬讚 诪注讜转 砖谞转转讬. 讘专 讻"讟 讘谞讬住谉 讗转 讜诇讛讛讜讗 讚讛' 讘谞讬住谉 诪讻专讛 转讞诇讛 讜砖讟专 诪讻讬专转讱 讘讟诇讛. 讜谞讻转讜讘 诇讬 砖讟专 讟专驻讗 诪讗讬讬专 讜讗讬诇讱 诇讟专讜祝 诇拽讜讞讜转 砖诇拽讞讜 诪谉 讛诪讜讻专 诪讗讞讚 讘讗讬讬专 讜讗讬诇讱. 讗"诇 讬讻诇讬 诇诪讬诪专 诇讱 诇拽讜讞讜转 讗转 讘专 讞讚 讘谞讬住谉 讜讗转 拽讚讬诐 诇讛讛讜讗 讚讛' 讘谞讬住谉 讜拽专拽注 砖谞讟诇 讘专 讛' 讘谞讬住谉 砖诇讱 讛讬转讛 讜讛谞讞谞讜 诇讱 讗转 砖诇讱. 诇"讗 讛谞讛讜 砖谞讬 砖讟专讜转 讛诇讜讗讛 砖诇 讘' 讘谞讬 讗讚诐. 讘讛' 讘谞讬住谉 讛诇讜讛 驻诇讜谞讬 诇驻诇讜谞讬. 讗讜拽诪讬讛 专讘 讬讜住祝 讜讻讜' 讘谞讻住讬讛 砖讛讙讘讛讜 拽专拽注 讘转 讞讜专讬谉 砖讛讬转讛 砖诐. 讟讬专驻讗 诇讟专讜祝 诇拽讜讞讜转. 讘专 讞讚 讘谞讬住谉 讗转 讜诇讱 讛砖转注讘讚讜 谞讻住讬诐 转讞诇讛 讜拽专拽注 砖谞讟诇 讘专 讛' 讘谞讬住谉 讘砖注讘讜讚讬讛 讛讬讛 砖诇讱 讜讛谞讞谞讜讛 讘转 讞讜专讬谉 砖转讛讗 讙讜讘讛 讛讬诪谞讛. 诪讗讬 转拽谞转讬讛 讚讛讗讬 砖讟专讗 讚讬讚讬讛 讚讻转讬讘 讘谞讬住谉 住转诪讗 谞讻转讘讜 讛专砖讗讛 诇讛讚讚讬 砖讬讛讗 讛讗讬 讘专 讛' 讘谞讬住谉 诪讜住专 诇讜 砖讟专讜 诇讘专 谞讬住谉 住转诪讗 讜讬讻转讜讘 诇讜 注诇 讛砖讟专 讛专砖讗讛 讜讬诇讱 讗爪诇 诇拽讜讞讜转 诪讗讬讬专 讜讗讬诇讱 讜讬讟专讜祝 诪诪讛 谞驻砖讱 讚讗讬 讗诪专讬谞谉 诇讬讛 讗转 讘专 讞讚 讘谞讬住谉 诇讬诪讗 诇讛讜 讻讘专 讙讘讬转讬 讘砖讟专 讝讛 拽专拽注 砖讛谞讞转 诇讬 讜讟专驻转讬讛 诪诪谞讜 讜讛砖转讗 讟专讬驻谞讗 诇讛讗 诪砖讜诐 讗讬讚讱 砖诇拽讞转讬 讘讛' 讘谞讬住谉 讛专砖讗讛 诪爪讬 诇诪注讘讚 讻讛"讙 讜讻谉 诇讙讘讬 讛诇讜讗讛. 专砖"讬 讘诪讛讚讜专讗 拽诪讗. 讜诇讛专讬讟讘"讗 诇讗 谞讝讚诪谞讛 诇讜 讗诇讗 诪讛 砖讻转讘 讛专讘 讝"诇 讘诪讛讚讜专讗 讘转专讗 讜讻转讘 讝"诇 讜讝"诇 讛谞讛讜 转专讬 砖讟专讬 讚讗转讜 诇拽诪讬讛 讜讻讜' 驻专砖"讬 讝"诇 讚砖讟专讬 诪讻专 讛讬讜 讘讗讞专讬讜转 砖讬爪讗讜 注诇 拽专拽注 讗' 讝讛 讗讜诪专 讗谞讬 讝讻讬转讬 讘讜 转讞诇讛 讜讝讛 讗讜诪专 讗谞讬 讝讻讬转讬 讘讜 转讞诇讛 讜讗讜拽诪讬讛 专讘 讬讜住祝 讘讬讚讗 讚讛讛讜讗 讚讛讜讛 讻转讬讘 讘讬讛 讘讛' 讘谞讬住谉 讚讗讬诇讜 讗讬讚讱 讚讬诇诪讗 讘专 讻"讟 讘谞讬住谉 讛讜讗 讜讬讚讜 注诇 讛转讞转讜谞讛 讜讗"诇 讚诇讻转讜讘 诇讬讛 讟讬专驻讗 诪砖讜诐 讗讞专讬谞讗 注诇 讗讜转谉 砖诇拽讞讜 诪讗讬讬专 讜讗讬诇讱 讜讗"诇 讚讗讬谞讛讜 诪讚讞讜 诇讬讛 讚讚讬诇诪讗 讘专 讞讚 讘谞讬住谉 讛讜讗 讜砖诇讗 讻讚讬谉 讟专驻讜讛 诪诪谞讜 讜诇讗 讙专住讬谞谉 诇讛讗讬 驻讬专讜砖讗 讜讛谞讞谞讜 诇讱 诪拽讜诐 诇讙讘讜转 诪诪谞讜 讜讬砖 砖驻讬专砖讜 诇驻讬 讙专住讗 讝讜 砖谞讬 砖讟专讬 讛诇讜讗讛 讛讬讜 砖讬爪讗讜 注诇 讛拽专拽注 讗' 讘谉 讞讜专讬谉 诪专 讗讜诪专 讗谞讬 诪讜拽讚诐 讜专讗讜讬 诇讙讘讜转讜 讜诪专 讗诪专 讗谞讬 诪讜拽讚诐 讜专讗讜讬 诇讙讘讜转讜 讜讗讜拽诪讬讛 专讘 讬讜住祝 讘讛讛讜讗 讚讛' 讘谞讬住谉  讚诇讜 讗讙讘讬讛 讘注诇 讛' 讘谞讬住谉 讜讻讬 讗转讬 讗讬讚讱 诇诪讟专祝 诇拽讜讞讜转 讚讘转专 讗讬讬专 讗诪专讬谞谉 诇讬讛 讗转 讘专 讞讚 讘谞讬住谉 讗转 讜讛谞讞谞讜 诇讱 诪拽讜诐 诇讙讘讜转 讛讬诪谞讜. 讜砖谞讬 讛驻讬专讜砖讬诐 讚专讱 讗讞讚 诇讛诐 讜讻诇诐 注谞讬谉 讗' 讜专砖"讬 驻讬专砖 讘砖讟专讬 诪讻专 诪砖讜诐 讚住讜讙讬讬谉 讚诇注讬诇 诪讬讬专讬 讘讛讻讬谉 讜讻讚驻专讬砖讬转 诇注讬诇 讜诪讻诇 诪拽讜诐 砖诪注讬谞谉 诪讛讻讗 砖讻诇 讛讘讗 诇讙讘讜转 砖讜诐 砖注讘讜讚 讘诇砖讜谉 诪住讜驻拽 注诇讬讜 诇讛讘讬讗 专讗讬讛 讜讗注"驻 砖讞讬讜讘讜 讘专讜专 讜爪专讬讱 诇讘专专 砖注讘讜讚讜 诪讗讬 转拽谞转讬讬讛讜 讻转讘讬 讛专砖讗讛 诇讛讚讚讬. 注讻"诇 讛专讬讟讘"讗 讝"诇:


 讜讝"诇  讛专讗"讛 讗驻砖专 诇驻专砖讛 讘砖谞讬 砖讟专讬 讛诇讜讗讛 讜讻讜'. 讗"诇 讜谞讻转讜讘 诇讬 诪专 讟讬专驻讗 诪讗讬讬专 讜讗讬诇讱 驻讬' 砖讛讬讛 拽专拽注 讝讛 砖讟专驻讜 讛讛讜讗 讚讻转讬讘 讘讬讛 讘讛' 讘谞讬住谉 诪讗讜讞专 砖讘讻讜诇诐 讜讗"诇 讛讗讬 讚讻转讬讘 讘讬讛 讘谞讬住谉 住转诪讗 讚诇讻转讜讘 诇讬讛 专讘 讬讜住祝 讟专驻讗 诪讗讬讬专 讜讗讬诇讱 诇讙讘讜转 诪砖讗专 拽专拽注讜转 砖讛讬讜 诇砖诐 诪砖讜注讘讚讬诐 砖谞讟专祝 讛诇讛 砖讛讬讛 诪讗讜讞专 讚讬谞讜 诇讙讘讜转 诪谉 讛谞砖讗专讬诐 讜讗讛讚专 诇讬讛 讬讻诇讬 诇诪讬诪专 诇讱 讗转 讘专 讞讚 讘谞讬住谉 讗转 讜讛谞讞转讬 诇讱 诪拽讜诐 诇讙讘讜转 诪诪谞讜 讻诇讜诪专 讗转 讘专 讞讚 讘谞讬住谉 讗转 讜讻讬讜谉 讚讻谉 讗讜转讜 拽专拽注 砖讙讘讛 讛讛讜讗 讚讻转讬讘 讘讬讛 讘讛' 讘谞讬住谉 讛讬讛 专讗讜讬 诇讱 砖转讙讘讛 讗转讛 砖讛谞讞谞讜讛讜 诇讱 诇讙讘讜转 诪诪谞讜 讜诪讬讛讜 讘砖讟专讬 讛诇讜讗讛 住转诪讗 诇讗 讗转讬讗 讚讛讗 驻专讬砖谞讗 砖讗讬谉 砖注讘讜讚 讛砖讟专 讞诇 讗诇讗 诪讝诪谉 砖诪讜讻讬讞 诪转讜讻讜 讜讻讬讜谉 砖讻谉 讗驻讬诇讜 讛讬讜 砖诐 注讚讬诐 讚讛讜讗 讘专 讞讚 讘谞讬住谉 专讗讜讬 诇讻转讜讘 诇讜 讟讬专驻讗 诪讗讬讬专 讜讗讬诇讱 砖讗讬谉 讛砖注讘讜讚 讞诇 讗诇讗 诪讗讬讬专 讜讗讬诇讱 讗诇讗 讘砖讟专讬 讗拽谞讬讬转讗. 讜讻谉 讬砖 诇驻专砖 讘砖谞讬 砖讟专讬 诪讻专 砖讻转讘谉 诇讗' 讗讜拽诪讬讛 专讘 讬讜住祝 讜讻讜' 谞讻转讜讘 诇讬 讟讬专驻讗 诪讗讬讬专 讜讗讬诇讱 诇讙讘讜转 诪谉 讛诪砖讜注讘讚讬诐 讘砖讘讬诇 砖谞转讞讬讬讘 诇讬 讘讗讞专讬讜转. 讬讻诇讬 诇诪讬诪专 诇讱 讗转 讘专 讞讚 讘谞讬住谉 讻诇讜诪专 讜讗讜转讜 拽专拽注 诪谉 讛讚讬谉 砖诇讱 讜诇讗 讙专住讬谞谉 讜讛谞讞谞讜 诇讱 诪拽讜诐 诇讙讘讜转 讛讬诪谞讜 讜讻谉 讛讜讗 讘诪拽爪转 住驻专讬诐 讗"谞 讗讬讻讗 诇驻专讜砖讛 讗驻讬诇讜 讗讞讚 砖讟专 讛诇讜讗讛 讜讗讞讚 砖讟专 诪讻专 讜讛讛讜讗 讚讻转讬讘 讘讬讛 讘讛' 讘谞讬住谉 讛讬讛 砖讟专 讛诇讜讗讛 讜讛讛讜讗 讚讻转讬讘 讘讬讛 讘谞讬住谉 住转诪讗 讛讬讛 砖讟专 诪讻专 讗讜拽诪讬' 专讘 讬讜住祝 讚讛' 讘谞讬住谉 讘谞讻住讬讛 砖讛拽专拽注 讘讞讝拽转 讘注诇讬诐 注讜诪讚转 注讚 砖讬讘讬讗 专讗讬讛 讜讻讬讜谉 砖讻谉 讛讗讬 讚讻转讬讘 讘讬讛 讘讛' 讘谞讬住谉 注讚讬祝 讟驻讬 讚讛讛讜讗 讚讻转讬讘 讘讬讛 讘谞讬住谉 住转诪讗 讗讬诪专 讘专 讻"讟 讘谞讬住谉 讗转 讗"诇 诇讻转讜讘 诇讬 诪专 讟专驻讗 诪讗讬讬专 讜讗讬诇讱. 讬讻诇讬 诇诪讬诪专 诇讱 讗转 讘专 讞讚 讘谞讬住谉 讗转 讜诇讗 讙专住讬谞谉 谞诪讬 诇讛讗讬 驻讬专讜砖讗 讜讛谞讞谞讜 诇讱 诪拽讜诐 诇讙讘讜转 讜讻谉 驻讬专砖讛 讛专讘 专' 砖诇诪讛 诪诪讜谞驻砖诇讬专 讝"诇 注"讻:


 讜讝"诇  讛专' 讬讛讜谞转谉 讝"诇 讜诇讻转讜讘 诇讬 诪专 讟讬专驻讗 诪讗讬讬专 讜讻讜'. 讗"诇 专讘 讬讜住祝 讗讬谞讜 专讗讜讬 诇讟专讜祝 诇拽讜讞讜转 讻诇诇 讚诪爪讬 讗诪专讬 诇讱 讗转 讘专 讞讚 讘谞讬住谉 诇讚讘专讬讱 砖讛讬讬转 讟讜注谉 讗讜转讜 拽专拽注 讘谉 讞讜专讬谉 砖谞讜讟诇 讛讗讬 讘专 讞诪砖讗 讘谞讬住谉 诇讱 讛讬讛 专讗讜讬 砖讛讬讛 讘"讞 诪讜拽讚诐 讜讗讬谉 诇讱 诇讬驻专注 诪谞讻住讬诐 诪砖讜注讘讚讬诐 讘诪拽讜诐 砖讬砖 讘谞讬 讞讜专讬谉 讜讗诐 讘"讞 诪讗讜讞专 砖拽讚诐 诇讱 讜讙讘讛 讗讬谉 诇谞讜 诇讛驻住讬讚 讘讝讛 讚讛讗 拽讬"诇 讚诪讛 砖讙讘讛 诇讗 讙讘讛 讜讻砖诐 砖讚讜讞讬谉 讛诇拽讜讞讜转 讝讛 砖诇 谞讬住谉 住转诪讗 讬讻讜诇讬谉 讛诇拽讜讞讜转 诇讚讞讜转 讗讜转讜 砖诇 讛' 讘谞讬住谉 砖诇讗 讬讟专讜祝 诪讛诐 讻诇讜诐 讚诪爪讬 讗诪专讬 诇讬讛 讛讗讬 讚谞讬住谉 住转诪讗 住讜祝 谞讬住谉 讛讜讗 讜讗讜转讜 拽专拽注 砖讙讘讛 砖诇讗 讻讚讬谉 讙讘讛 讗讜转讜 讜诪讛 砖讙讘讛 诇讗 讙讘讛 讗诇讗 诪讗讬 转拽谞转讬讬讛讜 讻诇讜诪专 讗讬讝讜 转拽谞讛 谞讜讻诇 诇转拽谉 诇讛诐 砖诇讗 讬驻住讬讚 讗讞讚 诪讛诐 讜讬讙讘讜 诪诪砖注讘讚讬 讜诪砖谞讬 谞讻转讘讜 讛专砖讗讛 讗讛讚讚讬 讻诇讜诪专 讛讗讬 讘专 讞诪砖讛 讘谞讬住谉 诪讜住专 诇讜 砖讟专讜 诇讘专 谞讬住谉 住转诪讗 讜讬讻转讜讘 诇讜 注诇 讛砖讟专 讛专砖讗讛 诇讜诪专 讬讚讱 讻讬讚讬 讜讻讜' 讻转讘 诇讬讛 讘专 谞讬住谉 住转诪讗 诇讛讛讜讗 讚讞诪砖讗 讘谞讬住谉 讛专砖讗讛 诪爪讬 诇诪注讘讚 讻讛"讙. 讜讬砖 诇驻专砖 讛谞讛讜 砖讟专讬 讘砖讟专讬 诪讻专 注"讻:
讜讝"诇  转诇诪讬讚讬 专讘讬谞讜 讬讜谞讛 讝"诇 讗"诇 讗谞转 讬讚讱 注诇 讛转讞转讜谞讛 讗讬诪讜专 讘专 讻"讟 讘谞讬住谉 讗转 讻诇讜诪专 讻讬讜谉 砖讛讝讻讜转 砖诇讜 诪驻讜专砖 讘砖讟专 砖诇讜 讜讝讻讜转 砖诇讱 讗讬谞讜 诪驻讜专砖 讘砖讟专讱 讬讚讱 注诇 讛转讞转讜谞讛 讗"谞 讻讬讜谉 砖诇讗 谞讻转讘 讘砖讟专 砖诇讱 讛讝诪谉 讛讜讞讝拽 讘讜 专讬注讜转讗 讜诪讜讻讞讗 诪讬诇转讗 讻讬 诪驻谞讬 砖讛讝诪谉 砖诇讱 讛讬讛 讘住讜祝 讛讞讚砖 砖诇讗 专爪讬转 砖讬讻转讘讜 砖诐 讛讬讜诐 讜诇驻讬' 讬砖 诇谞讜 诇讜诪专 讻讬 诇讗讜转讜 砖谞讻转讘 砖讟专讜 讘讛' 讘谞讬住谉 诪讻专 转讞诇讛. 讗"诇 讜谞讻转讜讘 诇讬 诪专 讟讬专驻讗 诪讗讬讬专 讜讗讬诇讱 讻诇讜诪专 转讞砖讜讘 讻讬 诇讻诇 讛驻讞讜转 讘讬讜诐 讛讗讞专讜谉 砖诇 谞讬住谉 谞讻转讘 讛砖讟专 砖诇讬 讜诇讗 讗讜讻诇 诇讝讻讜转 讘砖讚讛 诪讻诇 诪拽讜诐 转讻转讜讘 诇讬 砖讟专 砖诇讗 讝讻讬转讬 讘砖讚讛 讝讜 讜砖转讞讝讜专 讜转讟专讜祝 讛诇拽讜讞讜转 砖拽谞讜 诪诪谞讜 诪讗讬讬专 讜讗讬诇讱 砖讛专讬 诪讗讬讬专 讜讗讬诇讱 谞砖转注讘讚讜 诇讬 讻诇 谞讻住讬讜 讜讛砖讬讘 诇讜 专讘 讬讜住祝 讙诐 讝讛 讗讬谞讜 诪讜注讬诇 砖讬讻讜诇讬诐 讛诇拽讜讞讜转 诇讚讞讜转 讗讜转讱 讜诇讜诪专 讘专 讞讚 讘谞讬住谉 讗转 讜讛拽专拽注 砖诇讱 讛讜讗 讜讛讗讞专 砖讻转讜讘 砖讟专讜 讘讛' 讘谞讬住谉 讚讜讞讛 讗讜转讱 讘专诪讗讜转 讜诪讗讬 讚讗诪专 讜讛谞讞转讬 诇讱 诪拽讜诐 诇讙讘讜转 讛讬诪谞讜 诇讬砖谞讗 讘注诇诪讗 谞拽讟 讻诪讜 砖讚专讱 讛转诇诪讜讚 诇讛讝讻讬专讜 讘讻诪讛 诪拽讜诪讜转 讜专"诇 讗转讛 拽讚诪转 讘拽谞讬谉 砖讟专讱 讜讘讞讝专讛 砖讛讬讛 讝讛 讛砖讚讛 诪讜谞讞 讘讬讚讱 拽谞讬谞讜 讗谞讞谞讜 诪诪谞讜 讛拽专拽注讜转 讛讗讞专讜转. 诪讗讬 转拽谞转讬讛 讻讚讬 砖诇讗 讬爪讗 拽专讞 诪讻讗谉 讜诪讻讗谉 诇讬讻转讘讬讛 讛专砖讗讛 讝讛 诇讝讛 讻诇讜诪专 讝讛 砖谞讻转讘 砖讟专讜 讘谞讬住谉 住转诪讗 讬讘拽砖 诪讗讜转讜 砖谞讻转讘 砖讟专讜 讘讛' 讘谞讬住谉 砖讬讻转讜讘 诇讬讛 砖讟专 讛专砖讗讛 讜讗讞"讻 讬诇讱 诇诇拽讜讞讜转 砖拽谞讜 讛诪讻专 讜讬讗诪专 诇讛诐 讝讛 讛诪讜讻专 诪讻专 诇讬 讘住讜祝 谞讬住谉 讚讘专 砖诇讗 讛讬讛 砖诇讜 讜讗谞讬 专讜爪讛 诇讞讝讜专 讜诇讟专讜祝 诪讻诐 讛拽专拽注讜转 砖拽谞讬转诐 讗讞"讻 讜讻砖讬专讗讜 讗讜转讜 讜讬讗诪专讜 诇讜 讗转 讘专 讞讚 讘谞讬住谉 讗转 讬讗诪专 诇讛诐 讗谞讬 讜讞讘专讬 讻砖诪讻专 诇讛诐 讘讛' 讘谞讬住谉 砖诇讗 讻讚讬谉 诪讻专 讜讗谞讬 专讜爪讛 诇讟专讜祝 诪讻讗谉 砖讛讜讗 讻转讘 诇讬 砖讟专 讛专砖讗讛 讜讬讟专讜祝 诪讛诐 讘诪讛 谞驻砖讱 注"讻:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讻转讘 诇讗' 诪讚讚讞讬拽 砖诪讜讗诇 诇讜诪专 讛讱 住讘专讗 诇专"诪 砖"诪 讻讗讘讬讬 住"诇 讻讜' 注讻"诇 讗注"讙 讚讗诇讬讘讗 讚专"诪 拽讬讬诪讬谞谉 讛转诐 讜专"诪 讗讝讬诇 讘转专 讞转讬诪讛 诪"诪 讻讬讜谉 讚讛讜讛 诪爪讬 诇讗讜拽诪讗 讻专讘 讗住讬 讜讚讞讬拽 诇讗讜拽诪讗 诪诇转讬讛 讚砖诪讜讗诇 讻讗讘讬讬 注"讻 讻讗讘讬讬 住"诇 讚注讚讬讜 讘讞转讜诪讬讜 讝讻讬谉 诇讜 讜讗诇讬讘讬讛 讚讗讘讬讬 诪砖诪注 讻转讘 诇讗' 讜诪住专 诇讗' 讗转 砖讻转讘 诇讜 拽谞讛 (讙) 讜诪讬讛讜 讬砖 诇讚拽讚拽 讘讝讛 讚诪砖诪注 讚诇专讘 讗住讬 讚诇讬转 诇讬讛 注讚讬讜 讘讞转讜诪讬讜 讝讻讬谉 诇讜 讛"诇 讻转讘 诇讗讞讚 讜诪住专 诇讗讞讚 讗转 砖诪住专 诇讜 拽谞讛 讜讗"讻 讛讬讻讬 讘注讬 诇讗讜拽诪讗 诪诇转讬讛 讚专"诪 讚讛转诐 讻讜讜转讬讛 讚专讘 讗住讬 讚讛讗 诇专"诪 诪讜讻讞 诪转讜讱 砖诪注转讬谉 讚讻转讘 诇讗' 讜诪住专 诇讗讞讚 讗转 砖讻转讘 诇讜 拽谞讛 讜爪"注 讜讚讜"拽: 


讘讗"讚 讗讻转讬 谞讬讞讜砖 讘讗讜转讜 讬讜诐 砖谞讻转讘 讛砖讜讘专 诪讻专讛 讻转讜讘转讛 拽讜讚诐 讻讜' 砖谞讻转讘 拽讜讚诐 讛诪住讬专讛 讻讜' 注讻"诇 讻爪"诇 讜讬砖 诇讚拽讚拽 讗诪讗讬 诇讗 讚拽讚拽讜 讘讻讛"讙 讚诇注讬诇 诪讬谞讬讛 讘讻讜转讘讬谉 砖讟专 诇诇讜讛 讻讜' 讚讗讻转讬 谞讬讞讜砖 讚讘讗讜转讜 讬讜诐 砖诪讻专 诇讝讛 诇讜讛 诪讝讛 讜讛诪讻讬专讛 讛讬讛 拽讜讚诐 诪住讬专转 讛砖讟专 诇诇讜讛 讚讛砖转讗 诇讗 讗诪专讬谞谉 注讚讬讜 讘讞转讜诪讬讜 讝讻讬谉 诇讜 讛讜讗讬诇 讜讗讬谉 谞讬讻专 讻讜' 讜讬砖 诇讜诪专 讚讛转诐 讗诐 讬讘讗 讘注"讞 讜砖讟专 诪讻专 砖谞讻转讘讜 讘讬讜诐 讗' 讻讬讜谉 讚诇讗 谞讬讻专 诪转讜讱 讛砖讟专 诪讬 讛讜讗 讛拽讜讚诐 诪讜拽诪讬谞谉 诇讛 讘讬讚讬讛 讚诇讜拽讞 砖讛讜讗 诪讜讞讝拽 讘拽专拽注 诪砖讗"讻 讛讻讗 讙讘讬 砖讜讘专 讚讛讜讛 诪讜拽诪讬谞谉 讛拽专拽注 讘讬讚 讛讘注诇 砖讛讜讗 诪讜讞讝拽 讘讛 讜讻谉 谞专讗讛 诪讚讘专讬 讛转讜住' 砖诐 讜讚讜"拽:





诪讛专"诐 砖讬祝

讙诪' 诪讬转讘讬 讻讜'. 诇诪讗讬 讚诪砖谞讬 专"诪 讛讜讗 讜诇讗 谞讞讬转 诇住讬驻讗 讛讜诪"诇 [讗祝 讻专"讗] 讘砖谞讬 砖讟专讬 砖讬注讘讜讚 讜讻诪转谞讬': 


讙诪' 讘专 讻"讟 讘谞讬住谉 讗转. 讜诇讗 诇' 讘谞讬住谉 讚讛讗 谞讬住谉 诇注讜诇诐 诪诇讗 讜讻谉 讟讬专驻讗 诪讗讬讬专 讜讗讬诇讱 讜诇讗 诪诇' 讘谞讬住谉 讜讗讬诇讱 砖"诪 讚讬讜诐 诇' 拽专讜讬 讗讬讬专 讜讻讜转讘讬谉 讘讗讞讚 讘讗讬讬专 讗讜 讘专"讞 讗讬讬专 讜讬砖 诪讚拽讚拽讬谉 讘讛讬驻讱 诪讛讗 讚讗讞讚 讗讜诪专 讘' 讘讞讜讚砖 讜讗讞讚 讗讜诪专 讘讙' 注讚讜转谉 拽讬讬诪转 讝讛 讬讚注 讘注讬讘讜专讗 讚讬专讞讗 讻讜' 诇驻专砖"讬 砖诐 注讬讬谉 讘讛讙讛讜转 讗砖专"讬 讜讛讜讗 讘诪专讚讻讬 讘讗讜专讱 讜拽"诇:
讘转讚"讛 讻转讘 诇讗讞讚 讻讜' 讛讻讬 谞诪讬 住"诇 诇砖诪讜讗诇 讚讛讗 讗讬转 诇讬讛 砖讜讚讗 讻讜'. 讜诇讗 讻驻砖讜讟讜 讚砖诪讜讗诇 驻住拽 讻专"讗 讗祝 讘砖讗专 砖讟专讜转 讜讚讜"拽: 


讘讗"讚 砖"诪 讻讗讘讬讬 住"诇 讻讜'. 诪拽砖讬谉 讛讗 专讘 讗住讬 拽讗诪专 讛转诐 讗诇讬讘讗 讚专"诪 讚讘诪转谞讬' 砖诐 讜讗讬 诇讬转 诇讬讛 诇专讘 讗住讬 注讚讬讜 讘讞转讜诪讬谉 讝讻讬谉 诇讜 讻转讘 诇讗讞讚 讜诪住专 诇讗讞专 讗讜转讜 砖诪住专 诇讜 拽谞讛 讜专"诪 诪讜讻讞 讘讛讚讬讗 诪住讜讙讬讗 讚讛讻讗 讚住"诇 讚讻转讘 诇讗讞讚 讜诪住专 诇讗讞专 讗讜转讜 砖讻转讘 诇讜 拽谞讛 讬"诇 讚砖讗谞讬 诇注谞讬谉 讛诇讜讗讛 诪爪讚 砖讟专 讞讜讘 讚讗讬谉 讛砖讬注讘讜讚 诪转讞讬诇 讗诐 诇讗 诪砖注转 讛诇讜讗转 讛诪注讜转 讜讗"讻 讟专讬祝 诪诇拽讜讞讜转 砖诪谞讬住谉 讜注讚 转砖专讬 砖诇讗 讻讚讬谉 讗祝 砖谞讻转讘 讜谞讞转诐 诇讜 拽讜讚诐 诇讗 讛砖转注讘讚 诇讜 讗诇讗 讻砖讬诇讜讛 讗诐 诇讗 讘砖讟专 讛拽谞讗讛 讘讬谉 讬诇讜讛 讘讬谉 诇讗 讬诇讜讛 讻驻专砖"讬 砖诐 讗讜 讗诐 讛诪诇讜讛 砖诐 讜专讗讜 讛注讚讬诐 谞转讬谞转 讛诪注讜转 讻驻专砖"讬 砖诐 讘讛讚讬讗 诪砖讗"讻 讘砖讟专讬 诪讻专 讗讜 诪转谞讛 (讬) 讜讚讜"拽. 注讜讚 讬砖 诇讜诪专 讚诇专讘 讗住讬 讚诇讬转 诇讬讛 诇专"诪 注讚讬讜 讘讞转讜诪讬谉 讝讻讬谉 诇讜 讜讚讗讬 讚讗讜转讜 砖诪住专 诇讜 拽谞讛 讜驻诇讬讙讬 专"诪 讜专"讗 讚诇专"诪 诇讗 讟专讬祝 诪诪砖注讘讚讬 讗诇讗 讻砖注讚讬诐 讞转讜诪讬谉 注诇讬讜 讜诇专"讗 讗讬谉 注诇讬讜 注讚讬诐 讗诇讗 砖谞转谞讜 讘驻谞讬 注讚讬诐 讙讜讘讛 诪诪砖讜注讘讚讬诐 砖讗讬谉 讛注讚讬诐 讞讜转诪讬谉 讻讜' 讜讻驻专砖"讬 讜住讜讙讬讗 讚讛讻讗 讚驻专讬讱 讗讬 专"诪 讗讬诪讗 住讬驻讗 讻讜' 讗讬 专"诪 讗诪讗讬 拽谞讛 讛讜讗 讗诇讬讘讗 讚讗讘讬讬 讚住"诇 讗诇讬讘讗 讚专"诪 注讚讬讜 讘讞转讜诪讬谉 讝讻讬谉 诇讜 讜砖诪讜讗诇 讛讻讬 住"诇 讘讗诪转 注讚讬讜 讘讞转讜诪讬谉 讝讻讬谉 诇讜 诇专"诪 讻诪"砖 讛转讜住'. 讜诇讗 讛讜"诇 诇讛转讜住' 诇讛讜讻讬讞 讘拽爪专讛 诪砖诪注转讬谉 [诪讚驻专讬讱 讗砖诪讜讗诇 讜讗讬 专"诪 讻讜' 诪砖诪注 讚住"诇 讻讗讘讬讬] 讚讝"讗 讚讗讻转讬 诪谞"诇 讚住"诇 诇砖诪讜讗诇 讻谉 诇讛诇讻讛 讚诇诪讗 讗讬讛讜 讻专"讗 住"诇 讜诇专"诪 诇讬讻讗 诇驻专讜砖讬 讘注谞讬谉 讗讞专 专拽 注讚讬讜 讘讞转讜诪讬讜 讝讻讬谉 诇讜 讚注讚讬 讞转讬诪讛 讻专转讬 讛讜讗 讚讜诪讬讗 讚注讚讬 诪住讬专讛 讻专转讬 讗讘诇 诪讘"诪 诪讜讻讞 讚讗讬谉 讗谞讜 诪讜讻专讞讬谉 诇讜诪专 诇专"诪 讻谉 讜专讗讬讛 专讘 讗住讬 [讚诇讬转 诇讬讛 注讬讚讬讜 讘讞转讜诪讬讜 讝讻讬谉 诇讜 讗祝 诇专"诪 讚讛转诐] 讜讗讬 诇讗讜 讚住"诇 诇砖诪讜讗诇 讘诇讗"讛 讛讚讬谉 注讚讬讜 讘讞转讜诪讬讜 讝讻讬谉 诇讜 诇讗 讛讜讬 讚讞讬拽 谞驻砖讬讛 诇讜诪专 诇专"诪 讛讱 住讘专讗 讚砖讟专 砖讗讬谉 讘讜 讗讞专讬讜转 讗讬谞讛 讙讜讘讛 讗祝 诪讘谞讬 讞讜专讬谉 [讜讛讜讬 诪讜拽讬 讟驻讬 讻专讘 讗住讬] 讜拽"诇: 


讘讗"讚 讚诇讗 讞讬讬砖讬谞谉 讚诇诪讗 讻转讘讛 讘讜' 讜讗"讻 拽砖讬讗 讚砖诪讜讗诇 讗讚砖诪讜讗诇 讻讜'. 讻爪"诇: 


讘讗"讚 讜拽砖讬讗 诇讬 讙讘讬 诪爪讗 砖讜讘专 讻讜'. 诪讛讗 讚讻讜转讘讬谉 砖讟专 诇诇讜讛 讗注"驻 砖讗讬谉 讻讜' 诇讗 拽砖讛 诪讬讚讬 讚诇讗 诪爪讬 诇诪讬讟专祝 诪诇拽讜讞讜转 讗诇讗 诪诪讞专转 讬讜诐 砖谞讻转讘 讘讛 讗讘诇 讙讘讬 砖讜讘专 讚讘注诇 拽砖讛 讜拽"诇 讜注"砖 讘转讜住' 讘"诪 讘讛讗 讚砖讜讘专 讜讘讞讬讚讜砖讬谞讜 砖诐 讜拽"诇:
讘转讚"讛 讗讬诪讗 讚专诪讬 讘专 讞诪讗 讻讜' 讗讬谉 讝讛 讛讱 注讜讘讚讗 讻讜'. 讚讛转诐 诪转谞转 砖讻讬讘 诪专注 讛讬讛 注讬讬谉 讘讗砖专"讬 讜讘诪专讚讻讬: 


讘讗"讚 讚讙讘讬 砖诇讬讞 讻讜'. 拽爪转 诪讜讻讞 诪讻讗谉 谞诪讬 讚讗"爪 讚讬讬谉 诪讜诪讞讛 [讚拽转谞讬 讬注砖讛 砖诇讬砖 讚讛讜讗 讛砖诇讬讞 讻讜']. 讜注讬讬谉 讘讛讙讛讜转 讗砖专"讬 讚驻讬' 诪专 诇讗讜 讚讬讬谞讗 讜砖讜讚讗 砖诇讱 诇讬转讗 谞讙讚 砖讜讚讗 砖诇讬 [讗讘诇 讘讗讞' 讙专讬讚讗 住讙讬 讗驻讬诇讜 讘讗讬谞讜 讚讬讬谉 诪讜诪讞讛 诇讚讜谉 讘砖讜讚讗]:





专砖"砖

专砖"讬 讚"讛 讜讞讻诪讬诐 讗讜诪专讬诐. 讬讞诇拽讜 讬讜专砖讬 诪砖诇讞 讻讜'. 注讬' 讘讙讬讟讬谉 砖诐 讚诪住驻拽讗 诇讛讜 讗讬 讛讜诇讱 讻讝讻讬 讚诪讬 讗讬 诇讗. 讜讗"讻 讗驻讬诇讜 讘讞讬讬 谞讜转谉 谞诪讬 注"砖:





讛讙讛讜转 讬注讘"抓

讙诪' 讚讗谞讗 讚讬讬谞讗. 谞"讘 注诪砖"诇 讘讛讻讜转讘 (驻"讛 讘'):





讞讬讚讜砖讬 讞转"住

讜砖诪讜讗诇 讚讗诪专 讻专"讗 注讬讬' 讛讬讟讘 讘讗专讬讻讜转 讚讘专讬 讛专"谉 讘讙讬讟讬谉 驻' 讛诪讙专砖 讘诪讛 讚讻' 讛专讬"祝 讛诇讻讛 讻专"讗 讘讙讬讟讬谉 讚砖讬讬讱 诇讚砖诪注转讬谉. 讜注讬讬' 讚讘专讬 专"转 砖讘转讜住' 砖讚讘专讬讜 爪专讬讻讬' 拽讬砖讜专 讜讛诪砖讱 讜诇讗 诪爪讗转讬讜 讘住驻专讜 讛讬砖专. 讜讛谞诇注"讚 讚讬讛讬讘 讟注诪讗 讚讘砖讬注讘讜讚 诇讻"注 讬讞诇讜拽讜 诪砖讜诐 讚讛讞诇讜拽讛 讗诪转. 驻讬' 诪砖讜"讛 诇讗 讗诪专讬' 讞诇讜拽讛 注讚讬驻讗 讙诐 讘砖谞讬 砖讟专讬 诪讻专 讚讛转诐 讘诪住讬专讛 转诇讬' 诪讬诇转讗 讜讗"讗 诇讛讬讜转 砖谞讬讛诐 讗诪转. 讜诪"诪 注讚讬讬谉 诇讗 谞转讬讬砖讘 诪"讟 诇讗 谞讬诪讗 讙诐 讘砖讬注讘讜讚 砖讜讚讗 讚讛专讬 讗讬谞讜 诪讜讻专讞 砖讛讞诇讜拽讛 讗诪转 讗诇讗 讗驻砖专 砖转讛讬' 讗诪转 讛诇讗 讗驻砖专 砖讙诐 讛砖讜讚讗 讬讛讬' 讗诪转 讜讬讝讚诪谉 诇讘注诇讬讜. 讜诪住转讬讬谉 讚讘诪讻专 诇讗 讗诪专讬' 讞诇讜拽讛 讚讛转诐 讗"讗 砖转讛讬' 讛讞诇讜拽讛 讗诪转. 讗讘诇 砖诇讗 谞讬诪讗 讘砖讬注讘讜讚 讙"讻 砖讜讚讗 讝讛 诇讗 砖诪注谞讜 注诇讬讜 讟注诐 注"讻 住讬讬诐 专"转 讚讟注诪讗 诪砖讜诐 谞注讬诇转 讚诇转 讜诪砖讜诐 讞讬谞讗. 讜注' 诪讛专"诪 砖讬祝 讝"诇 砖谞转拽砖讛 讘讝讛:


砖讜讘 诪"砖 专"转 专讗讬' 讘转讞讬诇讛 诪诪砖谞讛 讙' 谞砖讬诐 讜砖讜讘 转诇讬 转谞讬' 讘讚诇讗 转谞讬' 讚砖注讛 讘讬专讜砖诇讬诐 讻讬讜诐 讗' 讚诪讬 注' 诪讛专砖"讗. 讜诇驻注"讚 讬"诇 诇驻讬 讚拽讬讬"诇 讗讚诐 讟讜注讛 讘砖注讜转 注讬讬' 驻住讞讬诐 讬"讘 注"讗 拽诪"诇 讚砖注讜转 讘讬专讜砖诇讬诐 讻讬讜诐 讗' 讚注诇诪讗 讚诪讬. 讜讟注诪讗 谞"诇 讚讘诪拽讜诐 讬砖讬讘转 讘"讚 讛讙讚讜诇 砖诐 诪讚拽讚拽讬' 住讜驻专讬 讚讚讬讬谞讬 讛讬讟讘 讜专讜讘 砖讟专讜转 注驻"讬 住讜驻专讬 讚讚讬讬谞讬 谞讻转讘讬谉. 讗砖专 注"讻 谞"诇 讚讗讬 讗讬专注 讘诪拽讜诪讜转 讗讞专讬诐 讜讻转讘讜 砖注讜转 讗讬谞讜 诪讜注讬诇 诪砖讜诐 讚讗讚诐 讟讜注讛. 讜谞"诇 讚讝讛 诇讗 讛讬' 谞注诇诐 诪专讘 砖砖转 诇拽诪谉 讙讘讬 注讜讘讚讗 讚专诪讬 讘专 讞诪讗 诇拽诪谉 讗诇讗 讛转诐 讛讜讛 讻转讜讘 讘砖讟专讗 爪驻专讗 讜讗讜专转讗 讜讘讛讻讬 诇讗 讟注讜 讗讬谞砖讬 讚讘爪驻专讗 讞诪讛 讘诪讝专讞 讜讘讗讜专转讗 讘诪注专讘. 讜讗驻"讛 讗"诇 专"谞 讚讻诇 转讬拽讜谉 讞讻诪讬诐 讻讱 讛讜讗 讜诇讗 讞讬诇拽讜 讘讚讘专 讜讗讬谉 讛砖讬注讘讜讚 讞诇 讘爪讗转 讛讻讜讻讘讬' 砖诇 讗讜转讜 讛讬讜诐. 讜注诪"砖 诪讜专讬 讘讛驻诇讗讛 讘注讜讘讚讗 讚讗讬诪讬' 讚专诪讘"讞. 讜注诪"砖 注讜讚 诇拽诪谉 讗讬"讛:


砖讜讘 讻转讘 专"转 讝"诇 讚砖讜讚讗 讗讬谞讜 讻驻讬专砖"讬 讗诇讗 诇诪讬 砖讬专爪讛 讚讬讬谉. 谞诪砖讱 诪诇注讬诇 注驻"讬 诪"砖 讘讘讘讗 讘转专讗 讚驻专讬讱 讛砖"住 讗讛讛讜讗 讗专讘讗 诪砖谞讬 砖讟专讜转. 讜讛谞讛 诇专砖"讬 讗"讗 砖讬讛讬' 讛拽讜砖讬' 讚讘讗专讘讗 谞诪讬 诇讬注讘讚 砖讜讚讗 讚讛讗 诇讗 砖讬讬讱 专讗讜转 注讬谞讬 讛讚讬讬谉. 讜注"讻 讛拽讜砖讬' 诪讞诇讜拽讛 诪讟注诐 住驻拽. 讜讗诪谞诐 诇专"转 讚讟注诐 讛讞诇讜拽讛 诪砖讜诐 砖讛讜讗 讗诪转 讗"讗 砖讬讛讬' 拽讜' 讛砖"住 讗讛讛讜讗 讗专讘讗 讚诇讬注讘讚 讞诇讜拽讛 注"讻 讛拽' 诪砖讜讚讗 讜诪讜讻讞 讻砖讬讟转讜 讚砖讜讚讗 讛讜讗 诇诪讬 砖讬专爪讛 讛讚讬讬谉:





驻谞讬 讬讛讜砖注

讘讗"讚 讛诇讻讱 讗诪专 砖诪讜讗诇 砖讜讚讗 讚讚讬讬谞讬 讻讜' 诇讬转谉 诇讻诇 诪讬 砖讬专爪讜 讻讜' 讜讻谉 讙讘讬 砖谞讬 讟讜讘讬讛 讜讘驻"拽 讚讙讬讟讬谉 讜讘驻' 注砖专讛 讬讜讞住讬谉 讻讜' 注讻"诇. 诇讻讗讜专讛 诪讻诇 讛谞讱 住讜讙讬讜转 拽砖讛 诇驻专砖"讬 讚砖诪注转讬谉 诪爪讬谞谉 诇诪讬诪专 讚讚讜拽讗 诇诪讗讬 讚住"讚 讚诪注讬拽专讗 诇讗讜拽诪讬 驻诇讜讙转讬讬讛讜 讘驻诇讜讙转讗 讚专讘 讻专"诪 讜砖诪讜讗诇 讻专"讗 注"讻 讗"讗 诇驻专砖 讻"讗 讚砖讜讚讗 转诇讬讗 讘住讘专讗 讚诪砖"讛 诇专"诪 诇讬讻讗 砖讜诐 住讘专讗 讜转讜 诇讗 砖讬讬讱 砖讜讚讗 诪砖讗"讻 诇诪住拽谞讗 讚砖讜讚讗 讜讞诇讜拽讛 驻诇讜讙转讗 讚转谞讗讬 讘注诇诪讗 讛讬讗 讗讬讻讗 诇诪讬诪专 讚诇讗 转诇讬讗 讘住讘专讗 讜讗讜诪讚谞讗 讗诇讗 讻驻讬专讜砖 讛转讜住' 讚讬转谉 诇诪讬 砖讬专爪讛 讻讱 谞专讗讛 诇讻讗讜专讛 讗诇讗 讚专砖"讬 讙讜驻讗 讘住驻"拽 讚讙讬讟讬谉 讜驻' 注砖专讛 讬讜讞住讬谉 诪驻专砖 诇讛讚讬讗 讻驻讬专讜砖讜 讻讗谉 讚砖讜讚讗 转诇讬讗 讘讗讜诪讚谞讗 注"砖:


讘讗"讚 讗讘诇 讘诪拽讜诐 砖讬讻讜诇讬谉 诇讝讻讜转 砖谞讬讛诐 讗讗"讻 讘讘"讞 讻讜' 诪砖讜诐 谞注讬诇转 讚诇转 讜诇讻转讜讘讛 诪砖讜诐 讞讬谞讗 注讻"诇. 诇讻讗讜专讛 诇砖讜谉 诪讬讜转专 讛讜讗 讘驻讬专讜砖 专"转 砖讻讘专 讻转讘 讘讛转讞诇转 讚讘专讬讜 讚诇讗 讚诪讬 诇诪转谞讬' 讻讬讜谉 砖砖谞讬讛诐 讗诪转 讗诇讗 讚诇注讬诇 诇讗 讘讗 诇驻专砖 注讬拽专 驻诇讜讙转讬讬讛讜 讚诇讗 诪讬讬转讬 注诇讛 诪诪转谞讬转讬谉 讜住讙讬 诇讬讛 诇专"转 讘诇砖讜谉 拽爪专讛 讚诇讗 讚诪讬 讚讘诪转谞讬转讬谉 转专讜讬讬讛讜 拽讜砖讟讗 谞讬谞讛讜 诪砖"讛 诇讻"注 讬讞诇讜拽讜 诪砖讗"讻 讛砖转讗 砖诪驻专砖 专"转 诪讬诇转讗 讘讟注诪讗 讚专讘 讻专"诪 砖讛讞诇讜拽讛 讬讻讜诇讛 诇讛讬讜转 讗诪转 讜砖诪讜讗诇 讻专"讗 砖讗"讗 诇讜诪专 讚讛讞诇讜拽讛 讗诪转 诪砖"讛 砖讜讚讗 注讚讬祝 讜诪驻专砖 讙"讻 砖讬转谉 诇诪讬 砖讬专爪讛 讜讗"讻 讛讚专讗 拽讜砖讬讗 诇讚讜讻转讗 诪诪转谞讬转讬谉 讚讗讬谉 讛讞诇讜拽讛 讗诪转 讜讗驻讬诇讜 讛讻讬 讗诪专讬谞谉 讬讞诇讜拽讜 讜诇讗 讗诪专讬谞谉 砖讜讚讗 诇砖诪讜讗诇 讜讛讜爪专讻讜 诇驻专砖 诪讟注诪讗 讚谞注讬诇转 讚诇转 讜讞讬谞讗 讻谉 谞"诇 讜讚讜"拽:


讘讚"讛 讻转讘 诇讗' 讜诪住专 诇讗' 讻讜' 讛"谞 住"诇 诇砖诪讜讗诇 讚讛讗 讗讬转 诇讬讛 砖讜讚讗 讻讜' 讜转讬诪讗 讛讗 诪砖诪注 讘驻"拽 讚讘"诪 讻讜' 注讻"诇. 诪讛 砖讛讜爪专讻讜 诇讚讬讬拽 诪讛讗 讚讗讬转 诇讬讛 砖讜讚讗 讜诇讗 讻转讘讜 讘驻砖讬讟讜转 诪讚住"诇 诇砖诪讜讗诇 讛诇讻讛 讻专"讗 讗祝 讘砖讟专讜转 诪砖讜诐 讚讗讬讻讗 诇诪讬诪专 讚诇讗 住"诇 讻专"讗 讗祝 讘砖讟专讜转 讗诇讗 讚住讙讬 讘注"诪 诇讞讜讚 讗祝 讘诇讗 注讬讚讬 讞转讬诪讛 诪砖讗"讻 讛讬讻讗 讚讗讬讻讗 注讬讚讬 讞转讬诪讛 砖驻讬专 诪爪讬 住讘专 砖诪讜讗诇 讚注讚讬讜 讘讞转讜诪讬讜 讝讻讬谉 讜转讜 诇讗 转诇讬讗 诪讬讚讬 讘诪住讬专讛 讛拽讜讚诪转 讚注"讞 注讚讬驻讬 诪注"诪 讜讘专讬讬转讗 讚讛讻讗 讚讝讛 砖诪讻专 诇讜 拽讜讚诐 拽谞讛 讛讬讬谞讜 讻专"讗 讚住"诇 讚注"诪 注讚讬驻讬 诪注"讞 诪讚拽讗诪专 讗讬谉 讛注讚讬诐 讞讜转诪讬谉 讗诇讗 诪驻谞讬 转讬拽讜谉 讛注讜诇诐 讚诪讚讗讜专讬讬转讗 讘注讬谞谉 讚讜拽讗 注讬讚讬 诪住讬专讛 讗祝 讘砖讟专讜转 讻讚讗讬转讗 讘驻' 讛砖讜诇讞 讚祝 诇"讜 讜砖诪讜讗诇 住"诇 讻专"讗 讘讞讚讗 讜驻诇讬讙 注诇讬讛 讘讞讚讗 诪砖"讛 讛讜爪专讻讜 诇讚讬讬拽 诪讚讗讬转 诇讬讛 诇砖诪讜讗诇 砖讜讚讗 注"讻 讚诇讙诪专讬 住"诇 讻专"讗 讜诪拽砖讜 砖驻讬专 诪驻"拽 讚讘"诪. 诪讬讛讜 诇讗 讬转讻谉 诇驻专砖 讻谉 拽讜砖讬讬转 讛转讜住驻讜转 讗诇讗 诇砖讬讟转 讛转讜住驻讜转 诇注讬诇 讘讚"讛 砖谞讬 砖讟专讜转 讚讛讗 讚住"诇 诇砖诪讜讗诇 砖讜讚讗 讗注"讙 讚讘诪转谞讬转讬谉 讘讻讜诇谉 讬讜爪讗讬谉 讘砖注讛 讗' 拽转谞讬 讞讜诇拽讬谉 讘砖讜讛 讛讬讬谞讜 诪砖讜诐 讚诇注谞讬谉 砖讬注讘讜讚讗 转诇讬讗 讘讞转讬诪讛 讗讘诇 讘诪转谞讛 转诇讬讗 注讬拽专 讘诪住讬专讛 讜讗"讻 注"讻 讚住"诇 诇讙诪专讬 讻专"讗 讗祝 诇驻讬 讛诪住拽谞讗 讚砖诪注转讬谉 诪砖讗"讻 诇驻专砖"讬 讘砖诪注转讬谉 讜诇驻专"转 诪爪讬谞谉 诇诪讬诪专 讚讛讗 讚诪砖诪注 讘砖诪注转讬谉 讚诪讗谉 讚住"诇 讻专"诪 诇讗 砖讬讬讱 砖讜讚讗 讛讬讬谞讜 诇诪讗讬 讚讘注讬 诇诪讬诪专 诪注讬拽专讗 讚驻诇讜讙转讗 讚专讘 讜砖诪讜讗诇 转诇讬讗 讘驻诇讜讙转讗 讚专"诪 讜专"讗 讜讛讬讬谞讜 诇驻讬专砖"讬 讚专讘 住"诇 讚诇专"诪 诇讗 砖讬讬讱 砖讜讚讗 讚讙诇讬 讗讚注转讬讬讛讜 讚诇讗 拽驻讚讬 讜讗"讻 注"讻 砖诪讜讗诇 讻专"讗 讚讗诇转"讛 讘诪讗讬 驻诇讬讙讬 讜讻谉 诇驻讬专讜砖 专"转 注"讻 讚讟注诪讗 讚专讘 讻专"诪 讚讛讬讻讗 砖讛讞诇讜拽讛 讬讻讜诇讛 诇讛讬讜转 讗诪转 讗讝诇讬谞谉 讘转专讛 讗"讻 诪诪讬诇讗 讚注"讻 砖诪讜讗诇 讻专"讗 讜诇驻"讝 诪爪讬谞谉 诇诪讬诪专 讚诇诪住拽谞讗 讚驻诇讜讙转讗 讚专讘 讜砖诪讜讗诇 转诇讬讗 讘驻诇讜讙转讗 讚转谞讗讬 讗讬 砖讜讚讗 注讚讬祝 讗讜 讞诇讜拽讛 注讚讬祝 诪讬转讜拽诪讬 诪讬诇转讗 讚砖诪讜讗诇 讘讬谉 诇专"诪 讘讬谉 诇专"讗 砖驻讬专 讚诇驻专砖"讬 诇讗 讗讬讻驻转 诇谉 讘讛讗讬 住讘专讗 讚讙诇讬 讗讚注转讬讬讛讜 讻诇诇 讚讗驻"讛 诪爪讬谞谉 诇诪讬诪专 砖讜讚讗 讗诇讗 讚专讘 住讜讘专 讚讞诇讜拽讛 注讚讬祝 讜诇砖诪讜讗诇 砖讜讚讗 注讚讬祝 讜讻谉 诇驻专"转 诇诪住拽谞讗 讗注"讙 讚讗驻砖专 讚讛讞诇讜拽讛 讬讻讜诇讛 诇讛讬讜转 讗诪转 讻讬讜谉 讚诇讗 砖讻讬讞讬 讻诪"砖 专"转 讘注爪诪讜 转讜 诇讗 转诇讬谞谉 讘讛 讻诇诇 讗诇讗 讚讛讚专 讘讬讛 诪讞讚 诪讬谞讬讬讛讜 讜讗注"讙 讚讛讗' 诪砖拽专 讗驻"讛 住"诇 诇专讘 讞诇讜拽讛 注讚讬祝 讻讛讗讬 转谞讗 讚讬讞诇讜拽讜 讚诪讬讬转讬 讛砖"住 讚讛转诐 谞诪讬 讗讬 讚诪专 诇讗讜 讚诪专 讜讗驻"讛 讬讞诇讜拽讜 讜砖诪讜讗诇 住"诇 讚诇注讜诇诐 砖讜讚讗 注讚讬祝 讛讬讻讗 讚讗讞讚 诪砖拽专 讜讗驻"讛 诇讗 拽砖讬讗 诇讬讛 诪诪转谞讬转讬谉 讚讻讜诇谉 讬讜爪讗讬谉 讘讬讜诐 讗' 讚讛转诐 讻讜诇谉 讗诪转 讜讻讚驻专讬砖讬转 诇注讬诇 讚专砖"讬 讘讛讗 谞诪讬 住"诇 讻专"转 讜讗"讻 讗讬谉 诪拽讜诐 诇讛拽砖讜转 诪住讜讙讬讗 讚驻"拽 讚讘"诪 讚诪爪讬谞谉 诇诪讬诪专 讚砖诪讜讗诇 住"诇 讻专"讗 讘讞讚讗 讜驻诇讬讙 讘讞讚讗 讻讚驻专讬砖讬转 讜注讬讬谉 注讜讚 讘住诪讜讱 讜诪转讜讱 诪讛 砖讻转讘转讬 谞转讬讬砖讘 诇谞讻讜谉 驻住拽 专讘 讗诇驻住 讝"诇 砖驻住拽 讘砖讬诇讛讬 讛诪讙专砖 讻专"讗 讘讙讬讟讬谉 讜诇讗 讘砖讟专讜转 讜讗驻讬' 讛讻讬 驻住拽 讘砖诪注转讬谉 谞诪讬 讻砖诪讜讗诇 诇注谞讬谉 砖讜讚讗 讘砖谞讬 砖讟专讜转 讜讻讘专 讛拽砖讜 注诇讬讜 讛专讗"讛 讝"诇 讜讛专"谉 讝"诇 注"砖 讘讗专讬讻讜转 讘诇' 讛专"谉 讜诇诪讗讬 讚驻专讬砖讬转 诇讗 住转专讬 讗讛讚讚讬 讚诇诪住拽谞讗 讚砖诪注转讬谉 诪讬转讜拽诪讗 诪讬诇转讗 讚砖诪讜讗诇 砖驻讬专 讗驻讬诇讜 讗讬 住"诇 讘砖讟专讜转 讻专"诪 讜讻谉 诪讘讜讗专 诇讛讚讬讗 讘诇' 讛专讬"祝 讝"诇 诇注讬诇 讘驻专拽 讛讻讜转讘 砖讻转讘 诇讞诇拽 讘讬谉 讛讛讬讗 讚砖谞讬 砖讟专讜转 讚讗讬讬专讬 讘诪讻专 讗讜 诪转谞讛 讚讗讬 讚诪专 诇讗讜 讚诪专 诪砖"讛 住"诇 诇砖诪讜讗诇 砖讜讚讗 诪砖讗"讻 讘诪转谞讬转讬谉 讚讻讜诇谉 讬讜爪讗讬谉 讘讬讜诐 讗' 讚砖谞讬讛谉 讗诪转 讬讞诇讜拽讜 讜讛讬讬谞讜 讻讚驻专讬砖讬转 讜讚讜拽 讛讬讟讘 砖讛讜讗 讻驻转讜专 讜驻专讞 讜注讬讬谉 讘诇砖讜谉 讛专"谉 讘驻' 讛诪讙专砖 诪讛 砖讻转讘 注讜讚 讘讝讛 讘砖诐 讛专诪讘"诐 讝"诇:


拽讜谞讟专住 讗讞专讜谉
注"讘 讘住讜讙讬讗 讚砖谞讬 砖讟专讜转 讛讬讜爪讗讬谉 讘讬讜诐 讗' 讻转讘转讬 诇讬讬砖讘 砖讬讟转 讛专讬"祝 讝"诇 讚讗注"讙 讚讘讙讬讟讬谉 驻专拽 讛诪讙专砖 驻住拽 讛诇讻讛 讻专讘讬 讗诇注讝专 讘讙讬讟讬谉 讜诇讗 讘砖讟专讜转 讚讘砖讟专讜转 诇讗 诪讛谞讬 注讬讚讬 诪住讬专讛 讜讗驻"讛 驻住拽 讘砖诪注转讬谉 讻砖诪讜讗诇 讘砖谞讬 砖讟专讜转 讛讬讜爪讗讬谉 讘讬讜诐 讗讞讚 讚讗诪专讬谞谉 砖讜讚讗 讚讚讬讬谞讬 讜讛拽砖讛 讛专讗"讛 讜讛专"谉 讝"诇 讚讛讜讬 讻转专转讬 讚住转专讬 讜讬砖讘转讬 诇谞讻讜谉 讘注讝讛"讬:


讘讗"讚 讜诪住讬拽 讗诪专 砖诪讜讗诇 讗讜诪专 讛讬讛 专' 诪讗讬专 讻讜' 诪讚讚讞讬拽 砖诪讜讗诇 讻讜' 注讻"诇. 诪讗专讬讻讜转 诇砖讜谉 讛转讜住驻讜转 讘讝讛 谞"诇 讚注讬拽专 讚讬讜拽讗 讘讝讛 诪讚讗诪专 砖诪讜讗诇 讙讜驻讗 讗讜诪专 讛讬讛 专' 诪讗讬专 诪砖诪注 诇讛讜 讚诇讗讜 讘驻讬专讜砖 砖诪讬注 诇讬讛 诇砖诪讜讗诇 讛讻讬 诪砖诪讬讛 讚专"诪 讚讗"讻 诪"讟 讚讛谞讱 讗诪讜专讗讬 讚诪讜拽讬 诇诪转谞讬转讬谉 讚讘"诪 讘讗讜拽讬诪转讗 讗讞专讬转讬 讗注"讻 讚砖诪讜讗诇 诪讙讜驻讗 讚诪转谞讬转讬谉 讚讘"诪 讛讜讗 讚讚讬讬拽 诇讛 讛讻讬 讚讟注诪讗 讚专"诪 诪砖讜诐 讛讻讬 讛讜讗 讜讗"讻 注"讻 讚砖诪讜讗诇 讙讜驻讗 讛讻讬 住"诇 讘驻砖讬讟讜转 讚专"诪 住"诇 注讬讚讬讜 讘讞转讜诪讬讜 讝讻讬谉 诇讜 讜讗讬 住"讚 讚砖讬讬讱 驻诇讜讙转讗 讘讛讗 诪谞"诇 诇砖诪讜讗诇 讚专"诪 讛讻讬 住"诇 讚讛讗 诪爪讬 诇讗讜拽诪讬 讻专' 讗住讬 讻谉 谞"诇 讜讚诇讗 讻诪讛专砖"讗 讝"诇 砖讚讘专讬讜 讗讬谉 诪讘讜专专讬诐 讘讝讛 讜讘诪讛 砖讻转讘转讬 谞转讬讬砖讘 诪讛 砖讛拽砖讛 讛专"谉 讝"诇 注诇 讛专诪讘"谉 讝"诇 讘住"驻 讛诪讙专砖 注"砖. 讜讛讗 讚拽砖讬讗 诇讬讛 诇诪讛专砖"讗 讝"诇 谞诪讬 诇专' 讗住讬 讚讗诇讬讘讗 讚专"诪 拽讗讬 讛转诐 讜讛讬讗讱 诪驻专砖 诇诪转谞讬转讬谉 讚讘"诪 讚讛讗 诪砖诪注 讘砖诪注转讬谉 讚专"诪 讜讚讗讬 住"诇 注讬讚讬讜 讘讞转讜诪讬讜 讝讻讬谉 诪讚驻专讬讱 讛讻讗 讘驻砖讬讟讜转 讜讗讬 专"诪 讗诪讗讬 拽谞讛 讝讛讜 转讜专祝 拽讜砖讬讬转讜 讜诇讗 拽砖讛 诪讬讚讬 讚讛讗 讛讻讗 讗诇讬讘讗 讚砖诪讜讗诇 诪拽砖讛 讚讗讬讛讜 住"诇 讚诇专"诪 注讬讚讬讜 讘讞转讜诪讬讜 讝讻讬谉 讻讚诪讜讻讞 诪讛讛讬讗 讚讗诪专 砖诪讜讗诇 讗讜诪专 讛讬讛 专' 诪讗讬专 诪砖讗"讻 专讘 讗住讬 住"诇 讚诇专"诪 谞诪讬 讝讛 砖诪住专 诇讜 拽谞讛 讚诇讬转 诇讬讛 注讬讚讬讜 讘讞转讜诪讬讜 讝讻讬谉 讻诇 讝讛 讘专讜专 诇驻讬 砖讬讟转 讛转讜住'. 诪讬讛讜 讘注讬拽专 拽讜砖讬讬转 讛转讜住' 谞"诇 诇讬讬砖讘 讻诇 讛拽讜砖讬讜转 砖讛拽砖讜 讚诪爪讬谞谉 诇诪讬诪专 砖驻讬专 讚讗注"讙 讚注讬讚讬讜 讘讞转讜诪讬讜 讝讻讬谉 讗驻"讛 讗"砖 讛讗 讚讝讛 砖诪住专 诇讜 拽谞讛 讚讛讗 诪住拽讬谞谉 讛转诐 讘驻"拽 讚讘"诪 讚诇讗 讗诪专讬谞谉 注讬讚讬讜 讘讞转讜诪讬讜 讝讻讬谉 讗诇讗 讛讬讻讗 讚诪讟讗 诇讬讚讬讛 讘住讜祝 讜讗"讻 诪讻讬讜谉 砖诪住专 讗讜 谞转谉 讘讬谞讬 讜讘讬谞讬 讛砖讚讛 诇讗讞专 转讜 诇讗 诪讬拽专讬 诪讟讗 诇讬讚讬讛 讚谞转讘讟诇 讝讬讻讜讬 讛讞转讬诪讛 诇讙诪专讬 砖讛专讬 讞讝专 讘讜 讘驻讬专讜砖 讜讛注讚讬诐 诇讗 讝讻讜 讗诇讗 注诇 转谞讗讬 讗诐 诇讗 讬讞讝讜专 讘讜 诪砖讗"讻 诇注谞讬谉 讻讜转讘讬谉 砖讟专 诇诇讜讛 讗转讬 砖驻讬专 讚讗注"讙 砖诇讗 诇讜讛 注讚 转砖专讬 诪"诪 讻讚讬谉 讟专讬祝 诇诪驻专注 砖讛专讬 诇讗 砖讬讬讱 讞讝专讛 讘讻讛"讙 注"讬 砖诪讻专 讛砖讚讛 诇讗讞专 诪"诪 注讬拽专 讛砖讟"讞 讞诇 诇诪驻专注 诇注谞讬谉 讛砖讬注讘讜讚 诪讝诪谉 讛砖讟专 讜讻讻诇 诪讛 砖讻转讘转讬 讻转讘 讛专讗"砖 讝"诇 诇讛讚讬讗 砖诐 讘驻"拽 讚诪爪讬注讗 讘砖诐 讛专讬"祝 讝"诇 讜讛注诇讬转讬 砖诐 讘讞讬讚讜砖讬 诇讘"诪 讜讘讘讬讗讜专讬 诇讞"诪 砖讛专讗"砖 讝"诇 讙讜驻讗 住讜讘专 讻谉 讜讛讬讗 讙"讻 砖讬讟转 专砖"讬 讝"诇 注"砖 砖讛讗专讻转讬 讜讗"讻 讗讬谉 诪拽讜诐 诇拽讜砖讬讬转 讛转讜住' 讚讛讻讗 讗诇讗 讛讗 讚诪拽砖讛 讛砖"住 讘砖诪注转讬谉 讜讗讬 专"诪 讗诪讗讬 拽谞讛 讛讬讬谞讜 讚讜拽讗 诇诪讗讬 讚住"讚 诪注讬拽专讗 讚驻诇讜讙转讗 讚专讘 讜砖诪讜讗诇 讛讜讗 诪砖讜诐 讚专讘 讻专"诪 讜讗"讻 讛讜讬 住讘专 讚诇专"诪 诇讗 转诇讬讗 诪讬讚讬 讘诪住讬专讛 讚诪砖"讛 诇讗 讗诪专讬谞谉 砖讜讚讗 讜注"讻 讛讬讬谞讜 讚讻讬讜谉 讚注讬讚讬讜 讘讞转讜诪讬讜 讝讻讜 诇讜 诇讗 谞转讘讟诇 讝讬讻讜讬 讛讞转讬诪讛 讘诪讛 砖诪讻专讛 讛谞讻住讬诐 诇讗讞专 讜讗"讻 诪拽砖讛 砖驻讬专 诇砖诪讜讗诇 讚拽砖讬讗 专讬砖讗 讗住讬驻讗 诪砖讗"讻 诇诪住拽谞讗 讚专讘 讜砖诪讜讗诇 驻诇讬讙讬 讗讬 砖讜讚讗 注讚讬祝 讗讜 讞诇讜拽讛 注讚讬祝 诪诪讬诇讗 讛讚专讬谞谉 诇住讘专讗 讚诇讗 砖讬讬讱 讘讻讛"讙 注讚讬讜 讘讞转讜诪讬讜 讝讻讬谉 讜讻诪"砖 讛专讗"砖 讝"诇 讘砖讬讟转 讛专讬"祝 讻讚驻专讬砖讬转 讗诇讗 讚讛转讜住' 讚讛讻讗 诇砖讬讟转讬讬讛讜 讚诇讬转 诇讛讜 讛讗讬 住讘专讗 讚讛专讗"砖 讜讛专讬"祝 讻诪讜 砖讻转讘讜 讛转讜住' 讘驻"拽 讚讘"诪 讚祝 讬"讟 注"讘 讘讚"讛 讘专讬讬转讗 讘讘专讬 注"砖 讻谉 谞"诇 谞讻讜谉 讜讗注"讙 讚讛专讗"砖 讝"诇 讙讜驻讗 讛讘讬讗 砖诐 拽讜砖讬讬转 讛转讜住' 讚讛讻讗 讜诪讛 砖转讬专抓 专讘讬 讻讗谉 诪讬讛讜 讻讘专 讛注诇讬转讬 砖诐 讚讘诇讗"讛 注"讻 诇讗 讻转讘 讻谉 讛专讗"砖 讗诇讗 讘砖讬讟转 讛转讜住' 砖讛讘讬讗 砖诐 讗讘诇 讗讬讛讜 诇讗 住"诇 讜讻诪"砖 讘讗专讬讻讜转 砖诐 讜讛砖讙转讬 注诇 讛砖"讱 讘讞"诪 住讬诪谉 诇"讟 讜讚讜拽 讛讬讟讘:


拽讜谞讟专住 讗讞专讜谉
转讜住驻讜转 讘讚"讛 讻转讘 诇讗' 讜诪住专 诇讗' 讻讜' 转讬诪讗 讛讗 诪砖诪注 讘驻"拽 讚诪爪讬注讗 注讚 住讜祝 讛讚讘讜专 讜讻转讘转讬 讚诇驻讬 砖讬讟转 讛专讗"砖 讝"诇 讘驻专拽 拽诪讗 讚诪爪讬注讗 讚讗祝 诇诪"讚 注讬讚讬讜 讘讞转讜诪讬讜 讝讻讬谉 诇讜 诪"诪 讛讬讻讗 砖讻转讘 讜诪住专 讘谞转讬讬诐 诇讗讞专 谞转讘讟诇 讛砖讟专 诇诪驻专注 讗诐 讻谉 讗讬谉 诪拽讜诐 诇讚讘专讬 讛转讜住' 讻讗谉 讜讗祝 讚讛专讗"砖 讝"诇 讙讜驻讗 讘驻专拽 拽诪讗 讚诪爪讬注讗 讛讘讬讗 讚讘专讬 讛转讜住驻讜转 讻讗谉 讛讬讬谞讜 诇砖讬讟转诐 讗讘诇 讛专讗"砖 讝"诇 讙讜驻讗 诇讗 住"诇 讜讛砖讙转讬 讘讝讛 注诇 讛砖"讱 讘讞"诪 住讬' 诇"讟 讜讘讞讬讚讜砖讬谞讜 诇讟讜讞"诪 讛讗专讻转讬 讬讜转专:


讘讗"讚 讜转讬专抓 专讘讬 讚讻讬 讗诪专讬谞谉 注讬讚讬讜 讘讞转讜诪讬讜 讝讻讬谉 讛"诪 讘砖谞讬 讬诪讬诐 讻讜' 讗讘诇 讛讻讗 讻讜' 注讻"诇. 诪讘讜讗专 诪转讬专讜爪讜 砖诇 专讘讬 讚讛讗 讚拽转谞讬 讻转讘 诇讝讛 讜诪住专 诇讝讛 拽谞讛 诇讗 拽讗讬 讗诇讗 讗讛讛讬讗 讚砖谞讬讛诐 谞讻转讘讜 讘讬讜诐 讗' 诪砖讗"讻 诇驻诪"砖 讘住诪讜讱 讗转讬 砖驻讬专 讛讛讬讗 讚讻转讘 诇讝讛 讜诪住专 诇讝讛 讚讗驻讬诇讜 诪住专 诇讗讞专 讻诪讛 讬诪讬诐 讗驻"讛 讝讛 砖诪住专 诇讜 拽谞讛 讜讛"讛 讚讗驻讬诇讜 讘诇讗 谞讻转讘 讘讬讜诐 讗' 谞诪讬 讚讬谞讗 讛讻讬 讜诪讛 砖讛讜爪专讱 专讘讬 诇驻专砖 讻谉 讛讬讬谞讜 诪砖讜诐 讛拽讜砖讬讗 讚讗讬讛讜 讘诇讗"讛 住"诇 讻驻讬专讜砖 讛转讜住' 诇注讬诇 讘讚"讛 砖谞讬 砖讟专讜转 讚诪讞诇拽讜 讘讬谉 砖讬注讘讜讚 诇诪转谞讛 诇讛讬驻讱 讚讘砖讬注讘讜讚 讘注讬谞谉 讟驻讬 诪讜讻讞 诪转讜讻讜 讜讻讚诪砖诪注 谞诪讬 诪诪讛 砖讻转讘讜 讛转讜住' 讘讚"讛 诇讬诪讗 专讘 讚谞专讗讛 诇专讘讬 讚诪讬讬专讬 讛讻讗 讘诪拽讜诐 砖讻讜转讘讬谉 讛砖讟专 讚讘诪拽讜诐 砖拽讜谞讬谉 讘讻住祝 讜讛砖讟专 诇专讗讬讛 讘注诇诪讗 诇讗 讘注讬谞谉 诪讜讻讞 诪转讜讻讜 讜讗"讻 诪砖诪注 讚讗讬讛讜 谞诪讬 讘讛讗讬 砖讬讟讛 拽讗讬 讚讻诇 讛砖拽诇讗 讜讟专讬讗 讚砖诪注转讬谉 转诇讬讗 讘讛讗 讚讘注讬谞谉 诪讜讻讞 诪转讜讻讜 讚诇讗 转拽砖讬 诪讚砖诪讜讗诇 讗诪转谞讬转讬谉 讜诇驻讬 砖讬讟讛 讝讜 讗讬讬专讬 讻诇 讚讘专讬 讛转讜住' 讻讗谉 讜讻诪"砖 讘住诪讜讱 讘讗专讬讻讜转 讚诇驻专砖"讬 讜专"转 讗讬谉 爪讜专讱 诇讻诇 讝讛 讜讗"讻 诪驻专砖讬谞谉 砖驻讬专 讛讛讬讗 讚讻转讘 诇讝讛 讜诪住专 诇讝讛 讝讛 砖诪住专 诇讜 拽谞讛 讘讻诇 讙讜讜谞讬 讜讻讚驻专讬砖讬转 讜讗讬谉 爪讜专讱 诇讻驻讜诇 讛讚讘专讬诐 讻谉 谞"诇 谞讻讜谉 讘注讝"讛. 讜诇驻"讝 诇讗 拽砖讛 讻诇诇 诪讛讛讬讗 讚诪爪讗 砖讜讘专 讚讘砖讜讘专 诇讗 砖讬讬讱 诇讜诪专 砖谞转讘讟诇 讝讬讻讜讬 讛讞转讬诪讛 讚讛砖讜讘专 讗讬谞讜 讗诇讗 讙讬诇讜讬 诪讬诇转讗 讻诪讘讜讗专 诇讛讚讬讗 砖诐 讘诇砖讜谉 讛专讗"砖 讝"诇 讘砖讬讟转 讛专讬"祝 讝"诇 注"砖 讜讚讜拽 讛讬讟讘:





讛驻诇讗讛

讘讗"讚 讜砖诪讜讗诇 讚讗诪专 讻专' 讗诇讬注讝专 讜讻讜" 讚讛诪住讬专讛 讘讬讚 讛诪讜讻专 讚讻讜转讘讬谉 砖讟专 诇诪讜讻专 讜讻讜'. 爪专讬讱 诇讛讘讬谉 讚讛讗 讚讻讜转讘讬谉 砖讟专 诇诪讻讜专 讜讻讜'. 讗注"驻 砖讗讬谉 诇讜拽讞 注诪讜 诪讜拽诪讬谞谉 讘专讬砖 讘"诪 讚祝 讬"讘 诇专' 讗住讬 讘砖讟专 讗拽谞讬讬转讗 讜诇讗讘讬讬 住"诇 讚注讬讚讬讜 讘讞转讜诪讬讜 讝讻讬谉 诇讜 讛讬讻讗 讚诪讟讗 诇讬讚讬讛 讗"讻 讗"讗 诇驻专砖 讛讻讗 讚讻讜转讘讬谉 砖讟专 诇诪讜讻专 讜讻讜' 诪讬讬专讬 讘砖讟专 讛拽谞讗讛 讚讗"讻 讛拽谞讬谉 诪转讞讬诇 诪讬讚 讘砖注讛 砖拽讘诇 拽谞讬谉 讗驻讬诇讜 诇讗 诪讟讗 诇讬讚讬讛 讜讗讬谉 讞诇讜拽 讘讬谉 诇专' 讗诇讬注讝专 讘讬谉 诇专' 诪讗讬专 注"讻 爪"诇 讚讛住讜讙讬讗 讛讻讗 讗讝诇讗 讗诇讬讘讗 讚讗讘讬讬 讚住"诇 注讬讚讬讜 讘讞转讜诪讬谉 讝讻讬谉 诇讜 讜讬讻讜诇讬诐 注讚讬诐 诇讻转讜讘 诇诪讜讻专 讘诇讗 讛诇讜拽讞 讜讗驻"讛 讛拽谞讬谉 诇诪讬 砖谞诪住专 诇讬讚讜 讛砖讟专 拽讜讚诐 诪砖讜诐 讚讘讗讜转讜 讬讜诐 诇讗 讗诪专讬谞谉 注讚讬讜 讘讞转讜诪讬讜 讝讻讬谉 诇讜 讜讻诪"砖 讛转讜住' 讘住诪讜讱 讘讚"讛 讻转讘 诇讗讞讚 讜讻讜' 诪砖讗"讻 诇专' 诪讗讬专 讚讗驻讬诇讜 讘讗讜转讜 讬讜诐 讛拽谞讬谉 诪转讞讬诇 诪砖注转 讞转讬诪讛 讻诪讜 砖讬讘讜讗专 诇拽诪谉 讘砖讬讟转 讛专"转 讜诪诪讬诇讗 诪转讜专抓 讛讬讟讘 砖讬讟转 讛专讬"祝 讚驻住拽 讻专讘讬 诪讗讬专 讘砖讟专讜转 讜讗驻"讛 驻住拽 讛讻讗 讻砖诪讜讗诇 诪砖讜诐 讚讛住讜讙讬讗 讛讻讗 讚诪讜拽讬 驻诇讜讙转讬讬讛讜 讗诇讬讘讗 讚专"讗 讚讜拽讗 讛讬讬谞讜 注"讻 讗诇讬讘讗 讚讗讘讬讬 讚讻讜转讘讬谉 砖讟专 诇诪讜讻专 诪砖讜诐 讚注讬讚讬讜 讘讞转讜诪讬讜 讝讻讬谉 诇讜. 讗驻"讛 讘讗讜转讜 讬讜诐 讗讬谉 注讬讚讬讜 讘讞转讜诪讬讜 讝讻讬谉 诇讜 讗讘诇 诇驻讬 诪讛 砖驻住拽 讛专讬"祝 讘专讬砖 讘"诪 讚诇讗 拽讬"诇 讻讗讘讬讬 讚注讬讚讬讜 讘讞转讜诪讬讜 讝讻讬谉 诇讜 讗"讻 讗驻讬诇讜 讗诐 谞讬诪讗 讚砖诪讜讗诇 诇砖讬讟转讬讛 讚住"诇 讚注讬讚讬讜 讘讞转讜诪讬讜 讝讻讬谉 诇讜 诪"诪 专' 谞讞诪谉 讚住"诇 砖讜讚讗 注讚讬驻讗 讜讛诇讻转讗 讻讜讜转讬讛 讘讚讬谞讗 讜讻讬讜谉 讚诇讗 拽讬"诇 讚注讬讚讬讜 讘讞转讜诪讬讜 讝讻讬谉 诇讜 转讜 讗讬谉 讞讬诇讜拽 讘讬谉 诇专' 讗诇讬注讝专 讘讬谉 诇专' 诪讗讬专 讚讛讗 讗讬谉 讻讜转讘讬谉 砖讟专 诇诪讜讻专 讗诇讗 讘砖讟专 讛拽谞讗讛 讗诇讗 注诇 讻专讞讱 讚讛讟注诐 讛讜讗 讚砖讜讚讗 注讚讬驻讗 诪讞诇讜拽讛 讜讗驻讬诇讜 诇专讘讬 诪讗讬专 讻谉 讛讜讗 讜注讬讬谉 讘住诪讜讱. 讜讚讜拽:


转讜住' 讚"讛 讻转讘 诇讗讞讚 讜讻讜' 讜转讬专抓 专讘讬 讚讻讬 讗诪专讬谞谉 注讬讚讬讜 讘讞转讜诪讬讜 讝讻讬谉 诇讜 讛讬讬谞讜 讘砖谞讬 讬诪讬诐. 爪专讱 诇讛讘讬谉 讚诪"讟 讚专' 诪讗讬专 讚住"诇 讚讝讛讜 砖讻转讘 诇讜 讘转讞诇讛 拽谞讛 讚诇讛讻讬 诇砖讬讟转 讛专"转 讞诇讜拽讛 注讚讬驻讗 诇专' 诪讗讬专 诪砖讜诐 讚讬砖 诇讜诪专 砖讞转诪讜 砖谞讬讛诐 讘讬讞讚 讜谞专讗讛 讚讜讚讗讬 讗"讗 诇讜诪专 讚诇讛讻讬 诇专' 讗诇讬注讝专 诇讗 讗诪专讬谞谉 注讚讬讜 讘讞转讜诪讬讜 讝讻讬谉 诇讜 讘讗讜转讜 讬讜诐 诪砖讜诐 讚讗讬谉 讛注讚讬诐 讝讜讻讬谉 诇讜 专拽 讘住讜祝 讛讬讜诐 讚讗讬讱 讬讝讻讜 诇讜 讛注讚讬诐 讘住讜祝 讛讬讜诐 讜讻讬讜谉 砖讻讘专 讗讬谉 讛砖讟专 讘讬讚诐 讻讚讗讬转讗 诇注讬诇 讚祝 驻"讜 注"讘 讙讘讬 讛专讬 讝讛 讙讬讟讱 讜诇讗 转转讙专砖讬 注讚 讗讞专 诇' 讬讜诐 注"讻 爪"诇 讚讛讝讻讬讛 讛讜讗 诪砖注转 讞转讬诪讛 讗诇讗 讚讛讜讬 讻讗讬诇讜 讛转谞讛 砖讬讛讗 讛专砖讜转 讘讬讚讜 诇讞讝讜专 注讚 住讜祝 讛讬讜诐 讜诇专' 讗诇讬注讝专 讻讬讜谉 讚住"诇 讚诪住讬专讛 拽讜谞讛 讛"诇 讗讜转讜 砖诪讜住专 转讞诇讛 讻讗诇讜 讞讜讝专 诪谉 讛砖谞讬讛 讜诇专"诪 讗讬谉 讛诪住讬专讛 讻诇讜诐 讜诇讗 讛讜讬 诇讬讛 讞讝专讛 讜诪诪讬诇讗 讚砖谞讬讛诐 拽谞讜 讘讬讞讚 诪砖注转 讛讞转讬诪讛. 讜拽"诇:


砖诐 讘讙诪专讗 讗讟讬 讘讬专讜砖诇讬诐 讬转讘讬谞谉 讜讻讜' 诇讻讗讜专讛 拽砖讛 讚讻讬讜谉 讚拽讬"诇 讚讗讬谉 讻讜转讘讬谉 砖讟专 诇诪讜讻专 讗讗"讻 讛诇讜拽讞 注诪讜 讗诐 诇讗 讘砖讟专讬 讗拽谞讬讬转讗 讜讛讻讗 诇"诇 讘砖讟专讬 讗拽谞讬讬转讗 讚讗"讻 讛讜讗 拽讜谞讛 讗驻讬诇讜 诇讗 诪讟讗 诇讬讚讬讛 讗"讻 拽谞讛 专诪讬 讘专 讞诪讗 诪讬讚 砖讻转讘讛 诇讜 讜讚讜讞拽 诇讜诪专 讚住"诇 诇专讘 谞讞诪谉 讻讗讘讬讬 讚住"诇 注讬讚讬讜 讘讞转讜诪讬讜 讝讻讬谉 诇讜 讚讛讗 拽讬"诇 讻专讘 谞讞诪谉 讘讚讬谞讗 讜专讜讘 讛驻讜住拽讬诐 诇讗 住"诇 讻讜讜转讬讛 讜爪"诇 砖讘讗诪转 诇讗 诪住专讜 讛注讚讬诐 讛砖讟专 诇讬讚讛 讗诇讗 讛诐 讘注爪诪诐 诪住专讜 讜讛注讚讬诐 讗讬谞诐 诇驻谞讬谞讜. 讗诇讗 讚诇驻"讝 爪"诇 讚讛讗 讚讬讚注讬谞谉 讚讛讻转讜讘讛 诇专诪讬 讘专 讞诪讗 讛讬讛 诪爪驻专讗 讜诇诪专 注讜拽讘讗 讛讬讛 讘讗讜专转讗 讛讬讬谞讜 注"驻 注讚讬诐 讗讞专讬诐 砖专讗讜 讞转讬诪转诐 讜诇讗 专讗讜 诪住讬专转谉 讜讝讛 讚讜讞拽. 讜讬讜转专 谞专讗讛 砖讛讬讛 讻转讜讘 讘砖讟专 注爪诪讜 讘爪驻专讗 讜讘讗讜专转讗 讜讗驻"讛 诇讗 讗诪专讬谞谉 讚诪住转诪讗 讘砖注转讛 砖谞讻转讘 谞诪住专 讗诇讗 讘诪拽讜诐 砖讛诪谞讛讙 讛讜讗 诇讻转讜讘 讻谉 讻诪讜 讘讬专讜砖诇讬诐 讜讻谉 诪砖诪注 讛诇砖讜谉 讗讟讜 讘讬专讜砖诇讬诐 讬转讘讬谞谉 讚讛诇"诇 讗讟讜 讻转讜讘讬 讘讬讛 砖注讜转 讚讜讚讗讬 讻砖讗讬谉 讻转讜讘 讘讜 砖注讜转 讗驻讬诇讜 讘讬专讜砖诇讬诐 诇讗 讗诪专讬谞谉 讚诪住转诪讗 讘讗讜转讜 砖注讛 砖谞讻转讘 谞诪住专 讗诇讗 诪砖诪注 讚讻讬讜谉 讚讗讬谉 讚专讱 讛诪拽讜诐 诇讻转讜讘 讘讜 砖注讜转 诇讗 诪讛谞讬 讗驻讬诇讜 讻转讘 讘讜 砖注讜转 讜讻谉 诪砖诪注 诇砖讜谉 讛专诪讘"诐 讜讟讜砖"注 讘住讬诪谉 专"诪 住注讬祝 讙' 讗诐 讗讬谉 讚专讱 讗谞砖讬 讛诪拽讜诐 诇讻转讜讘 讘讜 砖注讜转 (讜爪"注 诇讚讬谞讗 讚讘住讬诪谉 拽讬"讟 诇讗 诪砖诪注 讛讻讬). 诪讬讛讜 讬砖 诇讜诪专 砖讛讬讛 诪专 注讜拽讘讗 诪讜讚讛 讘讝讛 砖讻转讘讜 诇专讘"讞 讘爪驻专讗 讜讛讗 讚诇讗 谞讗诪谉 讘诪讬讙讜 注诇 讛诪住讬专讛 讬砖 诇讜诪专 讚诇讗 讛讬讛 讛讻讞砖讛 讘讬谞讬讛诐 讘讘专讬 讜讘专讬 讗诇讗 诪专 注讜拽讘讗 讟注谉 砖诪讗 诇讗 讬讚注 讗讬诪转讬 谞诪住专 诇专讘"讞 讜诇驻"讝 爪"诇 讚讗驻讬诇讜 讘讘专讬 讜砖诪讗 讗诪专讬谞谉 砖讜讚讗 讜爪"注 砖诇讗 谞讝讻专 讘讚讘专讬 讛驻讜住拽讬诐 讜拽"诇:

